text:
2013年11月27日 星期三
合掌瓜雜豆素湯
53 則留言:
我煲素湯不能缺係腰果!回覆刪除
你呢個肯定好甜,全部都係甜既材料!正正!回覆
腰果好呀,我嫌貴,所以用花生代替刪除
D 豆要唔要浸過夜?請問要煲幾耐?回覆刪除回覆
豆浸若半個鐘至一個鐘己可以,我煲大約個半鐘至兩個鐘,煲腍材料便可刪除
e個素湯我中意呀,不過屋企得自己煲唔到添回覆刪除
等妹反黎試下先
我唔識煲湯, 真係要跟你學呢!回覆刪除回覆
你咪咁客啦,煲湯唔使點學架.刪除
我都鍾意煲素湯健康好多回覆刪除回覆
素湯就比較少膽固醇.刪除
搵日煲嚟飲先得!回覆刪除回覆
煲比大魔怪飲啦.刪除
素湯都好健康呀 !!回覆刪除
我都鍾意用合掌瓜煲湯,好甜啊!回覆刪除回覆
合掌瓜就咁炆都好甜.刪除
唔知點解, 好喜歡加有眉頭的食物.回覆刪除回覆
眉豆煲湯特別好味架刪除
我都鍾意飲豆豆湯,仲會食晒啲豆豆(^O^)回覆刪除回覆
我地都食埋豆豆架刪除
有靚湯飲 , 請我飲碗吖 , 嘻嘻我要多些花生嗰喎 . 唔該 !回覆刪除回覆
哈哈,花生一早俾我食晒啦刪除
我好少可煲素湯架~通常我都放舊肉去煲~!回覆刪除回覆
呢個湯有冇肉都咁好味刪除
煲的的豆類例如花生我是很喜歡吃的,不過每次食時都帶着關節痛的陰影,食都食得唔痛快.回覆刪除回覆
咁多豆夠哂營養喇! 唔錯啊!回覆刪除回覆
豆類真係好營養架刪除
煲合掌瓜,紅蘿蔔都好潤,多食有益.回覆刪除回覆
合掌瓜,紅蘿蔔煲湯又好味呢刪除
未煲過素湯, 等我跟嚟試試.回覆刪除回覆
呢個素湯幾好味架刪除
EE,這個我都有煲過來飲,好介紹.回覆刪除
E.E 妳好,好介紹‧合掌瓜润肺!回覆刪除回覆
你好呀,呢個湯好味刪除
我好鍾意飲素湯, 面層一定唔會有層乞人憎嘅肥油~回覆刪除回覆
呢個一定唔肥又好味刪除
素湯清甜美味, 我也常煲哩!回覆刪除


c: text/html

text:
今日買咗珍寶珠比晴晴食,點知返到屋企比妹妹搶咗.好彩屋企仲有後備,跟住兩姊妹就係度嘆世界一齊食珍寶珠!
更多佢地嘆《珍寶珠》相片,請到以下相簿觀看
心心相簿
晴晴相簿
晴晴係過咗嗰個星期日第二次代表兒童合唱團表演.雖然只係小配角一名,但係我地都睇到如痴如醉.隔離嗰個就係佢個朋友仔彤彤姊姊,彤彤個媽媽亦係晴心媽媽個同學.有時間請到以下相簿睇吓啦!
>>> >>>> 晴晴第二次表演的相簿
我嘅童年都唔係成日睇卡通片,所以依家成日比班賴係卡通迷嘅朋友笑無童年.但係其實我都有四個好鍾意嘅機械人.佢地分別係《六神合體》,《黃金戰士》,《Gundam RX-78-2》同埋今次嘅主角 ─《大鐵人 17 號》.論鍾意度,《大鐵人 17 號》係最愛,第二係《Gundam RX-78-2》,跟住係《六神合體》同《黃金戰士》.所以今日好開心,終於將最愛的機械人入手.等我比大家睇吓佢有幾吸引啦!
仲有高清變身比埋你睇!
今日晴晴好唔聽話.唉!教訓咗佢一餐,本來想請佢食藤條炆豬肉.不過同佢講緊道理時佢無端端彈咗句:『我知你好鍚我,爸爸』.聽完成個人軟晒,都唔捨打佢.
去咗泰國十日返嚟啦!紅衫軍竟然係我生日出嚟搞事,搞到我當日要即刻返泰國屋企避難.真掃興.不過晴心姊妹係泰國玩得都幾開心.今次仲去咗一個 resort 度玩咗兩日一夜,嗰度都幾靚.不過坐咗成三個鐘頭車去,都幾辛苦.仲要係去嘅途中去埋泰國第五,六,七任皇帝個舊居,真係又熱又悶.今次最遺憾就喺影唔到紅軍示威嘅相.你知啦,香港無乜機會有咁嘅大場面.至於今次泰國之旅嘅相大家可以去我個相簿睇吓!都喺嗰句,香港始終都喺最好.返到嚟成個人醒晒.
更多泰國相片請到以下相簿觀看
心心 @ Thailand
晴晴 @ Thailand
風景 @ Thailand

robotstxt: allowed

filter: keep


text:
27 March 2013
Shopping完之後
我地到左拉斯維加斯嘅市中心
第一站係 M & M
上次喺英國 我地去左倫敦嘅 M & M
買左個禦林軍嘅M & M公仔
唔知今次有咩收穫呢?
一入門口
好多有關賭嘅M & M精品呀
啤派啦 籌碼啦 全部都配合Las Vegas做主題
我又睇中Las Vegas M & M嘅Tiffany鎖匙扣
哈哈 老虎機錢箱
但mami嫌佢感覺太過膠 冇買到
上二樓再shopping...
買左紅色水樽
呢度一共有四層架
拳王M & M
我地買左一set M & M籌碼 超得意呀
紅色啦 橙色啦 黃色 藍色 綠色 全部都買晒
我都買左幾個比同學仔
再扭Pennies紀念coins
其中一層有關於賽車嘅M & M精品
wow又比我撞到Easter Bunny M & M!!!!
佢好cute呀 扮bunny
跟住呢個令mami癲癇嘅corner...
好多聖誕裝飾呀 Mami買左個紐約自由神像M & M比我
好得意架 可以放書檯 或者掛喺聖誕樹上面
呢個Las Vegas Corner最夠代表性
M & M跳埋艷舞tim呢
忍住唔買嘅Monopoly 因為驚帶唔到返去
同埋唔知好唔好玩 加上都幾貴 ~_~"
呢度有得睇3D Movie架
可惜時間關係 買野唔睇lu
但如果係M & M fans就唔好錯過喇
比錢喇 個Cashier幾靚
個個都排隊比錢喇
Yeah! 參觀完第二間M & M's World
我地聽日食完buffet會再嚟架
到時再整personalized M & M
等住我地encore啦


text:
呢個世界上有好多嘢都陰陰濕濕,明明喺你眼前但偏偏你又睇佢唔到,以為囡囡擘大對腳聞唔到臭 _ 味就係安全,又或者自己條J仲無穿無爛無粒粒就係真男人,但原來有啲性病比鬼更離奇,分分鐘跟你十年八年你都唔發現...
愛滋病
有好多人仍然停留喺小學雞階段,覺得感染咗愛滋病嘅人一定比其他人瘦,甚至乎會全身生瘡,不過愛滋病嘅潛伏期可以長達十年,其間無任何病癥,表面完全睇唔出,但仍然有機會將病毒傳比身邊嘅人.
梅毒
你可能好醒咁知道梅毒呢個名嘅由來,係因為皮膚上有梅花點病癥,不過知少少最忌就係扮代表,其實梅毒分早中晚期,而晚期無表面病癥,但病菌已經喺身體入面,破壞骨骼肌肉身體組織器官,損害心臟同埋大動脈,造成心血管病變,仲可能侵蝕腦同埋脊髓o架.
椰菜花
唔好聽個名就以為好似街市,十蚊兩個大大舊椰菜花擺喺面前任你揀,其實感染咗椰菜花嘅人未必有病癥,就算有都可能極唔明顯,甚至乎會喱埋喺陰道或者肛門入面,唔反開嚟睇就一定睇唔到.斷估你啪啪啪嘅時候都熄燈o架啦,唔通攞個電筒出嚟照咩!
疱疹
禍從口入,疱疹唔止會生喺講嘢嗰把口,仲可以生喺陰道口同埋肛門口,鬼馬啲嘅會好似椰菜花咁同你捉e因,喱係陰道或者肛門比較隱閉嘅位置.有病癥你都未必睇到,更何況佢可以完全無症狀? 根據美國疾控中心嘅資料顯示,美國有87.4%感染咗疱疹嘅人係完全唔知自己瀨過嘢!
尿道炎+淋病
「無事嘅!呢排食得熱氣嘢多啫!」通常大家見到自己J頭,或者感覺到陰道好似多咗啲濕濕潤潤嘅分泌物,又或者小便赤赤痛嘅時候,都會咁樣自慰(編按: 自我安慰) . 但又有無諗過,呢個可能係尿道炎或者係淋病嘅病癥呢? 之不過唔係每個受感染嘅人都會有呢啲明顯嘅症狀,有部份人係一啲異樣都無o架.
事實證明,目測已經 out咗!性病無樣睇,咪以為睇唔到,就可以掉輕心呀!
編按:
以上只係一啲比較普遍嘅性病病癥誤解,即按此認識更多關於各種性病嘅資訊.
想知道自己感染愛滋病嘅風險,即做風險評估!更多性病資訊 風險評估
圖片來源: http://www.whatscap.com/web/photodetail.jsp?photo=52211


text:
2014年9月16日 星期二
DIY泥膠
自燒腩仔足歲半之後,艾菲一直都想畀泥膠佢玩,因為泥膠可以訓練手掌,手腕同手指仔嘅小肌肉,又可以畀佢發揮吓創意,之前上網見過人介紹可以DIY泥膠之後,就決定自己整畀燒腩仔玩,仲一早買齊麵粉同色素,連玩泥膠用嘅工具都已經淘咗返來好耐,但前排實在太多嘢忙,拖吓拖吓就無咗件事...
直至早幾星期上幼潛玩手指畫,燒腩仔玩到爆喊唔肯畫(其實佢之前一直唔鐘意玩手指畫,但捉住佢手都勉強畫到,諗住有機會試多D就OK,點知越大就越識反抗),眼見其他小朋友都超級鐘意手指畫,艾菲明佢又係感覺統合嘅問題,唔鐘意顏料喺手個視覺效果同質感,或者都同艾菲平日怕污糟,成日佢隻手一掂到D飯餸or其他污糟嘢,怕佢由對手捽到去成身,就拿拿聲同佢抹乾淨有關,同燒腩仔婆婆同姨媽講開,佢哋問艾菲上次同佢整蛋糕同搓包咩反應,艾菲先醒起自己無畀佢直接用手搓過麵糰,於是拿拿聲開工整泥膠畀佢玩來訓練吓.
撐得太遠都係講返整泥膠先,整泥膠其實一D都唔難,做法求其上google search就搵到,而且價錢平過街買好多,可以要幾多整幾多同要咩色有咩色,仲可以當親子活動同小朋友一齊整,不過最重要都係全部用食得入口嘅食材整,就算小朋友唔小心吞咗都唔使驚,好似燒腩仔咁已經識得分邊D先係食物,唔會隨便放嘢入口食,都有一刻試過誤會舊泥膠係搓麵包嘅麵糰想放入口試味,所以畀佢哋玩嘅嘢都係小心D好.
艾菲求其喺網到搵咗個無用他他粉嘅做法(有D人話用他他粉可以增強佢嘅彈性,但艾菲覺得唔用都OK),首先預備2杯麵粉,2杯水,半杯鹽,4茶匙油同食物色素,然後將所有材料攪勻變糊狀,之後就開火加熱,不停攪拌到攪唔郁,冷卻拎出來按自己喜好分割,最後加幾滴食物色素搓勻就OK,不過呢個份量做出來原來都幾多,艾菲總共做咗四隻色,每隻色有200g,對燒腩仔呢D初學者來講實在太多玩唔晒.
艾菲咁神心整完泥膠,當然要安排時間畀燒腩仔試玩啦,但叫佢玩泥膠佢就好開心咁把口一直話「整麵包」(呢個小朋友實在係睇艾菲整包整蛋糕睇到上晒腦,玩完泥膠之後成晚都同米高話佢朝早整麵包>.<),然後就不停玩枱上面嘅工具...
燒腩仔:呢舊嘢叫泥膠?等我拍吓佢先﹗
燒腩仔:等我搓吓佢先,嘩﹗整咩咁黐手㗎﹗
燒腩仔:依?原來可以用刀仔切開佢㗎﹗
燒腩仔:又可以吸吓印仔整一閃一閃小星星﹗
燒腩仔:媽媽仲整咗條蕉畀我食添呀﹗um...好味道﹗
舊泥膠整好時明明都幾好搓,但唔知係唔係跟咗個網教嘅小tips,未完全乾透就將舊泥膠放咗入雪櫃一晚,結果出水令佢變軟身呢,搓上手有D黐手黐枱,好彩艾菲用廚房紙索咗D水之後搓多幾搓都變返正常玩到,亦好驚喜第一次玩泥膠嘅燒腩仔居然大愛,但只要細心留意就會發現佢個人好精,係用工具多過用手搓,所以到第二次玩,舊泥膠雪多幾日再濕D軟D黐手D,艾菲又收起大部分工具逼佢用手搓就出事,玩唔夠幾分鐘就瓜瓜嘈要艾菲同佢洗手,艾菲唔肯只係教佢將泥膠搓返埋一齊就會自然甩,佢唔識用道力結果搞到成手都係,最終係爆喊收場﹗
事後艾菲唔太忿氣決定要急救舊泥膠,不停加麵粉落去搓都係好軟好黐手,最終把心一橫搏一搏,將舊泥膠放落pan到壓平烘一陣等D水份蒸發,烘完再搓返好佢至彈手,再等佢風乾一晚先入盒/保鮮袋,估唔到出來效果又work喎﹗燒腩仔再玩都無投訴,唔黐手玩得勁開心,所以下次再整嘅話,應該要減少少水嘅份量,同埋一定要等舊泥膠乾透先放入盒/保鮮袋,而且放陰涼位已經OK,變乾先好加水落去搓返軟,真係要記緊先得﹗
訂閱: 張貼留言 (Atom)


text:
2013年11月8日 星期五
晴晴幼稚園interview - 第三仗
今次係去跑馬地寶血幼稚園.本來學校只係得11月2號一日interview,晴晴當時病左,發燒,所以唔去,同日我地一早打返學校問會唔會可以安排到另一日補返interview,仲連email都sent埋.當時其實我最關心晴晴既健康狀況,每次晴晴病,發燒,我都會好擔心,真係幾日冇得瞓.
到左星期一,我打返學校問收唔收到我地既email,接電話既女士就話已經記得左晴晴既資料,而且呢個情況下要求補interview既考生唔只晴晴一個,佢地會每個candidate review再通知能唔能夠安排到,等到下晝就收到學校電話,可以俾晴晴11月8號星期五下晝兩點半返學校interview,當時係好開心,但諗諗下,考生備忘有寫獲取錄考生會o係14號前收到信,咁即係其實2號o個日既interview都應該收左大部份考生,聽聞佢地收到1000份form, 上晝+下晝班只係得200個位,所以都估考到既機會唔會太大, 只係還個心願, 俾晴晴試下, 同埋俾佢玩下學校既滑梯 (有3條滑梯),校舍既活動空間夠大,班房又有足夠既窗,環境真係好好
interview當日我同晴晴爸都請左假,餵晴晴食左大半碗字母粉,著埋衫就出發,出發時打的,2點左右就到,之後愈來愈多小朋友到達,唔止晴晴一個candidate,等左一陣 (待下午班同學完成午會)就安排小朋友們o係playground玩 (基本上晴晴一入到學校已經想周圍走),晴晴自己周圍行,玩左好幾轉唔同既滑梯,有一個佢最鍾意玩,當有其他小朋友想黎玩既時候,佢竟然好焦急咁走埋去話唔俾人玩 (佢會講:晴晴架, 唔俾) ,唔知老師有冇聽到 =.=
玩左一陣, 開始叫名,晴晴唔肯入去,企左o係度,係都要繼續玩滑梯,之後仲喊埋! 唯有急急腳抱晴晴入班課.... 入到去, 課室中間有一張play mat,上面放左好多積木,班房周圍分別放左幾組檯同櫈,先請小朋友自己自由o係play mat上面玩, 家長只可以坐另一邊睇住小朋友玩,晴晴入到去已經唔再喊, 見到有新野玩佢已經自己走埋去坐低玩, 初時佢專揀圓柱型既積木玩疊高,冇幾耐突然有另一個肥仔走埋去將佢自己o個舊積木放o係晴晴積木上面,晴晴之後又搵多幾舊交俾呢個肥仔,諗住一齊玩,點知,呢個肥仔竟然掉走晒晴晴俾佢既積木,晴晴當時成個人呆左,佢個樣係唔知點俾反應,之後佢就自己玩,冇理其他人.
玩到咁上下,5位老師分別搵小朋友進行單對單interview,老師走埋晴晴度,晴晴初時唔理老師,老師問佢咩野名,係唔係晴晴呀,晴晴唔答,最後真係要我半推半就咁拖晴晴埋位interview.老師首先問佢叫咩野名,之後俾個公仔佢, 請佢指公仔既眼同嘴,然後叫晴晴揭書,點知老師都未問書既內容,晴晴已經好快咁揭本書仔,老師要由頭再揭過問佢呢o的係咩呀 (有蘋果,香蕉,提子,船,兔仔),晴晴將香蕉講左做辣椒!! 唔知老師聽唔聽到.... 之後再俾一藍益智玩具俾晴晴玩,連我自己都未見過,晴晴唔識玩,淨係拎一兩個上手玩,老師就教佢玩其中一樣,砌完就拆返出黎,完成後老師送左一隻上鏈豬豬俾晴晴, 老師仲同晴晴玩左一陣,氹到晴晴o係到傻笑,但晴晴o係interview中間成日都想走開位,而且周圍都好嘈,in in下之前個肥仔突然又走埋黎晴晴度囉... 真係O晒嘴...
問完小朋友到問家長,問小朋友平時邊個揍,家長每日會唔會有足夠時間陪小朋友玩,婆婆平時會唔會帶晴晴去公園玩,但就冇問點解想讀呢間學校,老師再問晴晴鍾唔鍾意去公園玩呀,晴晴竟然答唔鍾意!! 我最佢你平時唔係好鍾意玩滑梯咩? 佢話唔鍾意!! 呢次真係到我呆左囉.... 到in完, 要出班房, 晴晴又唔肯,又要o係play mat就玩積木,本來唔得,因為仲有下一批小朋友入黎interview,老師最後話玩多一陣啦... 咁,最後我氹晴晴玩多幾個就要走喇,好彩佢都聽話
到我地出返去playground,剛巧係幼稚園學生止緊堂, 晴晴最愛玩既滑梯玩唔到,因為會阻住學生上堂, 我叫晴晴不如轉玩另一個啦,但佢唔肯,係都要等,最後因為唔知要等多幾耐,索性抱走晴晴,結果又係喊到唔收聲.
回程因為時間冇咁趕,可以搭巴士返屋企,晴晴o係巴士度瞓左一陣,返到屋企已經係4點鐘.
唔理結果係點,算啦,都係一個機會,又俾晴晴玩下,每次見晴晴interview都會睇到好多平時唔會察覺既野,見到晴晴既表現都會令我喜出望外,好surprise,晴晴又長大左喇!
訂閱: 張貼留言 (Atom)


text:
去東京好多人都淨係諗住行街買野,如果唔鍾意買野而鍾意睇風景可以去邊?其實近郊有好多適合一日或兩日遊的特色小鎮,鎌倉就係其中之一.如果有睇過電影《海街女孩日記》應該會對鎌倉有印象,因為主角幾姊妹就係住鎌倉.由東京市中心出發,搭一個鐘JR就到鎌倉.想暢遊鎌倉市內不同景點就要再從JR站搭名為「江之電」的電車啦.
我的一日遊路線係先遊覽JR站附近一帶的小町通同鶴岡八幡宮,之後搭江之電去鎌倉高校前站睇卡通片《男兒當入樽》的場景,之後行去電車前一個站七里之濱食bills pancake,再搭返江之電去JR站返東京市區.呢個係一個超級輕鬆寫意的行程,如果天氣好我會建議大家預留多兩個鐘去埋江之島遊覽同睇日落,都係搭江之電會去到.不過因為我去個日係陰天又超多雲,估計唔會睇到日落,所以冇去江之島,全程大約有5個鐘留在鎌倉.
首先從JR鎌倉站一出就會見到小町通,一條有好多商店同餐廳的街.有宮崎駿卡通的精品店,賣手信,小食的店,覺得唔算多野行.其中有間賣綠茶雪糕的店好多人排隊,因為佢個綠荼正糕可以揀濃度的!仲有兩款唔同濃度的綠茶軟雪糕,加埋綠荼粉,好好味~
行完小町通之後就會去到鶴岡八幡宮,鎌倉最有名氣的神社.門口有好大個鳥居,穿過鳥居有條小型拱橋,名為太鼓橋,不過遊人唔可以行上去,只可以行兩邊的路.行一段路會見到前方有個舞殿.左邊有一排貢酒,好壯觀.之後再行一條長樓梯就會去到正殿,可以入去參拜.鶴岡八幡宮係日本3大八幡宮之一,仲係關東的總守護神,係保護國家的神社.左邊有賣御守同繪馬的地方,日本每間神社的繪馬都唔同,呢度係白鴿造型的.
正殿左邊會見到有個小鳥居,行上去發現有一排小鳥居,原來呢度有另一個神社叫丸山稻荷社,係八幡宮中最古老的室町時代建築物.
參觀完神社就行返轉頭去JR站搭江之電啦.今次唔行小町通,而係行鶴岡八幡宮前的表參道,兩旁種滿櫻花樹,如果櫻花季黎就會好靚.
日本的電車真係好靚,江之電的感覺好復古啊!江之電行駛路線會經過海邊,風景好正.而且路軌就在行人路旁邊,所以行行下江之電就會在你身邊經過,感覺好有趣.
搭江之電去到鎌倉高校前站,一落車行幾步就會見到有群人聚集,因為黎到卡通片《男兒當入樽》的場景啦!!!就係呢個有電車又有海景的畫面啦,櫻木花道你在哪?不過我記得我以前係鍾意流川楓架……個卡通畫面係有電車經過,所以大家都會好期待捕捉電車經過的一刻,仲要係從左邊黎的電車先岩方向架.但我去個日天氣真係爭左少少,冇個種有藍天同海景好清晰的畫面.
之後的目的地係位於前一個站七里之濱食下午茶,如果大家想順路一點都可以去完七里之濱先過黎鎌倉高校前.兩個站相隔唔算太遠,所以選擇散步去而冇再搭電車.沿路都好舒服,有時會見到海景,有時會行小巷,都好易行,15分鐘左右就到.
黎呢個站最主要目的係食bills的pancake!電車站向海邊行3分鐘,見到相中的建築物就係啦.來自澳洲的bills擁有「世界第一早餐」的美譽,東京有幾間分店,表參道,台場,橫濱都有,鎌倉呢間最大賣點係有室外座位,可以望住個海景食野,景色好靚!!!我去的時候大約4點半,唔駛排隊,不過室外位full左,得3-4張枱.聽講早上同中午都幾多人排隊,所以建議大家都係4點後黎食下午茶啦.室內位都好舒適的.香蕉蜜糖奶油pancake係必食推介,真係世界級呀!!!佢係我暫時食過最好食的pancake,口感同一般pancake都幾唔同,比一般厚但好柔軟,有入口即溶的感覺,香蕉,蜜糖,奶油個組合味道好夾,甜而不膩,係一定一定要再食的質素!我個人對食都冇咩要求,好少極力推介一樣食物,bills呢個pancake我真係大推!(後來知道福岡都有,正呀,因為我將會去,好快又可以食到啦yeah~)
bills對面係一個無敵海景,仲可以見到江之島添!再提議一次,天氣好可以去埋江之島.好鍾意鎌倉的寫意氣氛,度假一流,同人多擠擁的東京市區截然不同,離市區又唔遠,值得一訪.
Source: 少女旅行日記 (Travel)


text:
最近鬧得滿城風雨,相信唔駛多講,大家都知道係邊倆位仁哥仁姐,我唔再喺度多費唇舌.
「佢哋係選民選出嚟,有代表性嗰喎!所以佢哋有權進入立法局!」以上言論,似有理據!但從另一個角度睇,佢哋兩個只不過係喺某地區,得到大多數票而當選,兩個加埋都唔過七萬票,相對以七百萬港人比較,只佔一小部份.
我又諗起黃之峰,佢曾就立法會候選人嘅最低年齡提出覆核,建議由21歲降到18歲,由此可見,立法局議員呢個肥缺,由18歲至80歲嘅港人,都虎視眈眈.無它嘅,因為月入唔包津貼都成十皮野,連埋一份四年合約,你話唔吸引就假.如果有公司俾出以上嘅OFFER,肯定要求多多,就算唔做到PK都會做到你殘!
做議員吸引之處,除咗薪酬,就係佢嘅工作性質.每日唔駛交QUOTA,又無上司監管,十分自由.鍾意可以擲吓蕉,玩厭咗,又可以拉吓布!有得出位,有得玩,又可以自我感覺良好,化身成正義之師!呢啲筍工,你話去邊度搵喇!
我當年去葵涌搵份署期工,日薪雞碎咁多,個管工都問我有無工作經驗?但係依家當議員,無需學歷,亦唔駛經驗,只要有人選你出嚟,咁就掂過碌蔗!睇番轉頭,做個文員,都話要有工作經驗,而監管政府施政,竟然乜經驗都唔駛,諗落係咪有少少本末倒置哩!
政府之內,不乏大內高手.所制訂嘅政策,都係經過資料搜集,有根有據,再花一段長時間,精心研究得出嘅結果.好似每年嘅財政預算案,係一份用咗幾個月時間,由政府內部不同範疇嘅專業人士, 嘔心瀝血所寫成嘅報告.呢份報告,對於不學無術嘅青年新政嚟講,點會睇得明.好話唔好聽,呢班友仔,連自己日常生活起居,可能都要靠屋企人,你話旨意佢哋監管政府,真係嘥鬼氣喇!
呢兩位仁兄仁姐,能夠當選議員,唔係靠實力,只不過係時勢做英雄,借住佔中上位.佢哋屬於「少年得志大不幸」嘅一個好例子,結果勝利沖昏了頭腦,以為藉住宣誓時出位,就可以更上一層樓.
曾在宣誓時玩過野嘅議員,首推癲狗同長毛,但佢哋知道遊戲規則,適可而止,所以可以順利過到關.但呢兩個新貴,學藝不精,結果玩出禍,得罪全球華人,重洋洋得意.
女新貴被傳媒追訪時,重振振有詞,話唔會同共產黨道歉!大姐呀!你連得罪咗乜人都唔知!唔係共產黨呀!而係曾經受過日本仔廹害嘅老人家,包括所有黨派以及全球華人!
佢哋响事發後重喺度死撐,又話英語唔好,又話鴨脷洲口音,總 之就藉口多多,講得出又唔敢認,一啲吉屎都無,以後講野重有乜鬼公信力呀?之後佢哋重高調應邀去台灣,出席台獨交流心得,呢啲咪正白痴行為囉!
話說回頭,我估班青年新政倡議港獨,未必係嘩眾取寵,佢哋同埋班支持者,真係以為香港獨立係有可能發生.所以話呢班人幼稚就係咁解,因為佢哋只係單一諗問題,完全無諗過獨立最低限度要其他國家承認,更遑論獨立後要組軍隊,中國容唔容許等隙手問題!假如你問佢哋,有無諗過邊啲國家會支持同承認香港獨立?我包保佢哋唔識答.
不過,我哋又唔可以怪呢啲年青新貴,佢哋只有二十零歲,欠缺人生經驗,閒時打下機,思想簡單,唔知乜叫避忌.佢哋今日能夠當選,主要係靠出位言論,但就唔懂得適可而止.
西方嘅民主選舉制度,喺香港未必全部適用,尤其係喺選舉議員方面.監察政府施政,必需有番咁上下人生閱歷同經驗.後生仔太衝動,心思唔得慎密,佢哋嘅決定往往得出一啲反效果.大家唔信嘅話,可以睇下北韓領袖金正恩,佢就係欠缺人生經驗嘅一個好例子,加上剛愎自用,結果受到聯合國制裁,重將國家置於戰爭邊緣.
故此,我建議當議員嘅年齡,起碼要提升到三十歲以上,先至可以有資格報名!我呢個建議,唔知有無藉得討論嘅空間呢?


text:
今日一早過澳門,因為永利酒店邀請
於是我就邀請埋朋友V一齊去,因為大少爺事業心旺盛,唔肯拎假
到澳門後就上房休息先
一開門好開心
一開套房
客廳
房間
工作間,我已經開壇了
禮物
洗手間,睇住電視沖涼好開心!
我同朋友V見到呢盒古古力好開心
今晚的零食
而家準備出去午餐,今晚見
跟住午餐
午餐去永利軒
永利軒係米之蓮二星食店
永利茶
醉蝦,鴨絲酸茄子,海參小黃瓜及素燻腐皮
我覺得個腐皮好好
餐前開胃菜
精選點心
xo醬蝦菜餃,鮮蝦春卷,豆醬千層腐皮,雪影燒餐包
Xo醬好味,真材實料
樹籽蒸鱈魚卷
蒜酥蟹鉗炒蛋白
甜點集
總括都覺得好好味啊
之後參觀酒店各樣設施
呢度間Chanel既服務都好好,朋友V去法國,我揀款叫佢幫我買,於是入去睇
入到去既殷勤服務同香港差好遠,個sales知我唔係即場買都幫我抄低model No,方便朋友V幫我到法國買呢
入口大堂見到.............你睇好大個水母池
今日走訪永利各款房間,設施,感覺良好,因為佢地係以渡假為主,令人感覺舒服,但太多相要執唔post住
我好想分享個spa,同埋佢d房間
不過要執好相先放得,睇下今晚個晚餐
post今晚晚餐@京花軒,係譚家菜,的確唔錯呢
譚家菜係官府菜
從前一個叫譚宗俊既官研造既
後來因家道中落
所以便用作招呼客人
而漸漸得人賞識,及流傳後代
天花板既茶壺係燈
手寫書法餐牌
餐前歡迎茶,係將高杯中既茶倒落低杯去飲,高杯係聞香氣
餐前小食
餐前小食拼盤
魚塊,有老陳醋拌海蜇,水晶肘子,珊瑚白菜卷
茉莉海蚌雞湯,呢個湯你估唔到會係咁鮮甜
蟹肉黃燒魚肚,呢個非常好味
譚府羅漢雙味蝦
豉汁蒸魚
慈禧太后喜愛既宮廷甜品
碗豆黃
雲豆卷
艾窩窩
驢打滾
餐後玫瑰露!正
聽日回港後再寫番spa同其他設施


text:
不知道大家一年會剪幾多次頭髮~
男仔可以一個月剪一次,女仔就幾個月甚至半年先剪一次~
而我就係上年四月到而家先剪 XD 有足足九個月!!
有一天終於頂不順去剪了~ !
這個抓夾超喜歡<3 可惜那間店已不在了...
成日都要夾起d頭髮,超級煩~~ 但我有美人啄,成日都覺得夾起唔靚
放出來的頭髮是超級的長..........
其實我有找開固定既Stylist~ 我覺得遇上一個適合既Stylist係無敵架! 而因為某一次walkin 既情況下就遇上左而家既Stylist~ 仲要係試過其他人幫我剪都無佢咁好 (心理作用吧) 但如果佢了解我頭髮既需要又可以比到唔同既意見我,何樂而不為呢 ^^ 所以後來佢搬到去CWB我都跟住佢~ 已經兩次係專登去香港島搵佢剪頭髮架喇 !
因為我對於髮型既要求係快就好,由於職業既關係,早上唔使咁多野搞可以快出門係一件好重要既事黎架~ 所以佢就幫我剪左短陰同剪走吋半左右唔要得既髮尾
我講下我既髮質先 ~ 我係天生極幼又唔算好密既頭髮,天然色係較啡,所以感覺上好易受損,由細到大都唔敢染頭髮因為怕太傷~ 另外因為頭髮LAYER唔厚,我係極唔適合扎髻架
我去剪既SALON係位於CWB 京士頓街9號AEON裡面既Basement,Stylist係Edmond,個間salon係有野食架! 有興趣既朋友可以search一下 ^^
Ciao Ciao!


text:
懶咗好耐無寫blog喇!
啱啱上星期先係峇里島番黎,今次其實有極多嘢等住寫
但係早幾日咁啱係各大forum見到有好多人係峇里島唱錢有不愉快經驗
所以不如就先黎研究吓呢個問題先啦!
首先,我想同大家解開一個都市之謎
問題一:「到底我係咪要唱定美金去峇里?」
答案:無咁嘅需要.除非你屋企收埋大把美金Cash,你想趁機駛咗佢.
好耐以前,或者可能你真係需要帶定美金去印尼,但係近年唔知係因為峇里成熟咗丫,定係香港終於出人頭地咗,係大部份主要兌換店都係可以用港幣換盾,而個rate亦無話唔係用美金的話有蝕底
當然,你如果要夾硬去挑戰,好多細嘅兌換店係並無港幣找換
但係我從來都唔會幫襯果d細找換店
一黎危險,二黎危險,三黎大型銀行 / 找換店其實真係唔難搵
問題二:「我駛唔駛係香港唱定印尼盾?」
答案:隨你歡喜,但係並非必要.
你係機場拎完行李後,你需要行出一個玻璃門,然後你就會見到接機嘅人群
係呢個時候你望你嘅左手邊,就會有Mandiri Bank嘅ATM
用銀聯卡提款,個rate好之餘手續費亦唔貴
你每次用櫃員機,最多可以襟到 Rp 2,500,000 (如果全部100,000紙)
為番港紙千鬆d左右
雖然唔算好多,如果你需要拎多d錢你可以要襟多幾次
但係峇里真係強烈建議盡量用信用卡
拎住大量現金係身真係唔係一件太好玩嘅事 (除非閣下係大富翁遊戲狂熱....)
據我所知,暫時你如果見到BCA 又或早係Mandiri嘅櫃員錢,都可以用銀聯提款
至於你周街都見到嘅BNI Bank ATM就好似暫時仲未有
不過真係唔難搵
一樣道理,出門口咩都小心d
用櫃員機之前記得check吓密碼位置 / 入卡口 / 出錢口有無人做過手腳
可以的話盡量去銀行入面嘅櫃員機,又或者係某d係circle K入面嘅
總之人流多d, 比人做過手腳嘅機會亦細d
同埋峇里嘅ATM成日都會出現入面無晒錢嘅情況
(特別係荒山野嶺果種)
所以如果你見入晒密碼入晒銀碼都無嘢出,而張卡自己嘔番出黎
唔駛太緊張,只係部櫃員機唔夠錢
用我自己本身做例子,呢個係10月2號我係當地ATM用銀聯卡提款
連埋HKD$20蚊手續費
個rate 係HKD$1 = Rp. $1813.89
老老實實,好過好多找換店
最後果句,記得出發前登記海外提款服務
問題三:我唔想係海外用櫃員機,咁點算?
你可以先係香港換少少搭第一程的士 / 係香港安排定車黎接,就連第一程的士都唔駛比
然後去當地銀行做兌換
你係街上面會見到周圍都係找換店,但係問題係亦有好多不法商人會趁機呃人
常見呃人手法分別係
1. 你見到個rate同你實際個rate係兩回事
2. 你見到個rate但係仲會另收你手續費 (咁都無可厚非,咁人地打開門口做生意都係賺你個手續費)
3. 數錢比你果陣時有Magic Hand, 至於佢點變走d錢我唔知,你可能要問劉謙
所以免得過麻煩,我真係唔會立亂幫襯街邊找換店
雖然入銀行度換可能麻煩少少,同埋要排吓隊,但係起碼安樂
我個人推薦BNI, 佢係印尼國家銀行,個rate靚,亦好多地方都有分行
問題四:我星期六夜晚先到,想去銀行唱錢都閂晒門,聽日又星期日,點算?
係咁嘅時候,如果ATM真係唔係你杯茶
你可以考慮去間可靠少少嘅找換店
個人心水係BMC (http://www.balimaspintjinra.com/ ) , 都頗多分行,藍底紅字好易認
佢個rate會比銀行差少少,但係佢唔再收你手續費
跟據佢網頁所講,今日嘅Rate係HKD$1 = Rp. $1750
同埋跟據世人所說 (即係tripadvisor來自世界唔同嘅人話)
BMC無呃人
特別係去Bintang Supermarket隔離果間
大家可以試試
如需轉載請列明出處
如果想留意多d有關峇里既資訊, 請多多支持去我地嘅facebook page比個like! :)
https://www.facebook.com/withlovebali


text:
September 27, 2015, Sunday
今日係中秋節, 但我地行山組無偷懶, 繼續去行山. 其實我地都係利用早上時間, 就算唔去行山, 都只係响屋企hea, 咁梗係出嚟行吓好的啦.
昨天下了幾場大雨, 今日唔行林徑, 行大部份都係石屎路嘅南涌, 經直昇機坪, 再去尤德亭
去到觀音廟, 見到對面山全部都係白色一點點, 呢的係小白鷺. 從未試過見到咁多小白鷺聚埋一齊. 如果唔出嚟行山, 點見到呢的景色!
每次見到呢的景色都心曠神怡. 真係要吸多幾啖新鮮空氣
去到觀音廟天后廟拜吓神, 跟著再落下面龍王廟, 今次先留意到可檯石櫈緊起於水面上, 如果打風落雨潮漲, 的水唔知會唔會浸過石櫈呢. 仲見到棵樹打橫向水面生, 唔係向上生呀!
今日好熱, 早上八點幾已經29度, 仲話一陣會落雨, 我地要快的行啦. 不過經過關帝廟, 都入去裝柱香啦.
行咗半個鐘, 呢道算係真正起點.
天氣好熱, 又無咩風, 好快就成身出哂汗. 今日要考驗自己, 預備唔休息, 一口氣行到直昇機坪
我成功啦, 行的大斜坡真係好索氣, 以前要休息幾次, 今次有的位雖然行得好慢, 但總算係無休息, 一次過行哂呢段路. 日子有功, 心肺功能真係提升咗呀!
呢個八仙嶺郊野公園好大, 要行真係有好多地方可行呀!
响直昇機坪休息了幾分鐘, 我地繼續行, 先經過橋山橋, 再去尤德亭
呢道有溪澗, 但我地無行落去
行多十幾分鐘已經到尤德亭
上到嚟又影吓相啦.
睇完風景, 我地回程啦.
睇睇錶, 我地又進步咗, 行咗大約一小時. 回程應該仲會快的.
哈哈, 不過天公做美, 全程無落雨呀. 下雨時間又延遲咗.
今日我地去沙頭角海景私房菜食午飯
我地嚟呢道食過幾次, 覺得以快餐嚟講, 呢道的野都算幾好食.
炸菜肉絲炆米, 唔錯.
組長同副組長分別要了餐蛋及餐腿麵, 呢道的即食麵用出前一丁, 麵質好的喎.
陶媽要了雪菜肉豬扒麵, 我要了炸菜豬扒米, 大家都覺得幾好味 (唔知係咪行完山肚餓)
叫飲品時真係好笑, ...凍檸茶少冰少甜, 多冰要甜. 凍奶茶少冰走甜....各有所好....但落單位小姐就要小心唔好攪錯.
平均每位HK$40就攪掂.


text:
雖然店家為樓上鋪,但所在地點超方便,晌銅鑼灣B出口一出轉左行幾步就喺.晌餐廳門口,貼有好幾張雜誌嘅餐廳專訪,標題都喺「親民的價錢 五星級的享受」,「上樓食水準歐陸菜」,「親民Fine Dining」……等等.一踏入店內,雖然環境細細,但只擺約30開來個位,唔會太逼,而且,閃令令水晶吊燈,棗紅紅絲絨梳化,黑漆漆實木木枱嘅組合,高貴優雅,甚有浪漫元素嘅紅黑配襯,晚上嚟用膳一定好有情調.不過,此時此刻,日光之下又另一番景象.最正靠窗嘅一排座位,一來喺前後背靠,唔會產生太大騷擾,二來喺偌大嘅玻璃窗外,景觀喺對住成幢希慎及附近一帶街景,感覺好唔錯,如果喺夜景,相信都幾璀璨迷人.
餐包喺小弟其中一款頗鍾意嘅麵包:意大利香草包(Focaccia),鹹鹹香香好鬆軟,但依個仲要喺升級版,加咗蒜蓉再焗,香味倍增,真喺有啲想問可唔可以添食嘅衝動.以蕃茄粒,洋蔥粒,香草及橄欖油所做嘅蕃茄莎莎,雖然刴得唔喺好細碎,但酸香鮮活,食後令人感覺好清爽.
意想不到三大驚喜嘅前菜,紫椰菜,九芽生菜,羅馬生菜作為沙律底,配少少果仁碎,出面一般加幾粒開半嘅車厘茄點綴吓就算,但眼前沙律嘅驚喜一喺加咗幾片意大行乾蕃茄,油潤煙韌更濃蕃茄味;驚喜二喺醋汁用上10年陳嘅黑醋,跟晚上做菜用料一樣,味道好醇厚;事後有機會跟大廚交流,先知醋汁事先再輕輕煮過,讓味道更濃香,呢個就喺驚喜三!
裝餐湯個瓷碗好別緻,圓圓彎彎.個什菜餐湯相對無個沙律咁多驚喜,之不過仍然好有水準,味道酸酸甜,好濃郁,頗醒胃嘅餐湯.
燒牛舌茄茸意粉(午餐價$72)
我同Ivan兄咁啱對牛脷都有少少情有獨鍾,所以揀此意粉,結果都無令我哋失望.牛脷厚切成粒粒,大概有8-9粒左右,所以非常多料,最正喺大廚不厭其煩將每粒牛脷粒都6面煎香,入口外面焦脆,內裡軟腍,配合埋牛脷獨有嘅味道,真喺好滿意.而意粉帶有濃郁茄香,又均勻,加咗少少新鮮香草碎作為提味,拌有白菌片同乾蕃茄,可以咁講,無燒牛脷淨食個意粉都稱心呀.
晚市散叫有個燒紐西蘭肉眼扒(10安士),賣$208,依家雖則得6安士,但包沙律或餐湯,仲有餐飲,卻喺一半價錢都唔止,實在更親民.肉眼要咗五分熟(medium),其實講開幾多成熟,似乎都無一套絕對標準,又要視乎師傅手勢,食嘅人又有啲主觀意願,總之眼前五分熟嘅肉眼就對上小弟自己嘅口味,表層微焦,內裡粉嫩,口感油香嫩滑,肉味挺濃又富肉汁,紐西蘭肉眼扒嘅質素一啲都唔失禮,唯獨個黑椒汁辣得嚟有點嗆.雖然薯菜都被認定喺配角,不過都有出色與失敗之分.薯角連皮新鮮炸,入口熱呼呼,又脆又薯味足,而西蘭花,椰菜花,甘筍條以牛油及洋蔥炒過,味道唔單一,就算未能成為最佳配角,都會喺出色嘅演繹.大廚仲話,作為配菜嘅薯仔仲會玩變種,有時喺薯片,有時喺薯絲添.
散點餐牌中,有4款甜品供應,賣$48嘅檸檬雪葩,焦糖燉蛋,草莓吉士千層酥,以及賣$68嘅朱古力芭菲.午餐加$20就有一款指定甜品,侍應話成個星期都喺同一款指定甜品,每星期轉款,仲補充話跟晚市散叫嘅分量,水準一樣,咁吸引又點可以錯過呀!
焦糖燉蛋就喺是日甜品,外觀對辦,燉蛋部份幾滑幾香蛋味,焦糖面面做得都脆,只喺個人覺得厚咗啲.雖然只喺小小一兜焦糖燉蛋,但仍然加啲士多啤梨及果漿,增添整體賣相美感.
本來甜品只得焦糖燉蛋,可能個經理見我哋對只得一款甜品有啲失望,經理話跟大廚商量一下,結果唔介意將下星期應付午市所出嘅草莓吉士千層酥都整一份俾我哋試,實在好感謝.無論賣相,味道,依廿蚊絕對抵到不得了,首先講賣相,又唧糖漿,又灑糖霜,切埋士多啤梨薄片,幾有心機;論到味道,個千層酥最特別喺個酥皮,有別一般傳統做拿破崙所用嘅千層酥皮(puff pastry)嚟做,用上更薄身,更少牛油嘅酥皮,有啲似紙酥皮(filo pastry或叫「飛佬皮」),按所需大細獨立捲起一件件嚟焗(千層酥皮則一大整塊咁焗,焗完先裁番所需大細),所以酥皮色澤偏白,唔會太重牛油味,味道較清,但鬆脆度比千層酥皮過之而無不及.吉士自家以雞蛋打,所以蛋味夠香,而且質感非常柔滑,又少甜,確喺一件相當清怡嘅甜品.
甜品總要襯杯咖啡先夠賞心樂事,Ivan兄嘅意大利泡沫咖啡唔知味道如何,不過,小弟就好滿意手中嘅鮮奶咖啡,心形嘅拉花拉得好靚,好自然,為求質素,店家沖咖啡當然用上即磨咖啡豆,所以咖啡很醇香,豐厚嘅奶泡帶嚟很細滑嘅口感,真喺令今餐「晏仔」有個完美作結.
個人評分
味道:9/10
環境:9/10
服務:9/10
抵食:10/10
平均每人消費:HK$105
餐廳資料:
Eden Rose Restaurant
銅鑼灣軒尼斯道499號永光商業大廈19樓
2836 6880


text:
對蛋有要求嘅,都會鍾意食日本蛋;而食開日本蛋嘅,都會聽過「TAMAGO Japan Egg」.「TAMAGO Japan Egg」(日本畜產物輸出促進協議會雞蛋輸出部)其實係優良雞蛋嘅代表,有佢標記嘅日本蛋,都保證新鮮高品質,而且特別好食. 而由11月14日至11月30日期間,TAMAGO Japan Egg將會喺香港舉辦「日本雞蛋祭」,香港其中7間日式餐廳(niji bistro,
上星期同大家分享咗港鐵黃埔站嘅美食, 今次就分享埋另外一個新開嘅港鐵車站何文田啦!何文田一直都比人感覺係豪宅區食野一定好貴,但其實係何文田有條愛民邨都有好多好有風味嘅小店㗎.只需要由何文田嘅Exit A3 忠義街出口,沿住行人天橋直行就會去到愛民邨㗎啦! 四十年正宗港式漢堡包 - 天馬快餐 地址:何文田忠孝街60號愛民廣場地下G6C舖 食物:米高漢
澳門巴黎人酒店有賭廳,水上樂園,商店街,餐廳等等設施,成日足不出戶都唔怕悶.呢度有來自世界各地嘅餐廳,有中式,港式,日式,法式等等.今次就試試澳門巴黎人自助餐廳同澳門巴黎人法式餐廳Brasserie呢2間比較法式嘅餐廳! 1. 澳門巴黎人自助餐廳 Le Buffet 位於酒店大堂嘅澳門巴黎人自助餐廳 Le Buffet係酒店內眾多餐廳嘅人氣之最,價錢大眾化,所以
旺角廣華街又有新小食店啦,就係依間  啦!佢地嘅主打「蟹黃湯包」呢,之前係美食節超受歡迎,依個蟹黃湯包仲被立為非物質文化遺產添呀,除咗非物質文化遺產之外,係中國嘅舌尖上的中國電視節目都有介紹過!所以依個湯包認真唔少嘢㗎!今次就等我親身去旺角試下依間最新嘅尚香湯包啦! ▲依間就係旺角最新嘅小食店啦,老闆話佢地賣嘅蟹黃湯包之前係美食展好受歡迎
最近港鐵就開通咗黃埔站同何文田站,交通方便咗咁多梗係要搵下有咩好食啦!今次第一站先去黃埔,其實黃埔係屬於紅磡區,附近嘅美食真係多到不得了,是但行一轉已經搵到好多唔同嘅小食店,仲有好多老字號嘅食店添.快啲睇下有啲咩正嘢推介啦! 正宗港式漢堡包 - 時新快餐店 地址:紅磡黃埔街1A地下 食物:雙層漢堡芝士蛋包 $23 個人評分 : ★★★★☆ &nb
朋友生日想食西餐,又唔想出到尖沙咀同灣仔咁遠,咁就提議不如去觀塘「曼哈頓」啦.想喺觀塘搵間靚少少,除咗APM同工廈之外其實都仲有選擇,今次就去咗亞太中心嘅Manhattan Grill & Bar. 餐廳環境分吧檯,室內同室外,本人因為一早book咗檯,當晚就揀咗坐室內嘅普通檯,位與位之間都算闊落同有空間,不過就幾應聱,有時傾計都要大聲少少,如果你坐個位近餐廳個open ki
7仔又有新嘢啦!最近獨家引入咗日本Lotte甜品杯,一共有8隻味道.佢唔稱呼為雪糕,因為佢牛奶份量比較少,口味都唔太相似!等我試下依個最新嘅日本甜品杯啦,我一共揀咗5款,今次我就同大家食晒佢! ▲7仔一共引入咗8個口味,有抹茶,提子冧酒,香草,朱古力,芒果,蘋果,士多啤梨,提子,依8種味道! 「宇治抹茶甜品杯」 價錢 HKD$20 個人評分 ★★★★★
一年一度嘅香港美酒佳餚巡禮又嚟啦!今年活動就係中環海濱舉辦,日期就係2016年10月27日至30日一連4日.今屆規模係歷年最大㗎,一共有超過400個美酒同美食攤位,完全足夠你地留足一日呀!我Stella就趁今日開幕第一身同大家感受下今年最大規模嘅Wine & Dine啦! ▲今次場地真係超大型,就連摩天輪嘅位置都用咗嚟做活動呀! 建行攤位有禮物 今
講到去澳門相信大家都會諗起賭場同美食,其實去澳門周圍都可以食到好嘢㗎!就例如氹仔官也街啦,個到除咗買手信之外,搵好野食真係完全無難道,如果大家“快閃”澳門又唔想再去大三巴咁悶咁逼的話,氹仔官也街真係一個唔錯嘅地方㗎!今次我同我嘅好姊妹沙律就去咗氹仔同官也街“快閃”搵咗幾間必食小店同隱世咖啡室!唔知啱啱大家口味呢?!HAHA
又到食大閘蟹嘅季節啦,近年有好多唔同嘅大閘蟹放題,酒店又有,大排檔又有!今次我就選咗一開大排檔嘅大閘蟹放題,親自同大家試味!哈哈 今次我就選咗九龍灣嘅蘇記大閘蟹放題,大家應該對蘇記都唔陌生㗎啦,因為佢地之前做過$98任食放題,雖然只係頭30位係$98,但已經吸引到好多人去食啦!不過依家$98優惠已經完咗,但仲有另外一個優惠喎,九龍灣分店(星期一至日)4位送1位,荃灣分店 (星期日
講起商場掃街的話,相信大家一定會諗起旺角中心或者葵涌廣場啦!上次就同大家介紹咗藍田嘅匯景商場,今次我Stella又有新地方推介啦! 今次推介嘅地方就係觀塘嘅「東廣場」!本來東廣場地下嗰層係動漫為主嘅商場,但而家已經變咗美食廣場,全層有超過20間嘅食店,有齊唔同嘅食物種類,例如日式,台式,港式,韓國……齊晒!食物種類仲冇重覆,唔洗擔心行兩步又見到間差唔多
一講起行街同掃街,相信大家一定會諗起旺角中心同葵涌廣場啦!但其實位於九龍東藍田嘅匯景商場,都一樣好多嘢食㗎! 講到你哋認識嘅匯景商場,相信一定會諗起當年嗰個買平衫褲鞋襪,賣二手教科書,食冷麵,超平釘耳窿嘅熱門地方! 但經過時代嘅變化,匯景商場已經好少見到賣二手教科書嘅鋪頭,平價嘅衫褲鞋襪已經可以變返高質量少少,唯一就係多好咗好多唔同種類嘅小食,可


text:
2013年1月23日 星期三
細個媽咪對
冇入黑社會家教嚴
黃德斌與佘詩曼合作的《天與地》備受好評.
」他更感謝已過身的嚴母:「細個媽咪對我家教好嚴,惟有做嘢賺錢變Blueblood啦!我唔會怨,哈哈!如果唔係家教嚴,但如果唔係咁,因為以前屋企對面係公屋,我又唔係Blueblood,多益 連學校旅行都唔畀我去,我可能已經畀人斬死咗!更笑言靠自己雙手變Blueblood:「好多嘢我都覺得係整定,我可能已經跟咗大佬!」不過德斌從無埋怨家庭環境欠佳,有好多黑社會,
德斌坦言有遺憾:「媽咪睇唔到我做戲都係一個遺憾,她臨走前幾年成日叫我去唱歌,但係我唔聽.」對於亡母未能見證現時的演藝事業,佢好鍾意睇粵語殘片,成日做路人甲乙丙,我好想雅思 佢睇到我喺《天與地》嘅演出.以前成日喺屋企唱歌,佢冇點睇我做戲就過咗多益 身.但屋企因為冇電視,因為佢本身係歌迷又係戲迷,佢就成日唱歌.之後我入咗藝訓班,叫我做歌手,
黃德斌自幼經歷令他演苦情戲手到拿來.
(因為冇錢睇私家先搞成咁?他坦言全因家貧所緻:「我讀完書就去做跟車工人,)絕對係!醫生一睇就話我情況嚴重,朝朝7,8點就同同事遊完水先返工,由最初隻係普通發炎,」但原來右耳隻有3成聽力,擁有42吋巨胸的型男黃德斌外表剛陽,去到日日瞓醒就發現枕頭有血,幫我全身麻醉做手術,啲水多益認證 入咗耳仔我又冇理,切除耳仔入面增生嘅肉,點知政府就要排期成年半先有得睇!嗰時因為屋企環境唔好冇錢睇私家,最後阿媽捉我去睇急症,到發炎,流膿先去睇政雅思模考 府醫生,但可惜最後右耳得番3成聽力.
訂閱: 張貼留言 (Atom)


text:
3/21/2011
苦中一點甜...抗抑鬱小良伴
近來受到工作方面影響,負能量增長,一靜落黎情緒就低落起黎...即使係小小唔如意事情都牽動到情緒.兔比都自知EQ太低,但心中個種不快感唔知點化解,還好兔比係個貪食之人,食一點甜野心情會好一點,尤其係食朱古力.
據說朱古力可抗抑鬱,令大腦產生開心平和感覺.當憂鬱,沮喪,或需要安慰時,進食朱古力有助減少鬱悶感覺.哩兩盒朱古力黎得及時,佢地正好成為負能量緩衝劑,分別係Dove Silky Bites藍莓同黑朱古力味.
有時開左一排朱古力,一次過食太多太漏,再包返又唔方便,袋入手袋又怕搞到一袋都係~Dove Silky Bites包裝令兔比有點驚喜 ,膠筒裝朱古力豆豆,開蓋倒出唔駛下下撕開包裝袋,一次食唔晒都可以好好保存.細細盒放入袋唔阻訂,口痕又可以啪幾粒.細細粒容易食,悶悶地唔一定只有香口膠同糖可以嗒下.
藍莓味濃但跟朱古力味好夾,朱古力愛好者黑朱古力味會比較岩口味,兩款口味都口感細滑,兔比個人覺得唔會過甜,不過口味其實好因人而異.
最方便係唔駛用手指放入口,倒響掌心拋入口,唔會整污糟手指又可以繼續打文~
唔覺唔覺食左好多...好彩每粒不過8卡唔里,食多D都唔怕啦!
尋晚會一會兔比佬訴訴苦,心情好左唔少,不過兔比都會袋住朱古力響身,隨時氹下自己氹下人,點都好開心最緊要!
粒哈哈笑係Vicke送,細細粒好可愛,兔比好鍾意!大家都要好似佢咁哈哈笑過日子喔!
1 則留言:


text:
期待已久既澳門之旅
我地黎啦
本身都有諗過帶埋細佬仔架
不過我地又諗住去游水又盛
同埋帶埋細佬又確係要帶多好多野
所以最後還是放低佢跟住婆婆了
等你再大 d 先一齊去旅行啦
今日係星期五, JUJU 要返學
我地就等埋佢放學先出發
嘻~~ 爸爸第一次帶 JUJU 返學
好啦~~ 等到 12:00 放學就出發
**中間有段小插曲, 婆婆要我地帶 JUJU 去睇醫生**
完全打亂晒我地既計劃
好彩最後有好舅父出車相助
我地先可以趕得切船咋
由於返學太攰
JUJU 由搭車去信德中心已經訓著
一直訓到去澳門..........
一出閘已經見到酒店既車
今次我地住今年 5 月先開幕既澳門百老匯呀
係澳門黎講唔算係好靚既酒店
不過勝在係銀河 (GALAXY) 旗下
我地星期五入住
PACKAGE 係 HK$1,818 (無早餐)
包 2 張成人船飛, JUJU 果張要額外買
如果比起其它GALAXY酒店
呢間算係最實惠呢
5 月先開
新淨係應該既
JUJU 一入房就上床玩下先
(點解係雙床房? 因為呢間房唔係我地既, 係細佬叔叔 & FDS 架)
未去玩水前, 先飲下奶
真係唔抵得佢咁嘆呀!
攪東攪西, 終於可以出發
百老匯本身唔近天浪淘園
我地穿過酒店行 10 分鐘左右先去 "大倉酒店"
其實都有 SHUTTLE BUS 可以去到大倉入"天浪"
不過等得黎我地都行到 LU
主動要求同此 FLOOR PLAN 影相
真係估你唔到 @.@
見到架電單車, 二話不說坐左上去
好啦, 終於行到去 "大倉" 入天浪
首先, 我地要搵返我地既團友
要係咁大個泳池到搵幾個人實在唔係易事
不過 JUBA 憑心靈感應
係 5 分鐘內就搵到佢既朋友
HAHAHAHAA
本身好興奮既 JUJU
見到叔叔們竟然呆左, 繼而攬實 JUBA 唔放手
經過一番擾攘後
佢終於肯落地玩下
不過,,,, D 水好凍 =.=""
咁佢就係度玩下沙啦
叔叔們比我地早到 3 小時有多
佢地玩得既都玩晒
加上當日天氣唔算太熱, 日落後無太陽 d 水仲幾凍添
但佢地都肯陪 JUJU 玩
多謝你地咁錫呢粒 JU 呀~
行到去激流, JU 大少話唔玩
一行八人又走返轉頭陪你玩沙!
玩左一陣沙就準備落水啦
要著救生衣
呢位小朋友相當大膽
唔駛我地扶就走左出去
自己用水泡
好興奮咁四圍游
個個圍住佢黎玩
JUBA JUMA 可以抖抖~ 哈~
大膽仔之後仲話唔用水泡
用救生衣就浮到
勁得戚!
之後仲玩左 2 次人造浪
JUJU 表現相當興奮
之後天開始黑, 而且 D 池水確係好凍
我地上水即買左杯 $50 既熱朱古力俾 JUJU 暖暖身
之後就沖身返酒店
休息一陣又出去覓食啦
以前遊澳門多數都係的士出入
宜家真係連的士錢都慳返
各大酒店都會有唔同專車去到澳門半島 / 官也街
只要你唔嫌麻煩就得喇
我地係百老滙搭專車去到 "GALAXY"
再轉專車去到 "大馬路"
再由 "大馬路" 轉的士去十六蒲附近既六記
嘻~~ 如果我地由百老滙直接搭的士到六記
應該都要大約 80 大元吧
宜家只係 30 左右
到啦~
呢度唔算坐得舒服
我地叫左水蟹粥 / 蝦子面 / 炸雲吞
仲有其它小食
水蟹粥幾好味, 有蟹既鮮甜品
食完都唔算口渴
之前係官也街食過間.... 一邊食一邊覺得好口渴
而蝦子面我覺得都好
由於 JUJU 用得太多精力, 所以食到一半就昏睡了
辛苦 JUBA 要抱住佢黎走行程!
之後我地仲食左明記牛雜~~
個汁真係不得之了
豬皮索晒 D 汁真係無得頂呀
明記之後仲食埋我最愛既三元粥
每次黎澳門必食
不過今次食好似有點失色了
食完粥, 仲要買涼茶飲
再上埋大三巴附近搵不倒雪糕
可惜...已打烊
既然都行到上黎
緊係要係大三巴留影啦
澳門喪食團團友們
第一次黎大三巴既 JUJU
雖然你訓左
但都叫到此一遊吧
其實...行程仲未完
我地 1 家打的返酒店先
其它人就去食糖水
當然佢地唔會瀨低我地啦
仲外賣俾我地食添
哈哈... 半日食左 4 餐
聽日繼續!


text:
我期待的畫面終於出現了!
我近視有成800度, 自小一開始戴眼鏡... 都怪以前成日睇電視, 打機, 睇書... 以前又邊識護眼
一路以黎近視有加冇減, 鏡片越來越厚, 戴眼鏡真係好唔方便.
視光師只會同你驗眼, 配眼鏡, 老生常談點樣護眼 減慢近視加深. 佢地唔會同你講點回復視力(或者佢地根本冇相關知識) 所以戴眼鏡似乎係條不歸路
讀bio的我知道左近視既成因. 簡單concept係: 長期睇近野令ciliary muscle連同suspensory ligament維持contract狀態, 即使望番遠野都唔可以form a sharp image on retina. 矯視方法係戴凸透鏡令relatively parallel rays 變成diverge rays, 彷彿仍然望近野咁
跟住我諗: 即係戴近視眼鏡只不過係治本方法, 呃眼睛望緊近野所以先睇得清楚!! 戴住眼鏡望遠野=戴住眼鏡望近野=唔戴眼鏡望近野! 痴線! 咁我ciliary muscle同suspensory ligament咪一直contract緊?! 當然減唔到近視啦!
所以我好奇究竟有咩方法根治近視. 如果發明到一種方法relax到ciliary muscle同suspensory ligament到未有近視時的tension狀態一定可以造福好多人(兼賺到$$) 例如將眼球變扁/ 電擊或藥物令ciliary muscle同suspensory ligament放鬆... 不過只係我天馬行空的想法, 我唔係科學家唔係醫生唔輪到我去研究
既然戴眼鏡生活只會深落去, 我近兩三年就嘗試避免經常戴啱度數既眼鏡, 喺屋企戴舊嗰副(淺100度左右), 有時落街散心就直程唔戴..... 事實上加深速度係慢左(但有可能係我生理上漸趨成熟,定型有關), 我feel到對眼係鬆弛過戴啱度數. 甚至當我隔幾個鐘/幾日戴番啱度數眼鏡睇野係特別清晰, 就好似近視有輕微回落咁, 好神奇.
我相信, 理想既話, 一路都唔戴眼鏡生活/戴低度數 可以一定程度上減近視
竟然今日比我發現原來有人已經試緊呢個方法@v@
但實際上本人好難做到, 因為仲讀緊書. 朝9晚5仲要做功課溫書用電腦, 要睇字就冇得望遠野. 返學又唔想戴舊眼鏡, 因為好殘好核突
我一路都希望從病症原理方面解決, 唔想救求LASIK, 雖然係快, 但係返唔到轉頭, 又唔係最天然/治本方法, 治本就係邊度出問題就醫邊度, ciliary muscle緊張就令佢放鬆(當然lifestyle一樣要改), 而唔係另外改變cornea的curvature去遷就. 最近睇報紙唔少人LASIK幾年後開始出現眼乾, 怕光等後遺症, 覺得好遺憾.... 近視真係害人不淺!
樓主呢個方法真係可以一試, 只要個人配合到又唔嫌麻煩既話. 而我會嘗試用樓主提供的其他方法. Get rid of shortsightness!


text:
飲完咖啡 我地行返出去廣場
追呀追 我嚟喇.......
玩到忘形
daddy幫我整理裙裙 之後再去玩過
mami唔比我摸d白鴿
淨係可以睇
所以d姐姐可以拎麵飽餵白鴿 但我就唔得
同聖馬可教堂合照多幾張先
之後就入返市集
買手信啦 買紀念品
好多面具 靚就靚
但mami唔比買呀 佢好驚驚喎
影下相就算啦
拿 下面呢間就比買啦
仲買左好多tim 唔好睇呢間野舖仔細細
佢賣嘅玻璃好獨特別 喺第二間店見唔到
價錢都好合理 mami喺度買左個靚花瓶
個花瓶底有寫住made in Venezia, Italy 好靚架
我就喺度買多隻甲蟲仔比自己
下面張相嘅背景係一間浪漫餐廳
仲有個碼頭仔 呢個咁靚嘅威尼斯景
都好難搵到架 係我地八八卦卦先入到嚟
行返出去
沿途仲有好多好靚嘅玻璃精品店
有平有貴 豐儉由人
一大袋玻璃糖同珍寶珠
仲有花樽啦 動物啦 魚缸啦
仲有仲有一隻超級靚嘅貢多拉玻璃擺設!!!
出到陳ho 咖啡店有人表演 間店仲係好多人呀
d船伕喺度冇生意 圍觀嘅人就多喇
貢多拉 我地下次再嚟 威尼斯冇浸晒嘅話 (d人話呢度水浸嘅問題嚴重左)
我地一定會坐下你架
鏡頭一轉
出返碼頭喇
見頭先好多人嘅地方少左人影
於是同daddy mami再影下個靚靚碼頭
跟住就去餐廳
食威尼斯最出名嘅墨魚麵喇
味道一般啦
大家仲以為墨魚麵好似香港嗰d咁係成碟黑麻麻架
原來係咁嘅樣
仲有魚同甜品
我自己一個都食晒成個set加杯可樂 呵呵
證明我有幾攰同肚餓啦
食飽飽
出面仲有好多紀念品賣
我地都冇睇喇 因為我地深信
依家滿袋都係最靚嘅紀念品lu 包括我地嘅記憶
全部都係最靚嘅
行返出去碼頭
見到戴左威尼斯面具嘅姐姐 仲有比蕯見到嘅查理
合照一張先 ....
佢地話 : Welcome to Venice!
我話 : Nice to meet you!


text:
第十天(續)
宇治最出名應該係抹茶,係香港都可以食到(真假就唔知啦),除此之外宇治仲有好多地方值得去,可以參觀到世界遺產;宇治距離京都好近,大約二十分鐘車程,之前未去過今次我就去走返轉
由稻荷站坐開去奈良方向既車,大約二十分鐘去到宇治站
宇治站比起頭先稻荷站大好多,快速同普通列車都會停
宇治主要參觀既景點集中係河邊,由火車站行過去就得
由火車站行幾分鐘就去到平等院對出既表參道
呢道表參道最特別既地方係沿路都有好香既抹茶味道,一路行一路都係香味,鐘意抹茶既人一定覺得呢道超正;既然宇治抹茶咁出名,兩旁商店主要都係賣抹茶產品,食物﹑茶葉,仲有好多抹茶雪糕
黎到宇治當然要試下特產抹茶雪糕啦,好好食架
「平等院」係宇治最出名既地方,距離而家有差唔多成千年歷史,係日本國寶亦係世界文化遺產;叫得國寶都知道係好野,就算冇咩興趣都一於入去睇睇;平等院入場費¥600,係日本黎講都算小小貴架,黎到都係入左去先算
進入平等院後係一個日式花園,天氣好花園都特別靚,同琴日落大雨比心情都好得多
平等院之中最重要係呢座「鳳凰堂」,堂內有由平安時代頂級佛師製作既「阿彌陀如來」坐像,上千年歷史既佛像成功由古代保存落黎,話係國保當之無愧,除此之外堂內仲有好多精雕細琢既菩薩像,好值得參觀
入鳳凰堂要另外再買飛,而且有限時要一批批入去,最後我都懶排隊冇入去lu
一邊天氣咁好,另一面就唔好天,好奇怪
好大個鐘
院內有間博物館,展出平等院相關既文物同介紹歷史等等,入面唔可以影相我冇影lu
由博物館出黎之後沿路兜過鳳凰堂後面,又返到去入口位置
好快就行晒出返去啦;如果大家有日本10円硬幣不妨拎出黎望望,睇下硬幣上面既建築物同鳳凰堂係唔係好似呢,哈哈
平等院旁邊係宇治河
經過兩條橋去到對岸,呢邊都有好多古蹟參觀
落左橋之後見到「宇治神社」
呢個係一個小神社,人都少多人,難得係遊客區有個寧靜地方
唔知木條係點用呢?似係好似繪木咁用?
由宇治神社行多幾步,去到「宇治上神社」,宇治上神社係世界文化遺產,出名好多,遊人都多一啲
宇治上神社係平安時代建成,又係有成千年歷史咁多,同時亦都係日本現存最古老既神社,對神社冇咩興趣既我都要黎朝一朝聖
古老既神社冇新式神社咁美輪美奐,又冇咁多色彩,只有一種樸素既感覺,不過唔需要咁多修飾,簡簡單單可能已經係最好
宇治上神社好細,幾步已經參觀完出返黎
路過「橋寺放生院」,冇咩特別,係一間小小既佛寺
當係上黎睇下風景啦
穿過「宇治橋」行返去表參道個邊
宇治有好多以食抹茶著名既餐廳,呢間係其中一間
呢間伊藤久右衛門都好出名
中村藤吉係宇治又係好出名,我都想入去試試正宗抹茶美食,可惜一打開門就見到入面好多人排緊隊...
呢間食唔到,行返去近火車站個間中村藤吉,不過呢間都係超多人,門口掛個牌出黎寫住要等六十分鐘...我就冇咁好心情係道等,買啲手信就走,今日既午餐+下午茶食唔成lu...後來妹妹講先知,原來香港都有中村藤吉分店,估唔到竟然香港都有
坐火車返去京都站,再轉火車返大阪
有咁多蒸汽火車係道!大阪京都呢頭好似冇蒸汽火車行架?
五點半黃昏時份,一路坐車一路睇住日落,都幾靚
已經係坐特急列車,由宇治去關西機場坐足兩個鐘,路途遙遠;今次黎機場唔係要坐飛機,我係黎轉車咋
係關西機場坐普通列車返轉頭,坐一個站去到Rinku-town(臨空城)落車,呢道有大阪好出名既outlet
火車站出閘位係一個商場,呢個商場感覺勁奇怪,燈光冇日本平時行個啲商場咁光猛,地下暗暗地啲磚裂左又冇人理,鋪頭店員叫賣仲係講普通話,真係以為自己去左大陸...好彩呢個感覺只係係呢道出現,離開呢個小商場所有野都正常返
摩天輪係outlet標誌,離遠都可以睇到,唔怕唔識路
就係呢道啦!呢道好大岩晒shopping,我自己就冇野要買,見得閒冇野做黎睇下有冇野買比屋企人都好,好彩有收獲唔洗空手而回,哈哈
行到八點關門,坐車返去大阪市區
返到黎人山人海既道頓堀,行到邊都係咁多人
想食野要排長龍
我黎呢道係為左食一蘭咋,好多人都話一蘭味道一般,始終我未食過都要試一試先心息;今晚比之前下午黎到少左人排隊,不過都係要排一陣,夜晚我都冇野好做唔介意排下
排隊時劃定食咩
入去時先係售賣機買好野食;今日我好似冇食過午餐,買埋個替玉一陣加
自修室位,岩晒我一個人
味道好岩我口味,食拉麵我鐘意濃味啲既湯底,呢個岩晒我
記住食個時要留返啲湯比個替肉,冇晒湯既話我都唔知呢個麵可以點食,哈哈
係機場出返黎又係路途遙遠,去到一蘭又排左陣隊,到食完野已經十一點幾,如果坐JR返去又要轉車又要有排行,所以都係直接啲比錢坐地鐵
坐地鐵返去hostel方便好多,出左站行兩分鐘就到;今日又係由朝玩到晚,又京都又宇治又機場又大阪,一日就去左好多地方,聽日唔會去咁多地方啦,全日都會係京都,希望聽日都會繼續有好天氣啦
PS.今個月掛住睇奧運都冇時間寫呢道(其實係懶咋),不過睇左兩星期而家又冇得再睇突然間覺得好失落,又要再等多四年,唉...唯有得閒繼續寫下遊記啦;四年話長唔長話短唔短,到時都唔知係咩世界,不過調返轉頭睇,倫敦奧運﹑北京奧運,再遠啲既雅典奧運﹑悉尼奧運感覺就好似發生左冇幾耐咁,唔經唔覺就過左十幾年,歲月不饒人...
PSS.上星期已經成功辭職冇野做lu(辭職都有困難架,可能我做得太好,老闆想調我去其他地方幫佢手都唔想我走,要好有決心先走到架,哈哈),而家可以專心做癈青,Yeah!而家真係好得閒,可惜冇咩心機去玩,諗唔到邊道特別想去,冇左以前成日都想去旅行個種心態,都唔知自己想點...我會襯呢段時間做下乖仔,見媽媽話想去旅所以準備左兩個trip陪佢去,好多年都冇同佢去玩啦,希望佢玩得開心啦,哈哈


text:
無添加有機龍崗雞米線套餐 - 口水雞個汁好 ok 喎 夠哂辣 哈哈 不過我依家唔係咁想食勁辣嘅嘢囉
蕃茄榨菜湯底
( 23-MAY-2015 SAT )
今朝 8 點去廁所 所以順便開機洗衫 之後再瞓過喇 ~
10 點要起身 諗住去 post office 寄嘢比冰姑 點知落超勁大雨 所以等咗成半個鐘頭先可以去寄嘢 寄完就去食早餐 食完要去惠康買油同 tempo 盒裝紙巾 之後就番屋企 ~
如果有塊鏡就仲正啦 會變咗 4 份早餐 好壯觀呢 哈哈
番到屋企就沖涼 整下 d 文件 眨下眼又 2 點半喇 ~
落去食 tea 行陣商場就番屋企 hea ~
5 點半出門口 順便兜埋工人一齊搭的士去探媽咪 ~
媽咪照咗超聲波話無塞到血管呀 感恩感恩 但媽咪好攰 係咁瞓 所以我地 7 點 45 走喇 ~
落雨呀 所以搭的士走人 又係送埋工人番屋企先 之後我話想去麻酸樂食咖哩豬扒 因為上次睇張相好似好好味咁 哈 ~
食完行陣 好感恩搵到對水靴呀 其實真係好多得里奧大人 我上次講完之後 佢就會間間舖頭都會望下 我反而只係望買鞋果 d 呢對就係喺 Boutique 買架喇 唔係里奧大人望到 我就買唔到架喇 ~
$499 有 9 折 即係 $449 都抵喎 同埋我鍾意綠色呢
鞋底又好
沖埋涼 抖陣再睇下電視 11 點幾瞓 lu ~


text:
2014年12月7日 星期日
香菇肉醬 + 蒸撻沙 + 粟米蛋花湯 ( 7-DEC-2014 )
( 7-DEC-2014 SUN )
尋晚 12 點幾電話無啦啦響 嚇鬼死 又係 d 無聊電話 d 人真係好賤好無聊囉 ~
里奧大人話比電話嚇醒之後瞓唔番呀 咁佢上網睇嘢 睇到差唔多 3 點先瞓呀 ~
我 8 點半醒咗 都精神 所以起身執下嘢同 load 相 里奧大人就瞓到 9 點半起身喇 ~
去太興食早餐 番到屋企抖陣就沖涼 之後番教會喇 ~
完畢之後就番屋企 lu 今日去舖頭 所以 2 點就出發喇 ~
食埋 tea 就上 3 姑奶屋企坐下 之後就番屋企 lu ~
雖然想喺假期盡量唔飲奶茶 但覺得假期飲奶茶係覺得好 relax 咁囉
估唔到有 2 隻雞翼 同埋有 1 隻都幾大隻
里奧大人至愛嘅午餐肉炒麵
里奧大人做咗陣公司嘢 差唔多 5 點半佢就瞓晏覺 我就開機洗衫同 load 相喇 ~
6 點半煮飯 里奧大人就差唔多 7 點先醒 咁等多半個鐘都可以食飯 lu 今晚 d 餸勁簡單 哈 ~
是日懶餐 - 香菇肉醬 + 蒸撻沙 + 粟米蛋花湯
香菇肉醬 - 細細個成日食架 果時覺得好辣 依家就覺得係得個鹹字囉 ~
蒸撻沙 - 媽咪之前買架 又係新鮮變冰鮮 ~
粟米蛋花湯 - 懶得去買菜 所以開罐粟米湯算喇 ~
搞掂哂就抖陣 同里奧大人 9 點幾出發去徑步 點知落緊毛毛雨 好似落得幾密咁 咁唔徑啦 去 Taste 行過圈 點知番到屋企樓下都無雨嘅 里奧大人話我黑住佢呀 佢本來想自己再去徑步 不過都 9 點半 佢話番屋企算喎 哈 ~
咁我都沖涼喇 之後 load 相 佢就睇電視 抖多陣再食橙 呢期差唔多晚晚食橙 好在 d 橙都甜 唔係就慘喇 我最驚食酸嘢 ~
痴咗線呀 load 相 load 到 1 點 要即瞓喇 ~
訂閱: 張貼留言 (Atom)


text:
September 16, 2015, Wednesday
浸完溫泉食完午飯, 我地去下一景點:
大阪市立科學館
因為我地張周遊卡係兩日劵, 唔可以坐私鐵京阪線. 多謝站務員叔叔比咗張地鐵路線圖, 淨係show咗我地可以坐嘅地鐵線, 咁就唔會攪錯.
坐堺筋線, 由天神筋六丁目站, K11 坐到K15,
再轉中央線C17 到C16,
再轉四橋線Y13 到Y12肥後橋站.
好似好轉折, 但只要睇得明地鐵路線圖就搵得到.
去到3號出口就見到指示
睇地圖唔容易, 我都係用個google map教我地點行.
見到啦. 市立科學館同國立美術館就响前面.
入到去, 先換入埸劵
如果無周遊卡要JPY400, 咁我地有卡就免費啦.
其實有的都幾有趣, 但又真係無癮
因為除咗洗手間個牌有外語之外, 全部都係日文.
唔識日文, 當然無咁有趣, 但都可以周圍行影吓相.
臨離開前, 見到呢個學天則像, 傍則有介紹(但我唔識睇), 唔知係咪日本古時嘅科學家呢!
跟著我地又去下一站啦.
其實科學館對面就係國立美術館, 但呢道唔係免費, 只係有優惠. 免費嘅都去唔切, 咁呢道唔入去啦, 响門口影張相算啦.
下一站係上方浮世繪館
呢次交通好容易, 坐四橋線, 由Y12 到Y15, 難波站出,
出地鐵後行去道頓堀方向
都係靠手機Google map function, 搵到呢間上方浮世繪
入到去先換張劵, 無周遊卡, 入埸要JPY500
平時相信好多人, 樓梯有長櫈, 應該用嚟等入場. 但我地今日係直行入去, 先上三樓再落番嚟
因為無咩人, 我地好快就睇完(講真, 對呢的江戶時代人物繪畫, 真係無咩興趣, 好彩係免費)
行到落嚟係間小商店
呢個係另一入口, 不過經過呢道都唔會知係上方浮世繪嘅入口.
五點幾, 我地再去下一個景點.
道頓堀水上觀光船. 呢個景點開到晚上九點, 慢慢行去都未遲
用Google Map search行過去. 一見到激安之殿堂, 地下右手面就係換船票嘅地方.
如果無周遊卡, 坐船要JPY900一位呢.
票務處望出去, 就係上船的碼頭
呢個時候, 上一班船嘅乘客回來啦. 大家好似好專注, 個個都臉露笑容
沿著河邊駛過, 經過了好多條橋. 那位導賞小姐真係好落力, 全程熱情介紹, 不過我地都唔知佢講咩. 船上有十幾二十人, 分別有中國, 香港, 台灣, 韓國人, 只有一位日本人. 但那小姐只識講日文. 但佢好識攪氣氛, 久唔久講一兩句英語. 臨上船時佢教我地拍手, 咁出嚟玩都係開心啫, 跟著佢一齊拍. 而家明白點解上班船嘅乘客都臉露笑蓉啦.
整個船程大約30分鐘. 天氣清涼, 好舒服. 正值黃昏時間, 我地好似由天光坐到天黑咁.
離開時見到一蘭拉麵排嘅長龍不斷. 仲有好幾間賣墨魚丸子嘅都好好生意. 呢的墨魚丸子, 我一的都唔覺得好食, 唔會幫襯呢!
我地安排今日下午行程响道安頓堀, 因為晚上訂咗响呢道食飯, 同一區, 唔駛坐車騰來騰去.
訂咗呢間叫Zuboraya 日本一餐廳食河豚.
每次嚟日本都想食一餐河豚, 因為香港無得食. 但真係咪覺得咁好食, 哈哈, 咁又唔係.
餐廳門口個牌寫到咁平嘅, 真係咁抵食.
不過入到去又係兩回事, 嗰個waiter不停游說我地話貴的嗰份餐的魚係天然(即係野生?), 好食好好多架. 型爸又係本著出嚟食野食好的, 又叫咗份最貴嘅 JPY10,800, 哈哈, 即係double價錢. 不過我地今次聰明的, 只叫一份share, 再加其他.
呢份唔錯
型爸又想食白子, 再叫一客大魚生...夠哂啦.
型爸要了啤酒, 我要了梅酒. 都係昨晚利久飲嘅黑糖梅酒好味的.
河豚餐嘅前菜
河豚刺身
特製醬汁, 但偏酸, 我地覺得麻麻
另外叫的白子
又是另外叫的燒河豚
火鍋河豚骨腩
有張中交說明教如何食河豚火鍋
哈哈, 佢唔教我地都識食啦
開始時一輪急趕咁上的食物, 好似好匆忙, 我即刻要佢停, 我想慢慢食, 今日已經行咗六個照點, 好攰, 一的都唔要趕.
之前嘅酸醋汁我地唔係咁鍾意, 反而呢款芝麻汁又ok
極上刺身都到啦, 不過食落覺得的魚生都好一般.
跟著仲有跟餐嘅燒白子同炸河豚
最後係魚湯蛋泡飯
呢樣係我在河豚餐入面覺得最美味
但今次好失望, 那位waiter只是隨便加了點醬油, 一的味都無.
甜品有蜜瓜
埋單JPY18,310. 都唔貴, 但我地覺得的野整得一的都唔好食. 下次唔會幫襯呢間. 上次在法善寺, 仲有東京食嗰間都好過佢.
呢道附近仲有好多間食河豚, 下次要去第二間試吓.
食完行吓Daiso, 心齋橋藥妝店, 但太多人, 我地都唔想行啦. 就算買咗, 都要排隊比錢, 其實我地已經好攰, 要買明天响梅田買啦, 每日都經過一間藥妝店, 價錢應該都係差唔多啩.
我地返梅田, 繼續用張周遊卡, 搭免費車呢!
呢程好簡單, 坐御堂筋線, M20難波到M16梅田
今日行咗6個景點, 超額完成, 賺哂啦. 不過勁攰, 返到酒店, 睇吓型爸隻手錶, 今日共行咗兩萬八千多步...新紀錄呀!
今晚好好休息, 明天繼續......


text:
中华海真起名网
海真老师海南省农行易经讲座
悟
海真老师为海南旅游企业做易经文化培训
海真老师为地产企业做易经讲座
海真老师金融企业讲座
以下是关于海口财务公司的名字,非中华海真起名网所起,仅供您参考.
顺翔财务有限公司 金博财务有限公司 业浩财务有限公司
久兴昌财务有限公司 雅婕财务有限公司 博略财务有限公司
琦商财务有限公司 邦亿财务有限公司 万事捷财务有限公司
嘉诚达财务有限公司 圆方财务有限公司 信和盛昌财务公司
佳芊财务有限公司 圣名财务有限公司 正务财务有限公司
昊锦财务有限公司 凡诚财务有限公司 升铭财务有限公司
汇金砖财务有限公司 欣西旺财务有限公司 诚品财务有限公司
金博财务有限公司 慧邦财务公司 诚悦财务有限公司
立华财务有限公司 穗安财务有限公司 正卓财务有限公司
振开财务有限公司 顾诺财务有限公司 佰乐财务有限公司
鑫丰沅财务有限公司 旭邦财务有限公司 科耐尔财务有限公司
侬伊财务有限公司 昊良财务有限公司 易千洵财务有限公司
博海财务有限公司 骏捷财务有限公司 华务财务有限公司
冠之锐财务有限公司 金不换财务有限公司 安银财务有限公司
万瑞财务有限公司 煌朝财务有限公司 聚华财务有限公司
博艺财务有限公司 鑫滢财务有限公司 客似云来财务有限公司
大一新财务有限公司 金帐本财务有限公司 唐银财务有限公司
民昇财务有限公司 顺心财务有限公司 汇联财务有限公司
金尔盈财务有限公司 永诚财务有限公司 维安志奥财务有限公司
知勤财务有限公司 轩鑫财务有限公司 优业财务有限公司
正展财务有限公司 禺冠财务有限公司 科友财务有限公司
祥佳财务有限公司 明大财务有限公司 东海财务有限公司
智正财务有限公司 天水财务有限公司 百和祥达财务有限公司
艾镫财务有限公司 宝元泰财务有限公司 协企财务有限公司
桓好财务有限公司 国诚财务有限公司 亿事通财务有限公司
金托财务有限公司 瑞雪财务有限公司 财捷财务有限公司
帐税明财务有限公司 锋骏财务有限公司 蓝翔财务有限公司
汇鑫财务有限公司 正溢财务有限公司 兴广财务有限公司
展安财务有限公司 品思财务有限公司 民昇财务有限公司
信单源财务有限公司 晋基财务有限公司 博达财务有限公司
和合至善财务有限公司 环联财务有限公司 众城财务有限公司
理鑫财务有限公司 仟韵财务有限公司 祥佳财务有限公司
柏希财务有限公司 锐沣财务有限公司 鑫溢财务有限公司
晨达财务有限公司 捷捷健财务有限公司 衡睿财务有限公司
沣庆财务有限公司 熠升财务有限公司 富秋财务有限公司
卓誉财务有限公司 立迅财务有限公司 慧豪财务有限公司
炜信财务有限公司 鑫澄财务有限公司 禾穗财务有限公司
六顺财务有限公司 衡睿财务有限公司 盈初财务有限公司
鼎力财务有限公司 恒企财务有限公司 备智财务有限公司
鑫丹源财务有限公司 诚满财务有限公司 瑜丰财务有限公司
禾路财务有限公司 冠道财务有限公司 隆加隆财务有限公司
至高财务有限公司 霖沃财务有限公司 伊惠铭财务有限公司
企通财务有限公司 华谊财务有限公司 久恒财务有限公司
银海财务有限公司 鑫邦财务有限公司 佳壕财务有限公司
金掌柜财务有限公司 星诚财务有限公司 豪博财务有限公司
荔智财务有限公司 锐升财务有限公司 时杰财务有限公司
暨华财务有限公司 如意算盘财务有限公司 泓业财务有限公司
诚政财务有限公司 鑫农财务有限公司 源沅财务有限公司
泰鸿财务有限公司 中兵财务有限公司 兆希财务有限公司
世汇财务有限公司 海致名捷财务有限公司 粤恒财务有限公司
慧欣财务有限公司 华堡德财务公司 连盈财务有限公司
顺正财务有限公司 泰恒财务有限公司 华丰财务有限公司
华丰财务咨询有限公司 丰元财务公司 立华财务有限公司.
凯献财务有限公司 发业财务有限公司 恒诚财务有限公司
备智财务有限公司 骏道财务有限公司 坤翰财务有限公司
坤翰财务有限公司 淦帐财务有限公司 力安财务有限公司
健泰财务有限公司 思慧财务有限公司 金来顺财务有限公司
粤优财务有限公司 健轩财务有限公司 赞赞财务有限公司
万民财务有限公司 辉煌财务有限公司 浩策财务有限公司
楹富财务有限公司 瑞讯财务有限公司 穗博财务有限公司
好旺家财务有限公司 正隆财务有限公司 金旺财务有限公司
威富财务有限公司 雅翰财务有限公司 日盛财务有限公司
宾利财务有限公司 穗鸣财务有限公司 盛筠财务有限公司
财佳智财务有限公司 瑞务财务有限公司 潮正财务有限公司
振杰财务有限公司 安而泰财务有限公司 彦信财务有限公司
永聚财务有限公司 超安财务有限公司 品良财务有限公司
恪众财务有限公司 诗捷财务有限公司 盘源财务有限公司
晋鹏财务有限公司 仟恩财务有限公司 骏帮财务有限公司
荔芳财务有限公司 古信财务有限公司 顺汇财务有限公司
税通财务有限公司 诚溢财务有限公司 帝财财务有限公司
宝园财务有限公司 瑷石财务有限公司 精驭财务有限公司
豫谦财务公司 普道财务有限公司 智明财务有限公司
信宁财务有限公司 丫宝财务有限公司 中晋财务有限公司
译派财务有限公司 用师财务有限公司 企实财务有限公司
慧衡财务有限公司 瑞和财务有限公司 吉研财务有限公司
诚尚财务有限公司 城坤财务有限公司 帛翔财务有限公司
金双立财务有限公司 宜久财务有限公司 福徕财务有限公司
通瑞财务有限公司 晶凤财务有限公司 贝田财务有限公司
德文财务有限公司 达盟财务有限公司 企汇财务有限公司
建实财务有限公司 源数财务有限公司 鑫炀财务有限公司
经展财务有限公司 君域财务有限公司 奥特睦财务有限公司
得丁财务有限公司 和信财务有限公司 为伊通财务有限公司
蓝科财务有限公司 诚丰财务有限公司 德诚财务有限公司
百士通财务有限公司 浩禾财务有限公司 勤俭善财务有限公司
心惠财务公司 齐政财务有限公司 精准财务有限公司
文章来源:中华海真起名网
文章标题:海口财务公司起名大全
本文地址:http://www.hzqmw.com/jiedu/444.html
版权所有 ©转载请以链接形式注明来源
上一篇:海口保健品公司起名大全
下一篇:海南海口物流公司起名大全


text:
每日發生好多事,有時唔一定想係FACEBOOK,微博POST,驚頭又驚尾,希望係呢個BLOG記低之後,等多啲有同感既野睇到,咁就更PERFECT.有comment交流意見就email比我:laisiuwa@gmail.com
2012年3月22日 星期四
2012情人節.曼谷之旅
由於我部電話一去到就已經死左部相機,所以有很多相都用唔到,我只可以加番一啲用一部CHEAP CHEAP電話影既相上黎個BLOG到.
今次既酒店房是一流的,好大好乾淨,我成日都話住酒店唔一定要住名牌,但係一定要住新既酒店,因為只有新既酒店先可以有最乾淨既環境.其實我地間酒店就係THE WESTIN隔離,即係同商場相連,但係老實講,我地就一定平N咁多.
今次去曼谷,做得最多係SPA,食得最多係榴槤,去得最多一定係BOOTS同埋超市,真係好方便,由於去泰國有好多BOOTS既關係,我有好多護膚品都冇帶,所以我差不多買左一條青瓜LINE,好用又平,大家一定要試.由於我同B小姐都好鍾意將有既護膚品擺出黎,所以成個WASHROOM好快就變左我地間房咁,兩個女人要用既護膚品真係超級多.
睇完我地有幾多野之後,我就要介紹我地第一次去食既建興海鮮酒家,真係好好食,亦都好好笑,因為我見到有咖哩肉蟹同 咖哩鎊蟹,我以為肉蟹即係多啲肉咁解,就算貴啲都叫左,點知原來肉蟹既係起左肉咁解,B小姐見到之後,即刻問我,啲蟹分上咩,幾攪笑!
之後由於冇野做,我地兩個去埋連旅行團都唔去既大皇宮,把鬼咩,收我成百蚊港幣入場費,真係細到冇朋友,救命呢!最攪笑係我地去完大皇宮搵唔到的士,所以唸住坐人力車去番最近既BTS,但由於唔知點溝通,攪攪下佢用25蚊港紙車我地去番SIAM PARAGON,真係抵到冇朋友.


text:
近年多咗好多鋪頭
開始將舊式嘅飲茶文化轉型
唔再只限於普通嘅點心
點心開始越來越多花款
基於相機食先嘅文化
越靚同越得意嘅點心最受歡迎
除咗卡通人物之外
亦都開始有好多自創嘅品牌
我以為點心做出唔同類型
而年青人對點心嘅追求,
除咗外型之外環境舒適亦都非常重要
好似呢間係尖沙咀新開嘅鋪頭
淨係聽個名已經夠晒新潮 yum cha
一睇就知係我哋年青人最鍾意用嘅拼音
意思即係飲茶
下午茶時間去,環境闊落,人亦都唔多
因為我哋有小朋友
店員仲好貼心咁為我哋安排沙發嘅位置
坐得舒服仲可以慢慢嘆
一坐低淨係餐具已經夠晒吸引
有立體嘅錦鯉係每一隻碗
小朋友見到已經哇聲
點心種類非常之多
除咗平時會食到嘅類型之外
仲有好多新派嘅點心
晚市去食就算唔食點心
主菜仲有非常之多選擇
睇住流奶 $49
顧名思義,淨係睇個樣同個名, 就知佢係一咬就會流心嘅奶皇包
胭脂玫瑰$49
包皮有淡淡的玫瑰香味
入面就係蓮蓉,不過個人對於呢個配搭
只係感覺一般唔覺特別出色
一籠八戎
其實就即係叉燒包,
個樣得意之餘餡料亦做得唔錯夠晒足料
尖筒糯米$39
其實即係將來我咪整成尖筒形
味道普通
反而個人最推介黑松露炒伊面
濃郁嘅黑松露味
配上伊麪亦都唔會太油膩
很不錯👍🏽
Yum cha
Address : 尖沙咀加連威老道20至22號3樓⼁


text:
2016年4月25日 星期一
美國靚太歡迎會
以前真係無諗過寫Blog會識到真朋友架, 始終網絡世界有好多嘢都好唔實在同太假, 但唯獨呢班Blog友仔就真係好真, 所以我都好希望可以跟大家保持聯絡.
今次美國靚太Mrs Wu遠度回來, 我哋呢班Blog友仔當然要聚下啦~
只可惜今日我要一拖二, 妹妹又係個貼身膏藥, 所以實在無太多時間同大家聯誼, 就連相都影得幾張咋, 究竟我家妹妹幾時先會變得獨立D呀?!
今日倆姊妹知道有得去玩, 未出發已經好興奮, 但去到Party Room之後又變得有少少內斂, 小B都還好, 但妹妹就要痴實媽媽囉. 今次真係辛苦晒有份出力嘅媽媽, 我家倆姊妹玩得開心之餘仲又食又拎呢, 哈哈~
食完飲完又未夠鐘去Playroom玩, 檬媽就提議小朋友們先黎個集體遊戲時間, 不過好快小朋友們就四散了.
返過Party Room後襯有時間, 梗係要同靚太Mrs Wu影張合照嘛... ^^
我們的Facebook專頁 - 小b與妹妹b之成長日誌
10 則留言:
呢日真係好開心!小b 兩姊妹後尾時常同Anki 笑,Anki 真係好開心!希望下次再fd d! 玩得更加開心!回覆刪除回覆
下次要同靚女再混熟d先得 ^^刪除
小b真係好乖好可愛,不過ee都好鍾意妹妹,鍾意佢夠cool :X回覆刪除回覆
我地要再多d一齊玩先得呀~~~~刪除
好開心見到你地呀,真係一個blog 拉左唔少媽媽一齊呀!我都希望可以下次再玩呀!回覆刪除回覆
真係好開心可以見到你,可惜要睇住妹妹只係同你傾左幾句,唯有whatsapp再傾啦,哈哈!刪除
燒腩仔眼中只有車同食,完全無理過其他女仔,小B真係好有家姐風範呀﹗回覆刪除回覆


text:
早前分享過參與iMORE x Purple House 新春 Konad 指甲印花彩繪工作坊(前文回顧:無須巧手畫花...手殘都可以DIY靚靚甲花
),上次經 Purple House 阿裴指導之後兔比終於掌握到印甲花一點小技巧,成功率大大提升!只要明白左再練習一下其實都唔係咁難~
兔比初中就買第一套KONAD印甲SET,而買到嘅地方竟然係觀塘工廈入面嘅一間賣玩具嘅地方!好奇怪吧?當時KONAD都係一種蠻新鮮嘅玩意,無人示範無人教,只有自己睇公仔睇字,成功將圖案印到指甲上面嘅成功率只有10%,低到興致都一掃而空!最後不得不得將成SET打入冷宮,曾經兔比都好氣餒,所以今次希望做個動態示範俾大家睇!
日前又身痕把玩一下D指甲~ 本來只係搽左兔比蠻喜愛嘅桃紅RMK Nail Color
(佢其實已唔係第一次出鏡;前文回顧:兔比的過年大雜燴紀錄...小可愛回歸 & 川龍早茶與林村祈願黨
),單搽又的確悶悶地嘅...所以響櫃筒搵呀搵,俾兔比搵到支紫色Revlon
(仲有提子香甜味架!),底色一於玩玩漸變~
由於Revlon色調唔係屬於實色,所以唔用海綿印直接搽上指甲,搽好桃紅底色之後將紫色搽響指甲上半部,待乾後再搽上面1/4,有需要嘅話可以再搽上面甲邊,可能就咁睇邊緣會幾突眼,再搽左top coat之後會好好多
之後用嘅KONAD用具唔多介紹啦!所用image plate係M84,全部可以響Purple House
敗到
將印油搽滿所選圖案,馬上用刮刀呈大概45°角一下過刮走多餘印油,將印花片上圖案轉移到印仔,接住將印仔上圖案印上指甲,唔係死力印而係好似滾筒咁轆過,就咁睇大家可能唔多明,所以特別拍左短片(放心兔比個樣唔會入鏡XD)
雖唔係第一次同大家分享指甲DIY,不過都係以活動文同文末題外話形式居多,今後都想獨立share一下甲文呢~


text:
朋友因要食新鮮蔬果, 我就搵咗一間就近嘅西餐廳.
有的咩野女人野要傾, 亦都唔怕在這裡同大家講, 都係關於乳癌及食療.
朋友嘅過案令我發覺香港某些專科乳線科醫生, 係咪真係有從病人嘅角度去提供佢地嘅專業意見? 朋友得了"非典型乳腺增生", 係非常初期嘅乳癌, 有無需要將整個乳房切除呢? 結果朋友沒有聽取醫生意見, 在網上找到一些資料, 現在跟Bugwig Protol(布緯療法), 試用食療嘅方法去幫自己. 我聽完佢嘅過案, 都非常讚成佢嘅做法. 今日搵埋兩個女同事, 佢地都有呢方面嘅問題, 大家一齊坐低, 交流吓的意見.
呢道嘅餐包, 深咖啡色但唔係朱古力包. 朋友麵包唔食
餐湯, 忌廉蘑菇湯, 呢道的湯係用新鮮蘑菇整架. 不過的湯都唔啱朋友飲
另一個同事同我朋友就叫咗呢個日式吞拿魚沙律, 朋友要走汁, 吞拿魚都唔要. 嚟到先發覺入面有煙肉, 佢話唔緊要, 唔食就得啦.
我同另一個同事叫咗雞卷, 呢的咪好似我同Tortilla整嗰的囉. 味道都唔錯, portion好大呀!
另外叫咗一份牛柳寬條麵, 我將呢份一分為三, 三個人每人食少少, 因為太大碟, 兩個人真係食唔哂.
最後有咖啡菜, 我地全部都要熱檸水.
呢道食野要加一, 埋單hk$330.
我其中一個同事因為兩個月後要抽針化驗, 佢即刻坐言起行, 明天開始個食療. 因為仲有兩個月時間, 睇吓呢個食療係咪可以幫得到.
希望佢地兩個都無事啦.


text:
撇開佢既 PU 塑膠質地而言,呢個 "電話套" 其實都算係幾靚嫁!睇起上黎,呢個電話套既構圖好似好花,好亂咁,但係都係以 Pekkle 既藍色為主色,呢方面就最岩我呢個 "愛藍" 既人口味嘞!
我覺得連個包裝袋既後幅都印得好靚,大大個 Pekkle,好 sharp,好得意!
電話套本身既 size 都唔算係好大,如果唔係用 iPhone,係用 d 厚身少少既 smartphone 既話,我唸應該擺唔落!就算以 iPhone 黎講,亦都只係岩岩好放得入,再加上佢既內裡係絲絨布〔連絲絨布都係深藍色嫁,正!〕,係有少少 "啜" 住部電話既感覺,如果遇上有電話響,要拎出黎聽應該都會有少少狼狽囉!
至於生產商提議除左可以擺放手機之外,仲可以擺放相機同 MP3,我覺得都唔係太過實際囉!因為擺放呢兩樣野既話,呢個套未免又大左少少,擺左 DC 或 MP3 入去之後,仲有大把位置多左出黎;而且呢個套本身係冇 "風琴" 位既,所以只要係厚少少既物件,應該都係擺唔到入去... 呢個套似乎都係要放薄身既 smartphone 先得囉!
由於電話套 "外殼" 係以 PU 塑膠物料做成,所以無論係望,定係摸都會有 D "漆皮" 既感覺,我就麻麻地鍾意呢 D 質地,總係覺得會好易爛囉!
不過我又幾鍾意呢 d font type,所以撇開 PU 塑膠質地同個實用性,我都幾鍾意呢個電話套既設計!


text:
卡加利BL差D 相睇事件雖然我一坐低就俾Amy 勁踩我皮膚差﹐但係講唔夠兩句佢知我未有買家﹐佢就係甘話要介紹個人我識.石油王子﹐好仔﹐個樣俾80分甘話喎.嘩﹐從來無試過俾人set up, 一聽就嚇一嚇﹐立刻話我係美國架﹐過幾日就走﹐但係佢都再落左一輪嘴頭.好彩佢化裝手腳快﹐佢又要趕下場.於是我以為呢單野會不了了之.第二日﹐因為決定左遲一日走﹐有時間做facial, 於是就call call Amy. 點知我一call, 佢就會錯意﹐以為我改變主意想識石油王子﹐好艱難先說服到佢我只係想做facial. 之後同YY 同周到表妹夫出街.點知Amy 又call 表妹﹐係甘叫佢叫我今晚出去見下亞Daniel. 周到表妹夫講笑問我驚唔驚去到Amy 度會有個男人拎住花等你.甘其實我又唔驚﹐有佢地一齊﹐最多咪調頭走唔做facial 囉.
去到﹐無人﹐好彩.但係唔知Amy 係咪有佣收﹐一入去就讚我個頭吹得靚(但係查實果朝我先整到表弟個風筒燒左﹐根本就無吹頭)﹐然後係甘講識下人唔怕既﹐我唔會呃你.佢好好仔﹐又時時週遊列國﹐不過怕醜.我係甘耍手擰頭﹐話要同屋企人食飯﹐講埋我係基督徒﹐唔會同未信既人交往﹐Amy 都唔死心﹐叫我感化Daniel, 又話基督徒都唔係個個好人.嘩﹐甘都塞唔住你把口.最後唯有唔答﹐佢無講一陣﹐後尾又再講.我唯有話甘email 啦﹐最後佢見我甘堅決﹐就俾左石油王子既電話我﹐叫我call call 佢.不過我梗係無call 佢啦.
講真﹐好似你話我都唔係D會隨便識人既人﹐連係飛機坐隔離既女人我都未必會同人搭訕.叫我同個陌生男人食飯﹐唔係呀﹐點得呀.雖然無亞A子有甘多心儀佢既買家﹐但係in case 有﹐我都會俾第一優先D係花旗既有心人﹐起碼慳返D shipping and handling 呀﹐唔通真係為左個靚裝嫁過加拿大咩.甘當然最緊要係SYSS 架啦麻﹐有無電話我都唔會去架啦﹐有我就更加唔會做埋D甘既野.但係今次攪單甘既野又真係幾好笑.


text:
第二個景點Home plus 入面有一層有好幾間餐廳我地後日睇下先知
B1係超市
好平喎!好想買!好大個架!
但見到桃又即刻比佢吸引左過去!我有選擇困難症!
韓國西瓜又係好想買
我同我阿媽最開心都係行超級市場
好大隻番薯
我同我媽見到佢哋已經停咗響度~ 到底邊隻平啲?到底邊隻係貴呢?
最後研究到左邊金黃色番薯係貴啲!右邊紅皮番薯係平啲!
咁以我阿媽嘅性格一定係買咗平嘅先囉
10人又有 IH 佢算唔貴!
佢哋真係好靚啊!我哋會一齊食晒佢!
我同阿媽嘅戰利品
行完超市放C小姐行多陣街!我地都冇買到餸返去煮!因為覺得啲韓牛好貴!
三點半我地就去airbnb訂間屋~ 停車場入大廈個自動門開左!
我地好順利可以直接禁密碼入屋! So good!
呢間屋算係響邊皮架啦!不過我哋揸車就冇所謂啦!窗外風景都好唔錯! 其實佢都係響地鐵站隔離係好方便! 揀佢係因為佢有三間房~ 三房一廳!去到仲發現有兩個洗手間!good!
C小姐間房
我霸左風景最靚嗰間房^^
C小姐剛買 痴左啲飲
其實今日係好天架但係唔知點解松島周圍都有煙霧咁
我間房對住松島中央公園 遠遠已經見到 Tri bowl
我媽響我睇野影相期間已經蒸左兩舊蕃薯試味! 同鹿兒島啲番薯差唔多!好甜!
我媽已經密謀緊走嘅時候要再買!
今日行高速6200won 抵比!夠晒快!
C小姐呀媽咁早就買 10500won
我地明明只係來三日三夜唔知點解仲可以瞓晏覺囉!瞓醒已經係睇夜景!
我哋屋企樓下真係好寧靜!
之後揸幾分鐘就去到樂天超市睇下買唔買到餸
齋睇唔買~ 阿媽話提子好快爛
中秋就到啦佢哋好多禮盒中
我都有睇拜托冰箱!睇金風煮餸真搞笑!
韓牛呀韓牛你地可唔可以平啲!
最終都係無睇岩野食!因為其實都唔餓!
之後就去埋松島中央公園,一路揸都發現啲車周街泊~泊到滿晒!
原來公園個停車場已經落閘收工!以我技術太窄既位我又唔夠膽泊!
我揸左幾次車都未拍過S位囉! 所以都係搵d闊d先夠膽泊!
韓劇迷一定成日見到呢個場景!好多劇集都係响呢度拍過!
都好多人響公園行來行去同影下相
我是韓劇迷
呢度仲有遊船坐!晚上都仲有水上單車踩!
公園入邊仲有一群韓屋
仲有餐廳!我哋有去搵食架不過佢哋收工!
無得食
呢間係cafe 絕對係收得最夜!好多人響入面!
無得食我哋就行返去架車度
一場去到韓國仲有個咁大公園咁我就開個 Pokemon玩下啦! 點不知原來韓國係無得玩!
韓國googlemap搵唔到交通方法我知! 但連pokemon都唔開放就真係唔知!
TRI-BOWL 諗住影張未對焦同對左焦
點不知到咗10點佢就熄咗燈!
應該係展覽館
最後大家都係冇食嘢!咁就去樓下便利店兜個圈啦!C小姐買左包薯片做晚餐!
C小姐又買多樽~ 同一樣野但唔同公司!
香便利店買咗個Line蜜桃茶 1000won 仲有杯同冰!抵爆!
今日戰利品
今日啲炸雞同豬手威力好強大!大家都唔係好肚餓!因為訓醒時大家都有食埋打包個!
咁食返兩個桃當晚餐!
可能未熟透係爽的冇日本咁甜!但好大個~ 都幾香! 後來切咗個熟啲嘅就淋啲甜啲!
食飽飽沖完涼梗要坐向度睇吓電視啦!啱啱重播緊我兩套近來追緊劇集!
48吋高清下既朴寶劍真係好清楚(≧∇≦)


text:
( 31-OCT-2014 FRI )
尋晚成身痕呀 個肚又谷住 所以瞓得勁差 10 點先醒呀 ~
終於每月一到喇 好攰涉 食完早餐都唔周圍行 lu ~
沖完涼發覺皮膚敏感喇 又即刻落去去睇醫生啦 雖然醫生講明會停下發下 但都唔想咁快囉 食藥又眼瞓 想出去行下都唔得 嗚 ~
去萬寧買埋嘢就番屋企喇 睇下電視 ~
買 4 枝指定牙膏送 4 pack 鈣思寶豆奶 + 1 支蠔油 + 1 支潔廁劑 勁抵呀
抖抖下都已經 1 點幾 又食嘢 lu 今日蒸蕃薯食呀 食食下覺得自己真係唔鍾意食 d 林 pat pat 無口感嘅嘢 之後勁想落去食嘢架 不過好鬼攰 唔願郁囉 ~
又係 3 點幾睇聖經 之後 4 點幾都瞓咗 好在瞓半個鐘啫 唔想瞓太耐 ~
7 點煮飯喇 今晚自己食先 因為勁餓呀 哈 ~
是日懶餐 - 京蔥炒豬扒
京蔥炒豬扒 - 今次好有心機煎香 d 豬扒架 ~
里奧大人成 9 點先番到屋企呀 今晚煮麵佢食 佢食得勁滋味 ~
搞掂哂就休息喇 勁攰 今晚11 點自己瞓先添呀 ~
牛腩咖哩紅米飯 - 咖哩無咩味
香茅雞翼撈檬
雜錦拚盤
( 30-OCT-2014 THU )
里奧大人今朝上大陸 所以 6 點 15 分要起身喇 我都醒醒地 但唔會起身住啦 太早喇 哈 ~
9 點 15 分醒喇 去 KFC 食早餐 呢個時候去 KFC 係最舒服 因為無咩人 好靜呢 ~
食完就去百佳買嘢 之後番屋企就燉肉汁 lu ~
沖完涼就寫 blog 2 點先食 lunch 抖陣又落商場行下 ~
3 點幾番到屋企 睇下聖經 之後又執 file ~
家姐今日無番工 咁媽咪 6 點又到淘大 所以行去食嘢 lu ~
8 點幾走喇 同家姐送埋媽咪搭車 我又送家姐搭車 順便去地鐵站接埋里奧大人呢 ~
抖陣就沖涼 睇下電視 11 點幾就瞓 喇 ~
( 29-OCT-2014 WED )
又係 9 點 45 分起身 不過其實里奧大人起身之後 我都唔會瞓得好林咁呢 ~
去 KFC 食早餐 再去百佳買豬肉 行下買下 番到屋企都 12 點 lu 咁就無咗半日 時間過得勁快 ~
( 多蜜糖先好味道 唔係會乾爭爭 )
沖涼睇報紙 1 點食埋個鬆餅 睇下電視 3 點再食嘢食藥 ~
( 終於清哂 d 鏝頭同黑椒牛丸 )
3 點半瞓 4 點半醒咗 落去買麵包比里奧大人 同埋買叉燒番屋企 ~
今日自己開機洗衫 里奧大人唔比架 驚我整親傷口 不過就真係唔熨衫喇 驚用錯力 ~
7 點煮飯 7 點半有得食 今晚自己食先喇 里奧大人 9 點先放工呢 ~
是日晚餐 - 蔥粒叉燒炒飯 + 西蘭花
蔥粒叉燒炒飯 - 要清埋 d 冷飯 唔想留咁耐 ~
西蘭花 - 唔知買咩好 但又唔想食菜心 所以食西蘭花 估唔到 1 個都咁多 ~
里奧大人食完飯就即做公司嘢喇 好在 10 點幾搞掂 沖埋涼 睇埋新聞都瞓喇 咁我都瞓喇 ~
北菇蒸雞飯
鹹魚肉餅飯
雞扎
( 28-OCT-2014 TUE )
尋晚成身痕呀 完全好似無瞓過咁 之後一起身 對腳好多撻紅色呀 塊臉又開始有紅點咁呀 所以即刷牙洗臉去睇醫生喇 ~
醫生話咩過濾性病毒 屬於第 4 類敏感 有排搞喎 勁驚啦我 不過好在唔係出疹 ~
10 點半睇完就即去食早餐 lu 之後買埋麵包就番屋企喇 ~
用醫生開嘅沖涼液沖涼 再搽藥膏 食埋藥 今次有類固醇藥 所以個幾鐘之後好似無咁紅喇 感恩感恩 ~
最驚食敏感藥 因為食完就超勁眼瞓 上下網 對眼皮都開始 dup 落黎 lu 1 點瞓 瞓到 3 點幾 咁又唔錯喎 啱啱好起食包再食藥 ~
食完又上下網 5 點幾又瞓咗 瞓到 6 點幾 咁啱里奧大人喺石門見完客 可以早 d 番屋企呢 ~
頭暈暈咁 所以都係唔落街食嘢喇 叫里奧大人買蒸飯 因為我勁餓呀 ~
抖陣就沖涼 10 點幾食埋藥就即瞓喇 有 3 隻藥係令人昏昏欲睡 所以好好瞓 哈 ~
3 姑奶嘅榨菜肉絲雞腿鮑片紅薯粉
( 27-OCT-2014 MON )
今朝要 9 點半起身喇 最緊要鬧鐘響之前 我同里奧大人講話要瞓多陣 講完之後個鬧鐘就即響 oh ~
里奧大人請假陪我去覆診 佢今年嘅大假都係用黎咁用架喇 無計啦 去唔到旅行嘛 ~
去太興食早餐 里奧大人又話要買多 $1000 cash coupon 之前其實買咗 $500 架喇 不過佢話抵買 所以買喎 ~
果幾粒白色 我以為係小貝元 里奧大人話係馬蹄黎架 好小見糯米雞有馬蹄
無啦啦皮膚出點點 唉 唔知比嘢咬定皮膚敏感呢 煩呀 不過都係喺屋企噴殺虱水先 反正屋企無人 哈 ~
番到屋企即沖涼喇 10 點 50 分出門口 咁打的去覆診啦 點知塞車呀 去到啱啱好 11 點半 雖然我 book 咗 11 點半 但差唔多 12 點 45 分先有得睇呢 ~
醫生見到我就話我都仲係面青青 哈 之後拆膠布 換塊細 d 嘅膠布就舒服好多喇 因為痴膠布令到我皮膚好痕呀 ~
今次傷口都好靚 不過真係唔係醫生自己讚自己 上次喺醫院幫我洗傷口嘅姑娘 都話傷口好靚 得一條好淺色嘅白線 不過我話靚唔靚唔緊要啦 我都唔會着三點式嘅 衰里奧大人話我着泳衣已經係罪過呀 衰 ~
醫生比咗張瘤嘅相我地睇 因為分開咗 1 大 2 細 醫生話咁樣切 個傷口無咁大 如果 10cm 嘅瘤 個傷口要 12 吋長 嘩 真係勁過生仔 ~
終於可以食海鮮同蛋喇 牛都食得 但就未可以補身 所以石唇魚都唔飲得 食魚只可以石斑仔 我話唔識蒸 咁問可唔可以食吞拿魚同沙甸 好在醫生話可以呢 ~
搞掂哂都 1 點 lu 搭地鐘去佐敦拎超市 coupon 之後去食嘢 ~
食完再去裕華買芝麻糕 之後搭地鐵番九龍灣 lu ~
去咗 Smartone 轉 plan 再去 MP 買生果就番屋企喇 ~
差唔多 5 點就去金加利 因為約咗 3 姑奶食嘢呢 但咁早食唔落啦 所以叫里奧大人食 tea set 算喇 ~
坐到 6 點半就番屋企 lu 沖完涼睇電視 差唔多 8 點就好鬼餓 所以蒸嘢食喇 ~
9 點再食生果 睇埋電視 11 點都瞓喇 今晚有 d 攰 ~
依家每晚都食一碗飯
( 26-OCT-2014 SUN )
今朝 9 點半醒咗 之後懶下床 等埋里奧大人一齊 9 點 45 分先起身 ~
去大快活 share 食一個早餐 因為 12 點約咗媽咪同家姐去鴻星飲茶呀 ~
食完早餐都 10 點 45 分 咁我話去鴻星拎位先 因為預咗要等位 但估唔到有位 家姐過 11 點前離座係當早茶 唔怪得我有位啦 ~
叫里奧大人落黎陪我呀 順便拎件厚褸同大披肩 酒樓勁凍呀 不過好似得我着冬天褸咁 哈 ~
比我咁早咗就叫埋家姐同媽咪早 d 到啦 不過佢地都差唔多 12 點先到 ~
我睇錯咗 以為咩叫 "舅" 母大壽包 哈
xo 醬好味架 不過我唔食 lu
懷舊千層糕
鮮蝦炸雲吞
煎韭菜棵
醬汁花生蒸鳳爪
脆皮牛肉腸粉
燒肉雞飯
細碟到呢 份量同匙更差唔多 size
食下傾下都 1 點半 咁家姐車完媽咪番屋企就車我地去舖頭喇 ~
見到 3 姑奶 所以又陪佢食下午茶啦 今次叫 1 個 tea set 但 3 個人食 因為我地真係好飽 哈 ~
番到屋企都 3 點半喇 睇下雜誌 勁眼瞓 4 點半瞓着咗 好在 5 點幾起身 因為咁晏先瞓 驚夜晚瞓唔到呀 ~
起身即煲湯 6 點開始煮飯 6 點半食得 ~
時日懶餐 - 豉汁蒸排骨 + 蕃茄粟米排骨湯
豉汁蒸排骨 - 里奧大人話個汁好味道 我話無難度啦 因為用同珍嘅蒜蓉豆豉醬整之嘛 哈 ~
蕃茄粟米排骨湯 - 個薯仔起芽 所以唔要得 唔緊要 咁就加 2 條粟米同 2 條甘荀 但今次落多咗水 所以無咩味 嗚 ~
搞掂哂就抖陣 8 點同里奧大人一齊去商場行下 之後佢送完我番屋企 話都係想出去徑步 咁之得頭先一齊去徑步啦 不過佢話驚我出汗 所以唔想我去徑步囉 ~
等埋佢番黎 沖埋涼就一齊食生果 再睇陣電視 11 點幾瞓 lu ~
京都豬扒
50 年不變嘅豉汁蒸鯧魚
鹹魚茸炒什菜 都無鹹魚茸嘅 @@
( 25-OCT-2014 SAT )
今朝 10 點醒咗喇 勁開心呀 終於可以同里奧大人一齊食早餐 諗住去太興 點知米粉同糯米雞無哂 咁又唔想食通粉 諗咗唔夠 30 秒我話食雞扒啦 order 時又話無 所以走人喇 ~
最後去麻酸樂食啦 坐得舒服 d 同埋無咁嘈 ~
( 我真係好勁呀 居然唔落辣椒油 以前一定要落架 不過依家唔想食咁刺激嘢 lu )
食完就番屋企 因為里奧大人要去銀行搞嘢 咁我喺屋企 hea 啦 因為同佢一齊去 我要慢慢行 咁佢自己快手快腳搞掂仲好 ~
差唔多 2 點去食嘢 之後喺商場行下先番屋企 因為我想食完郁下呀 ~
里奧大人做公司嘢 我就睇電視囉 睇睇下都瞓埋 好在瞓咗半個鐘咋 啱啱瞓到 5 點 45 分 梳洗下就打的去舖頭喇 ~
咁啱大姑奶又喺度 所以一齊食晚飯 之後諗住落去茶餐廳叫定條魚啦 點知打比 3 姑奶 佢又話唔黎 但明明頭先話同我地食飯家嘛 又唔早 d 講 唔係唔叫條魚啦 食唔哂嘛 ~
食完又要行陣 好感恩差唔多 7 點半就搞掂 可以打的番屋企喇 ~
抖多陣就沖涼 之後睇電視 9 點就食生果 因為媽咪話要快 d 食咗去 唔係好快爛喎 ~
里奧大人 10 點幾做哂公司嘢 之後沖涼 咁我陪佢睇電視啦 佢之前錄咗好多嘢都未睇呢 ~


text:
傳統沙樂美腸薄餅 - 呢個薄餅 d 料真係 "多" 到呢 芝士唔夠啦 沙樂美腸又勁小 好在都脆邊 唔係仲慘
意大利香草牛肉扁意粉 - 都幾好味 不過食到最尾好油
我初初以為得白色 因為影相無為意嘛 之後傾傾下計見到轉色 cc 話佢一黎就見到嘅係綠色 因為佢仍都無為意會轉色呢
( 31-OCT-2013 THU )
臨醒之前又發惡夢 就係發夢自己番工遲大到 因為里奧大人又話要睇呢樣果樣 所以搞到我差唔多 9 點 50 分先番到菇場 勁驚呀 間唔中就會發夢番工遲大到 但其實我有教鬧鐘 里奧大人又有教 唔會咁邪 2 個都唔響呀嘛 ~
好在臨醒先發 咁發完都醒 可能因為依家要滾熱 d 中藥 心理上係有 d 壓力 雖然都係 2 分鐘 但話哂都係時間丫 哈 ~
今朝餓呀 所以食芝腿治烘底 唔記得叫大火 反而仲烘得靚仔 大佬 烘底加 $1 架 我覺得唔好求求其其烘就算囉 ~
菇場唔忙 好在唔眼瞓 ~
今日又有炒飯 lunch box 好在加咗媽咪 xo 醬 唔係真係無厘味道 真係勁唔想食囉 但無理由嘥家嘛 咁即打比里奧大人 話佢知我要食埋大前晚炒飯勁慘 因為無味道 之後佢話都唔明點解我煮咁多 煮埋我屋企人食咁喎 唉 我真係唔識預分量 有時炒得好味又唔夠食 但邪在好多時炒得唔好味又煮得特別多 慘 ~
諗住 hea 等放工 點知 4 點有急嘢做 當堂好似上電咁博命做 因為我今晚要準時放工呀 ~
今晚約咗 cc 食飯 請佢請番生日飯 不過佢生日係 8 月 5 日 我都覺得自己離鬼哂譜 但我成日記住呢餐飯架 因為之前都有約過佢 唔係佢唔得閒就我唔得閒 一係佢病完到我又唔舒服 拖拖下到呢晚先食到飯呢 ~
之前約親 cc 都會買衫食飯 不過佢依家成日都多嘢做 所以其實個人都好攰 咁坐低食飯吹水算喎 ~
傾呀傾 傾得勁開心呀 咁多年老友 真係講小小嘢佢都知我諗咩 實在太了解我喇 ~
之後講開潔癖呢個問題 里奧大人同佢屋企人成日話我有潔癖 不過我強調話我無潔癖 而係妳地污糟啫 不過我就真係唔會着人地 d 外套 但里奧大人果 d 我就着架喎 因為我知道係洗咗嘛 家姐同媽咪果 d 我都唔着架 雖然我知道佢地洗咗先敢比我 但我都唔會着 情願凍 夠抵死呢 同埋我接受唔到 d 人着衫褲連着 2 日先洗 出街有汗有塵家嘛 就算着襪落街 10 分鐘都要洗對襪 有腳汗家嘛 所以里奧大人成日話我咩都洗洗洗 嘩哈哈 ~
好記得之前 cc 話一日洗 8 機衫 佢話因為如果天氣唔好就唔洗嘢 所以一好天就會洗洗洗 所以佢好似 11 年換咗 3 部洗衣機 尋晚我問佢呢排天氣咁乾燥 有無狂洗 佢話有呀 不過就 1日 洗 3 機 朝早 7 點幾下晝 12 點同 4 點 話咁樣可以等個摩打抖抖 大佬 家用洗衣機唔係咁用架 真係好易壞囉 之後佢話最經典有一次係半夜 4 點幾起身開機洗衫 我咪話仲早過 d 阿婆做晨運 真係好痴呀 哈 ~
傾到差唔多 10 點 佢老公打黎話沖涼先 5 分鐘之後里奧大人打黎話佢沖涼先 不過我地都走喇 聽日要番工嘛 ~
番到屋企都即沖涼喇 里奧大人又睇之前錄咗嘅電視劇 咁我都陪下佢啦 不過 11 點半就瞓喇 難得有睡意呢 ~
泰式豬頸肉 - $32 十塊都無 @.@
我嘅豬潤麻辣米線 ( 小辣 ) - 呢期勁想食米線 唔知點解 我好小一日內食 2 次濕嘢 @.@
里奧大人嘅鮮牛肉酸辣米線 ( 小辣 ) - 即刻勁想再去荃灣食酸辣米線 我唔鍾意食呢間嘅酸辣湯底呢
( 30-OCT-2013 WED )
尋晚都瞓得唔錯 不過真係好想瞓到自然醒 哈 ~
早餐食雪菜肉絲午餐肉米 其實唔餓 但勁想食雪菜呢 ~
依家菇場請咗個會計男仔坐喺我隔離 不過都無咩傾計 因為佢都好靜 同埋佢又多嘢做 我都費事阻人啦 ~
呢排天氣勁乾燥 所以我個咀唇就會特別敏感 特別係上唇會變咗又紅又乾 仲好痛 搽潤唇膏都無用 最慘係乾得滯 d 皮好易裂開 雖然我唔講嘢啫 但個咀實會郁家嘛 痛鬼到呢 咁尋日見搽咗椰子油喺身度好似好潤咁 即刻諗番起之前喺泰國買咗 Boots 嘅 Cocoa Butter Lip Balm 咁搽咗 2 次真係好番哂呀 之前買咗唔搽係因為本身已經開咗 3 枝潤唇膏 咁無理由開家嘛 同埋家姐話幾油膩 咁我仲更加驚敏感 咁咪唔搽囉 之後衰里奧大人話買咗好多都無用 但其實我已經用咗 3 枝 boby cream 啦 不過無同佢講之嘛 ~
又到 lunch time 喇 不過真係唔餓 所以 12 點 45 分先開始慢慢食 唔餓食飯真係好慘 尋晚我係食到個炒飯 原來個炒飯係厘味道 慘慘慘 ~
放工去鰂魚涌睇中醫 其實車程真係好快 17 分鐘車程已經到鰂魚涌 但一出車廂行到出閘要 6 分鐘 所以成日覺得行極唔完咁 好在無行錯添咋 唔係仲慘 ~
感恩去到可以即睇 今晚同醫師呢兩日個肚好脹 但又唔係食飽果 d 脹 之後佢話我成肚風 因為血虛喎 我又衰 成日唔記得燉肉汁 ~
搞掂哂都係 6 點半咋 實在太好 不過里奧大人又未放工 咁我番屋企等佢啦 ~
又坐 606 雖然肯定耐過搭地鐵 但我真係想休休閒閒番屋企 同埋我喺牛頭角落車 當散步咁行番屋企都唔錯 同埋今晚要去藥房買嘢 所以坐巴士就最好不過呢 ~
買完嘢又去超市睇下嘢都差唔多 7 點 45 分 無耐里奧大人打黎話放工 咁我都番屋企 lu ~
番到屋企抖陣就出去 我一去到餐廳見到里奧大人啱啱坐低 估唔到佢快過我 ~
食完即番屋企 因為要煲中藥 今晚里奧大人唔駛做公司嘢 佢自己又睇戲 咁我多數都係打機同睇雜誌 今晚 11 點瞓喇 天氣一凍好似瞓極都唔夠咁 所以早 d 瞓好 d 呢 ~
齋滷味 @ 三德 ( 北角 ) - 都 ok 好味 家姐仲買咗條春卷 同佢 share 食 我鍾意食素春卷架 最怕食芋頭春卷 唔鍾意 d 口感
芒果糯米糍 @ 三德 ( 北角 ) - 好味呀 夠煙韌 豆沙又唔甜 里奧大人都話好食 下次我要買 6 個獨享 ^^
( 29-OCT-2013 TUE )
尋晚開番冷氣真係瞓得唔錯噃 今朝都幾精神咁啦 ~
今朝食腿蛋治烘底 我最驚食 d 蛋係生生地咁 人地覺得好滑 但我覺得好多菌 哈 以前細個打邊爐會點生雞蛋 話無咁熱氣嘛 又話要飲埋邊爐 d 湯 又話無咁熱氣 我真係信架 不過我無食生蛋黃好耐喇 好記得最後食果次係食沙爹牛肉麵餐 會有煎雙蛋加麵包 我食完麵之後已經勁飽 再食埋隻雙蛋 d 蛋黃喺我口腔入面滾動 之後我想嘔 自此之後無再食蛋黃 lu ~
菇場有小小嘢做咁啦 之後又係休休閒閒咁過喇 ~
今日有 lunch box 食完就去買糖比家姐 佢話呀 坐車有時會打機同睇報紙 之後勁想嘔 梗係啦 架車咁 chok 我都試過坐 van 仔打機 之後勁頭痛到想嘔 所以之後唔敢坐車打機 lu ~
放工即走啦 要去攞鞋 番到屋企就即煲中藥同開機洗衫 ~
家姐今晚幫我去金飯碗買椰子油 佢自己又順便買埋廖孖記腐乳同大支余均益辣椒醬 支余均益係喺粉麵餐廳食果 d 咁大支 我覺得好搞笑 比我有排食 細細個成日用余均益撈蝦子麵 就咁已經好好味呢 ~
家姐差唔多 7 點就到喇 之後我煮飯 佢就食零食同睇電視 咁我煮完就出去坐啦 一齊食菜 家姐見到炒飯咁多蔥就嚇暈 其實有蔥真係好好味架噃 不過我打完仗真係無咩胃口 無食到飯 再等埋里奧大人先食齋呢 ~
家姐 8 點 45 分走啦 趕住睇電視 里奧大人就 9 點幾先番到屋企 ~
是日晚餐 - 蔥油雞 + 蔥粒炒飯 + 油麥菜
蔥油雞 - 今次用雞扒 之後用蒜頭 乾蔥頭 豉油 辣油 醋撈埋一齊 酸酸辣辣唔錯架 ~
蔥粒炒飯 - 用咗 $4 蔥炒 太多蔥 所以個飯好濕 再加埋隻蛋就更濕 真係好怕炒飯 嘩哈哈 同埋焗住喺飯盒係好大陣味 所以我一開個蓋 里奧大人係咁索係咁索 話咩味咁臭 嘩哈哈哈哈 ~
油麥菜 - 仲係 $7/斤 所以又買黎食 點甜豉油好好食架 ~
今晚諗住好快煮完飯 食完抖陣去徑步 不過搞掂哂所有嘢都已經 9 點 之後等埋里奧大人一齊食齋 食完洗埋碗都 10 點 咁唔徑喇 同埋個人有 d 散 今次計錯數 煲中藥真係最多煮 2 個餸 同埋 2 個餸都要蒸 咁唔駛嘥時間洗完鑊又煮呢 ~
里奧大人沖完涼就搽椰子油 勁香呀 勁想咬佢 不過我又搽咗 cream 唔係我都會搽 因為原來又唔係好立咋噃 ~
今晚佢好 happy 咁 做完嘢仲上網睇嘢睇到 11 點半仲未瞓 我頂唔住瞓先喇 ~
( 28-OCT-2013 MON )
呢兩晚無開冷氣 因為覺得唔係熱 但我可能仲未適應到唔開冷氣瞓 所以瞓得唔係咁好 咁里奧大人半夜都會摸下我 睇下我熱唔熱 尋晚佢摸完我一下 又見我無冚被 所以就開番冷氣 咁朝早起身問佢係咪驚我熱 車 佢話其實係佢熱呀 抵啦 無啦啦換張厚嘅冷氣被 依家天氣係涼 唔係凍 我覺得唔需要咁快轉被住囉 ~
早餐食芝腿治烘底 唔知幾時會食厭呢 哈 ~
嘩 超勁眼瞓呀 大粒又全部唔喺度 真係無原動力做嘢 ~
Lunch time 又未餓 但又眼瞓唔想出街 所以就叮貴刁食喇 辣辣地好好味架 ~
之後打比里奧大人 佢無啦啦話冷氣費唔慳得 原來佢都超級眼瞓呀 嘩哈哈 抵啦 終於知道熱係幾辛苦呀呢 等佢成日話全世界得我一個最怕熱丫嗱 ~
放工去街市買菜 再去超市買嘢 番到屋企都已經 6 點半 lu ~
醃埋雞翼再浸埋菜 就飲埋碗隔隔夜湯 食埋湯渣 咁今晚就咁食 d 餸算架喇 ~
食完個人又好似精神 d 咁噃 所以又開始煮飯 lu ~
今晚我自己食先 里奧大人 8 點 15 分打黎話放工 叫我食飯先 嘩 我都食完啦 抖陣再拖埋地 超勁攰呀 ~
是日懶餐 - 冬菇蒸雞翼 + 臘潤腸 + 腐乳唐生菜
冬菇蒸雞翼 - 呢個餸勁喇 我同里奧大人都覺得完全無味 嘩哈哈 佢仲以為我喺街買雞翼 我話我煮架 其實我用咗好小豉油同五香分醃咗 15 分鐘架咋 因為我驚好鹹 點知原來都唔入味嘅 ~
臘潤腸 - 喺金飯碗買架 我 frd 話三花腸係三肥七瘦 唔知係咪因為新鮮 所以唔係硬柴柴 鴨潤腸又係好味 好多油分 唔會好乾 送飯一流 ~
腐乳唐生菜 - $5/份咋 所以買啦 點腐乳好好食架 不過帶 lunch box 就煩 d 因為會出水 但我唔慣 lunch box 無菜 所以點都會帶 d 呢 最多放喺底 ~
搞掂哂所有嘢就沖涼 抖陣就食生果 之後真係休息喇 今晚 11 點 15 分瞓喇 真係頂唔順呢 哈 ~
之前喺裕華買嘅黑芝麻糕 我食咗之後真係好瞓 d 咁架 不過黑芝麻本身都好有益嘅 食多 d 都無妨呢
紐西蘭肉眼牛扒
紐西蘭鑊仔牛柳
酥皮忌廉湯
齋湯無料 @.@
蒜蓉包
( 27-OCT-2013 SUN )
今朝 10 點 20 分起身 懶下床之後 里奧大人話要番教會 所以即彈起身沖涼洗頭 之後就去食早餐喇 ~
里奧大人依家會加 $3 轉食出前一丁 湯底都深色 d
早餐又遲 所以都趕唔切番教會喇 咁里奧大人番屋企 我就去超市買雪梨同石榴汁喇 ~
呢排隻手背又痛 咁里奧大人問我係咪用得多 mouse 所以痛 不過我話無特別用多到啦 之後佢笑住話我打機打到手痛呀 咁又似 d 喎 因為我打完自己部手機 會再打埋佢部手機架 唉 真係要停一停喇又 ~
里奧大人知我手痛 所以佢熨哂自己 d 恤衫同西褲 咁我煲完雪梨蘋果水就我熨番 佢就做公司嘢 熨衫隻手係唔會痛 反而拎袋揹上膊頭嘅時候 隻手一屈就最痛 慘 ~
差唔多 1 點幾 家姐黎我屋企停車場交收 因為我買咗樽勁辣椒油同埋夏威夷果仁同埋鵝肝腸比佢呢 ~
熨完都已經 2 點 45 分 咁出去食 tea 喇 順便行一陣抖下氣 依家出街覺得凍添呀 不過就勁乾燥 要密密搽 cream ~
做開有條路 咁抹乾淨哂 d 嘢 再執埋零食柜就真係抖喇 今日做咗成日嘢 所以我一早講家今晚唔煮飯 唔想比自己咁辛苦呀 ~
里奧大人無啦啦記得之前佢家姐比咗張茜廊 coupon 10月31日到期 咁一定要今晚用啦 因為平時又唔知里奧大人幾點放工喎 如果 9 點放工 我都唔會去咁遠食 ~
呢間餐廳應該每枱都係用 coupon 架喇 因為以前無咁多人食嘛 最搞笑有個侍應同個客講呢度好嘈 好似街市咁 唔知點解 我接受到酒樓嘈 但唔接受到西餐廳咁嘈架喎 ~
經過淘大又買咗對鞋 不過我要嘅 size 要訂 咁無咩所謂啦 又唔係趕住着 所以我就訂 lu ~
番到屋企抖陣就沖涼喇 超勁舒服 依家沖完涼都唔駛開冷氣 實在太好喇 ~
今晚又打下機 又睇下雜誌都 12 點喇 但其實我又唔係好眼瞓 不過都要瞓囉 ~
潮式四寶河 ( 魚蛋 / 魚餃 / 肉丸 / 墨丸 )
銀龍魚蛋河
( 26-OCT-2013 SAT )
今朝又 8 點起身 早餐食燒賣粉果 好耐無食喇 其實呢間麻麻地好食 不過勁想食就無辦法啦 同埋呢間係差唔多 9 點先無咩人 平時超級多人 所以一定唔會好食囉 ~
菇場超級靜 好多同事上咗廣州 有 d 又 off 唉 如果唔駛番星期六幾咁好呢 ~
放工即走 我又諗唔到去邊 所以我就番屋企先喇 ~
其實我想去北角買 cream 不過特登去買支 cream 就走 好似好浪費時間 同埋我又唔想去銅鑼灣喎 所以我話不如去荃灣 順便探埋朋友 ~
諗住坐 van 仔 不過等咗 10 分鐘唔等喇 之後轉去搭地鐵算喇 ~
去到荃灣都差唔多 3 點 咁我當然帶里奧大人去食酸辣米線啦 勁想帶佢食好耐架喇 好在佢都話好食 計計埋埋我食咗 3 餐米線 係時候停一停喇 唔係好厭 ~
我嘅豬紅豬腸酸辣米線 ( 小辣 ) - 個湯底顏色好似無咩料到咁 但其實越食越辣 勁過癮呢 ~
里奧大人嘅豬腩肉紫菜酸辣米線 ( 小辣 )
炸雲吞 - 新鮮炸當然好味 不過都幾厚皮
呢間米線真係好抵食 小鍋米線 $20 咋 配料又多
食飽有力喇 行下商場 其實我唔知邊度打邊度 總之有入口就入咁啦 今次超勁開心呀
里奧大人買咗件冷外套 我又買咗 4 件長 tee 之後再買下其他嘢 完全無諗過會買到嘢呀 ~
菜菜仔話差唔多 6 點會到金飯碗 咁我地都等埋佢啦 都差唔多成年無見嘛 ~
行呀行 行完千色店 里奧大人話攰 咁我話去大家樂啦 食小小嘢 坐下抖下 ~
塊薯餅超級難食 @@
抖完就去正隆行買夏威夷果仁同杏仁同松子 之後里奧大人話買香蕉糕 咁買埋就走喇 ~
( 4 款唔同味嘅香蕉糕 有 1 件係有豆沙餡 )
6 點去金飯碗睇下菜菜仔到未 點知佢又未到 咁去麥當勞飲杯熱朱古力等佢啦 以前麥當勞嘅朱古力有棉花糖架 依家無 lu ~
一坐得飲咗幾啖 菜菜仔就話佢到咗 不過唔理佢啦 飲埋先走 ~
去到佢就開始埋數 咁我地又幫襯下佢啦 我最想買嘅就係潤腸同鵝肝腸同臘腸 再買 d 醬料同其他立立什什嘢 之後佢放埋 d 大閘蟹入雪柜 又要 check 又要噴水 搞咗個幾鐘 本來佢叫我地搵地方坐黎等佢 不過一場黎到就唔走啦 坐喺度睇佢做嘢 吹下水 咁 d 時間都好快過嘅 ~
鵝肝腸真係好抵 因為家姐之前喺中環名店買要 $2xx/斤呢
好後悔無買黎試呀 -.-
搞掂哂都 9 點幾喇 佢叫我地飲嘢 不過我地話要食埋嘢呀 因為番到九龍灣先食就太夜喇 ~
因為佢唔食 所以唔陪我地去沙爹王 話求其茶餐廳算喎 佢叫我地去銀龍 咁里奧大人想食炒飯 但呢間嘢 d 服務態度完全唔掂 懵盛盛嘅 問完又問 問到火都黎 之後就出黎話無炒飯 早講啦 搞咁耐得個吉 想食蒸魚又要等 30 分鐘 蒸黃立鯧咋噃 又唔係大條 駛唔駛 30 分鐘呀真係 最後叫粉麵算喇 最緊要快 因為菜菜仔要番屋企食飯嘛 ~
佢搭地鐵 我地就坐 van 仔 菜仔係都扯住里奧大人要佢搭地鐵 不過里奧大人話坐 van 仔快好多 所以都係坐 van 仔 點知 夜媽媽唔認得路呀 最後去到商場見到地鐵站標誌 叫佢打番比菜菜仔一齊搭地鐵走 搞笑 ~
番到屋企 11 點幾喇 無諗過今晚會咁夜 oh ~
$20 咋 真係好震架 可以拎住出街 一路行一路按 呵呵 同埋最好係可以用電芯或者 USB 叉電 唔錯唔錯
粟米茶 我估甜甜地幾好味
冬天要煮蕃薯糖水 黑糖唔小得呢
韓國醃肉醬 / 余均益辣椒醬 / 大地魚粉
發光耳挖 堅好用呀 哈


text:
香茅豬扒湯金邊粉
馬拉盞炒通菜
石榴子冰
( 31-jul-2009 fri )
話咁快又 happy friday 期待放假嘅心情真係好開心呢
番到菇場又係好開心 因為有錢賺 又他條 呢份工真係養到我肥肥白白啊
晏晝同里奧大人去食粉麵 呢個天時真係唔知食乜好 不過食乜都唔緊要 最緊要有杯凍飲呢
牛丸河
炸魚片頭麵
放工同里奧大人去醫院探奶奶 本來話買燒賣比里奧大人食 佢又話唔駛 點知去到醫院話肚餓 去 ok 買咗個杯麵 見佢食我又想食喎 買咗盒 xo 醬蘿蔔糕 毫無味道 食麵粉咁 唉
7 點半就要走喇 又未肚餓 所以番屋企附近先食晚餐 突然又好想食越南湯粉 所以就去食棧開餐喇
( 30-jul-2009 thu )
今朝里奧大人 7 點 8 打比我 話吐露港勁塞車 半個鐘頭都無郁過 所以叫我搭火車好 d 因為唔知塞到幾時喎
好啦 搭火車番工啦 不過就好鬼煩囉 因為要坐 shuttle bus 到火車站 坐完火車又要轉地鐵 轉到頭都暈 要 1 個鐘多 dd 先番到菇場 仲要企足全程 又多人 最鬼憎呀
無啦啦又瞓矮頸喎 成程車拎住個袋 又重喎 真係好想叫人起身比個位我坐呀 噢
食埋早餐先番菇場 不過就要飲凍奶茶囉 再飲熱就會好遲架喇 費事啦 不過覺得飲凍奶茶係無咁提神咁 唔知點解
番到菇場無哂心機啦 條頸痛到顛 慶合合咁好辛苦呀
晏晝無啦啦落大雨 所以同里奧大人臨時改去大家樂 超多人 第時都係去附近茶餐廳好 d 唔駛 sai 時間等位
次次晏晝食飯就會好眼瞓 飯氣攻心好難頂 做乜都無原動力 只係好想番屋企瞓覺
是日懶餐 - 粟米龍脷柳拌豉油王蔥粒炒飯 + 牛油香草粟米
粟米龍脷柳拌豉油王蔥粒炒飯 - 本來想整意粉 但又唔想開焗爐喎 又突然記得有冷飯 所以整咗呢碟飯 個粟米汁真係唔知想點 唔識打芡 就咁用乾蔥蓉 + 雞蛋 + 粟米 加 d 水 再加生粉水 煮嘅時候有汁咁架 但上碟無哂汁咁喎 怪
牛油香草粟米 - 唔想淥菜 因為唔想洗菜摘葉浸菜 好攰唔想攪咁多嘢 所以整粟米算喇 但唔知係咪個人作唔舒服 對住 d 粟米唔係話勁想食 定係開始厭咗呢
飯後果 - 榴槤 街市買 15蚊一 pack 咋 我見好靚咁 摸落又林林地 又平 一於罟黎食 估唔到真係又甜又多肉 食咗幾舊已經飽喇 超滿足呀
發
( 27-jul-2009 mon )
落雨天陰陰 + 唔夠瞓 + 星期一 真係好痛苦啊
我幾趕都好 都會去食早餐 雖然係趕 但總好過番菇場食 一個人坐喺自己位食早餐 感覺好悶啊 同埋番到菇場已經有 d 同事開緊工 我食早餐都唔好意思啦 咁倒不如出去食 遲小小番好過呀
今日媽咪煲咗北芪淮山圓肉杞子山斑魚湯 所以同埋里奧大人又去美心皇宮飲茶喇 飲湯飲到飽 唔想食 叫咗一個餐 ( 2款點心 + 雪菜火鴨燜米 ) 呢個燜米好好味 濕濕地咁 如果自己可以整到咁就發達喇
今晚放工又可以同里奧大人齊搭車番屋企 雖然成日見 但我都覺得好開心啊
是日懶餐 - 蜜糖豬扒 + 涼拌皮蛋 + 菜心 + 蕃茄湯米線
蜜糖豬扒 - 醃咗一晚嘅豬扒 煎香再掃蜜糖 超正呀 呢次係我第一次煮到 d 豬扒唔 " 鞋 " 架咋 唔知係咪因為醃嘅時候落多咗生粉呢 噢
涼拌皮蛋 - 好想食皮蛋 但無尖椒 所以用蒜蓉 + 蔥花 再加麻油 味道都唔錯丫 不過隻皮蛋有 d 怪啊
菜心 - 尋晚食剩半斤嘅菜心 用薑蔥落拌黎食 真係好好味架 好過食蠔油 又貴又無益
蕃茄湯米線 - 雖然都係即食制品 但感覺好健康咁啊
唉 我真係辛苦命 如果屋企有嘢未做呢 我會成日 " 籮籮攣 " 咁 好想快 d 搞掂 同埋唔鍾意做 d 唔做 d 咁 所以呢 尋晚洗完碗就抹地 沖完涼再熨衫 真係有 d 虛脫呀 但唔做又唔安樂喎
做完舒服哂 個人都開心 d 呀 所以食我最鍾意嘅薄荷古古力雪糕黎獎勵自己呀
發


text:
( 28-JUL-2013 SUN )
今朝瞓到 10 點半呀 里奧大人 10 點已經醒咗 佢咁啱開房門見我醒咗 如果見我仲未醒就由得我瞓 不過就一定番唔到教會囉 ~
我起身即沖涼喇 之後食早餐就番教會喇 ~
崇拜完畢之後我就去街市買餸 里奧大人就番屋企換魚缸水 咁我番到屋企抖陣就一齊出旺角買魚仔喇 ~
坐巴士出旺角 食埋 lunch 就行女人街 因為里奧大人想買番支去污膏呀 ~
豬油渣刀削麵 - 之前喺另一間分店食好煙韌 呢間唔煙韌嘅
豬油渣酸辣米線 - 湯底好味
韭菜餃 ( 5 隻 ) - 好味呀
辣菜甫 - 唔辣嘅 @.@
第 1 次見拚音 "請勿吸煙"
之前買咗枝 Tide 都無料到 d 漬仲喺度 所以我突然諗起不如去埋花園街 真係好感恩喺花園街有得買呀 最搞笑我買 2 支大 再送多 1 支細 ( $100 ) 同埋萬用抹布 ( $100 / 7 條 ) 隔離阿姐問我係咪好好用 我話用開真係去到漬 我話我唔係 "媒" 黎架 佢話我個樣都唔似 "媒" 樣 話 d "媒" 唔係咁 我覺得佢講得好搞笑 不過我真係親眼見到呢 d "媒" 架 特別係買 d 乾貨果 d 個 "媒" 企喺度慢慢執 但對眼係周圍望架 咁家姐見過就係個 "媒" 扮買 買完又比番檔主 一日來來回回咁囉 不過乾貨食物就真係唔會喺街邊買 真係來歷不明 好驚囉 ~
買完就去買飯盒袋 之後去買魚仔同水草 今次買咗包 "金十字" 阿姐話係中性魚 因為我依家條 "克四間" 太大食喇 蝦到我果 3 條紅米奇無啖好食 但魚缸得 4 條魚真係好空 nel nel 所以先買多幾條魚仔囉 ~
買埋拿玻崙同椰撻就坐 van 仔番屋企喇 都已經 4 點半喇 我要即刻煲香茅茶 煲完就預備晚餐喇 ~
是日晚餐 - 豉椒排骨 + 豉油王炒麵 + 節瓜鹹蛋排骨湯
豉椒排骨 - 今日 d 餸係滕 lung 瓜 瓜 lung 滕 呢碟排骨係滾完湯嘅排骨黎架 加埋三色椒同蒜蓉豆豉一齊炒 當一碟餸都唔錯架 ~
豉油王炒麵 - 懶得煮飯 所以炒麵
節瓜鹹蛋排骨湯 - 家姐上次論論盡盡整跌哂我盒湯 所以里奧大人無得飲 咁唯有我煲啦 自從媽咪成日煲埋湯比我 我真係好耐無喺屋企煲湯喇 ~
諗住徑步 點知落大雨 又無得徑咯 ~
里奧大人呢兩日每餐都食到好飽 真係睇住佢個肚凸咗出黎 佢嗌哂救命 不過我其實見佢肥番都開心架 話哂佢工作壓力大 平日唔係食好多嘢 只係星期六日或者假期先有胃口架咋 ~
家姐 8 點幾上黎拎拿破崙 傾咗陣就走喇 襯無雨好走 落雨濕濕真係好煩呢 ~
里奧大人餵魚 話紅米奇唔食呀 唔知係咪驚得滯 又話我係都要買金十字 咁問佢買唔買 佢又話好 真係好憎佢成日都係咁 買咗有事就賴人 咁當初你唔想買 我都唔買夾硬買啦 之後我即刻話將 d 金十字比大姑奶 不過原來大姑奶已經無養魚 咁即打比水草阿姐 佢叫我唔駛驚 因為佢地未適應 起碼要 2-3 日先適應 我聽完都安樂 d 希望佢地和睦共存啦 ~
好想食甜嘢 所以食之前買嘅 Cheese Cake 之後再食車厘子 d 車厘子係大姑奶尋日買比我架 媽咪又買咗比我 呢期唔駛買生果都得咯 呵呵 ~
好靚 又一口一啖夠方便 不過無咩芝士味囉 @.@


text:
2011年3月31日星期四
2011年3月30日星期三
2011年3月29日星期二
2011年3月27日星期日
2011年3月26日星期六
2011年3月23日星期三
上海之旅2011~Day 3 & Day 4
12~Mar~2011(六)
上海之旅2011~Day 3~南京步行街
離開豫園
行到好攰
返到酒店坐咗一陣
又出發去南京步行街
係酒店沿外灘應該行十多分鐘就到
呢個係外灘以前嘅天文台
而家做咗餐廳
呢度就係南京東路
見到東方明珠塔架
沿途都好多人
唔怕會迷路
跟住啲人行
好快到咗南京路步行街
行咗大半條南京路
都無乜嘢睇
而且仲未肚餓
無去搵食
太攰唔再行都係做伸手黨
搭的士返酒店
因為日抖食得太飽
所以宵夜祇係食呢個就夠........
今日買咗好得意嘅公仔
呢個佛公仔好可愛
個肚腩好似大老爺
所以好有親切感
希望我可以好似佢咁日日都笑口常開
13~Mar~2011(日)
上海之旅2011~Day 4~~東方明珠塔~回港
玩嘅時間真係過得好快
今日要走喇...仲有好多地方無去到架
酒店staff話我地好好彩
上星期幾乎日日都落雨
我地玩呢幾日1天氣都好好
祇係今日好大霧
但都無落過兩
玩咗幾日 真係攰到唔想郁 自由行.......真係一日行到黑 今日無乜胃口 我無叫set 祇係攞咗少少嘢食 個牛角包唔錯係廚師即焗架 大老爺依然叫番呢個早餐 不過我叫佢要炒蛋因為我想食囉 人地問佢要熟啲定嫩啲 見佢無反應咪幫佢答 哈哈......事後佢話唔係唔識聽 係我答得快喎........無言 食咗返房抖咗一陣 順便執好行李 大老爺提議搭渡輪過對岸睇下 由酒店行去渡輪碼頭都係十分鐘 見佢15分鐘一班 就認住呢個碼頭咩名 怕回程去錯地方 兩蚊人仔一位空調位 就係呢架船 其實裏面得幾個位咋 兩三分鐘就到對岸 仲快過天星 似唔似台灣嘅國金呀? 見咁子多人行去同一個方向 一定有嘢睇 有時間咪又跟住行 原來好快可以行到去東方明珠塔 大約15-20分鐘 大老爺你摶上咗鏡呀))))) 睇咗一陣先醒起要返酒店check out 嗱嗱聲趕返碼頭 好彩搭到啫 唔係又要等多15分鐘 返到酒店 執好行李去check out 呢度啲員工真係好nice 可能少客 個ball boy問我地係係去機場 仲幫我地搵埋的士 搬埋行李 35分鐘就去到機場 時間尚早 攞咗登機証 就去醫肚 如果酒店附近有嘢食 梗係唔係度食啦 貪佢貴咩! 二樓就係食店 得三間 一間食上海嘢一間西餐 一間係味千 我諗最平就係味千 而且最多人 我揀咗食西餐 我叫嘅三文魚意粉 都食唔晒 漢堡包係大老爺嘅 成$89一個架 入咗禁區 好似香港嘅機場 上海嘅空中交通都幾混亂 無啦啦班機延遲咗兩個鐘 原本4:30嘅機延遲到6:30 仲係唔confirm架喎 好彩5:30都見到班機到埗 咁先安心少少 唔係都唔知等到幾時? 結果返到屋企成11:00喇!!!!
玩咗幾日
真係攰到唔想郁
自由行.......真係一日行到黑
今日無乜胃口 我無叫set 祇係攞咗少少嘢食 個牛角包唔錯係廚師即焗架 大老爺依然叫番呢個早餐 不過我叫佢要炒蛋因為我想食囉 人地問佢要熟啲定嫩啲 見佢無反應咪幫佢答 哈哈......事後佢話唔係唔識聽 係我答得快喎........無言 食咗返房抖咗一陣 順便執好行李 大老爺提議搭渡輪過對岸睇下 由酒店行去渡輪碼頭都係十分鐘 見佢15分鐘一班 就認住呢個碼頭咩名 怕回程去錯地方 兩蚊人仔一位空調位 就係呢架船 其實裏面得幾個位咋 兩三分鐘就到對岸 仲快過天星 似唔似台灣嘅國金呀? 見咁子多人行去同一個方向 一定有嘢睇 有時間咪又跟住行 原來好快可以行到去東方明珠塔 大約15-20分鐘 大老爺你摶上咗鏡呀))))) 睇咗一陣先醒起要返酒店check out 嗱嗱聲趕返碼頭 好彩搭到啫 唔係又要等多15分鐘 返到酒店 執好行李去check out 呢度啲員工真係好nice 可能少客 個ball boy問我地係係去機場 仲幫我地搵埋的士 搬埋行李 35分鐘就去到機場 時間尚早 攞咗登機証 就去醫肚 如果酒店附近有嘢食 梗係唔係度食啦 貪佢貴咩! 二樓就係食店 得三間 一間食上海嘢一間西餐 一間係味千 我諗最平就係味千 而且最多人 我揀咗食西餐 我叫嘅三文魚意粉 都食唔晒 漢堡包係大老爺嘅 成$89一個架 入咗禁區 好似香港嘅機場 上海嘅空中交通都幾混亂 無啦啦班機延遲咗兩個鐘 原本4:30嘅機延遲到6:30 仲係唔confirm架喎 好彩5:30都見到班機到埗 咁先安心少少 唔係都唔知等到幾時? 結果返到屋企成11:00喇!!!!
我無叫set
祇係攞咗少少嘢食
個牛角包唔錯係廚師即焗架
大老爺依然叫番呢個早餐
不過我叫佢要炒蛋因為我想食囉 人地問佢要熟啲定嫩啲 見佢無反應咪幫佢答 哈哈......事後佢話唔係唔識聽 係我答得快喎........無言 食咗返房抖咗一陣 順便執好行李 大老爺提議搭渡輪過對岸睇下 由酒店行去渡輪碼頭都係十分鐘 見佢15分鐘一班 就認住呢個碼頭咩名 怕回程去錯地方 兩蚊人仔一位空調位 就係呢架船 其實裏面得幾個位咋 兩三分鐘就到對岸 仲快過天星 似唔似台灣嘅國金呀? 見咁子多人行去同一個方向 一定有嘢睇 有時間咪又跟住行 原來好快可以行到去東方明珠塔 大約15-20分鐘 大老爺你摶上咗鏡呀))))) 睇咗一陣先醒起要返酒店check out 嗱嗱聲趕返碼頭 好彩搭到啫 唔係又要等多15分鐘 返到酒店 執好行李去check out 呢度啲員工真係好nice 可能少客 個ball boy問我地係係去機場 仲幫我地搵埋的士 搬埋行李 35分鐘就去到機場 時間尚早 攞咗登機証 就去醫肚 如果酒店附近有嘢食 梗係唔係度食啦 貪佢貴咩! 二樓就係食店 得三間 一間食上海嘢一間西餐 一間係味千 我諗最平就係味千 而且最多人 我揀咗食西餐 我叫嘅三文魚意粉 都食唔晒 漢堡包係大老爺嘅 成$89一個架 入咗禁區 好似香港嘅機場 上海嘅空中交通都幾混亂 無啦啦班機延遲咗兩個鐘 原本4:30嘅機延遲到6:30 仲係唔confirm架喎 好彩5:30都見到班機到埗 咁先安心少少 唔係都唔知等到幾時? 結果返到屋企成11:00喇!!!!
人地問佢要熟啲定嫩啲
見佢無反應咪幫佢答
哈哈......事後佢話唔係唔識聽
係我答得快喎........無言
食咗返房抖咗一陣
順便執好行李
大老爺提議搭渡輪過對岸睇下
由酒店行去渡輪碼頭都係十分鐘
見佢15分鐘一班
就認住呢個碼頭咩名
怕回程去錯地方
兩蚊人仔一位空調位
就係呢架船
其實裏面得幾個位咋
兩三分鐘就到對岸
仲快過天星
似唔似台灣嘅國金呀?
見咁子多人行去同一個方向
一定有嘢睇
有時間咪又跟住行
原來好快可以行到去東方明珠塔
大約15-20分鐘
大老爺你摶上咗鏡呀)))))
睇咗一陣先醒起要返酒店check out
嗱嗱聲趕返碼頭
好彩搭到啫
唔係又要等多15分鐘
返到酒店
執好行李去check out
呢度啲員工真係好nice
可能少客
個ball boy問我地係係去機場
仲幫我地搵埋的士
搬埋行李
35分鐘就去到機場
時間尚早
攞咗登機証
就去醫肚
如果酒店附近有嘢食
梗係唔係度食啦
貪佢貴咩!
二樓就係食店
得三間
一間食上海嘢一間西餐
一間係味千
我諗最平就係味千
而且最多人
我揀咗食西餐
我叫嘅三文魚意粉
都食唔晒
漢堡包係大老爺嘅
成$89一個架
入咗禁區
好似香港嘅機場
上海嘅空中交通都幾混亂
無啦啦班機延遲咗兩個鐘
原本4:30嘅機延遲到6:30
仲係唔confirm架喎
好彩5:30都見到班機到埗
咁先安心少少
唔係都唔知等到幾時?
結果返到屋企成11:00喇!!!!
2011年3月22日星期二
2011年3月21日星期一
上海之旅2011~Day 3~豫園篇
12~Mar~2011(六)
上海之旅2011~Day 3~豫園篇
又係早餐時間
今日正咗喇
先係memu度叫個餐
再出去buffet bar度取食物
唔理得佢地咁多
無人話唔得咪照食
今朝選擇坐梳化
坐得舒服啲但食嘢無咁方便
噚日好彩我認得呢兩座building
唔係都搵唔到方向返酒店
天色好差好大霧
先嚟個紅茶
再攞兩樽果汁
今日有西柚汁呀
我要咗個日式早餐
好正嘅三文魚
大老爺叫嘅早餐
終於有蛋同腸仔食喇..............
buffet bar祇得呢種蛋餅
又凍又唔好食
食完早餐上網check in先
真係激死
原先我揀咗個雙人窗口位
點知我打完資料
個窗口位俾人食咗
乜我click咗人地仲可以入到嘅???
港龍嘅system係咪要改進下呢?
酒店外邊原來有一列食店
不過都好早收
大約9點左右
叫做"慧公館"
有兩間酒樓(應該幾高級)
有一個food court
有好幾間小食店
我地無試過
由酒店正門過對面馬路
經過前面呢個停車場
原來豫園老街入口就係度
真係好近
上海老街景色
街道兩旁都係商店
似唔似香港嘅............
呢條街好多人
我地無迫入去
唔知係咪有啲好出名嘅食店呢?
冰糖胡蘆
好多人買
我就唔敢食喇
沿途啲建築都好懷舊
突然間有個咁現代化嘅商城
應用係新建的
四年前我嚟都未有呢個商場
原來鼎泰豐都係呢度開分店
同南翔饅頭店一較高下
先參觀城隍廟
要入場費我地無入到廟內
祇在外圍影下相
我地係呢個入口入豫園
其實豫園有好多個入口架
裏面好多好多人呀
上次嚟上海因為跟團關係
無試到呢度嘅小籠包
今次一於要試下
睇書話三樓最貴會少啲人排隊
而且三樓點心多啲選擇
結果排到一肚氣
我地條隊最少人但就郁得最慢
排咗差不多半個鐘都唔多郁
龍頭又好亂
都唔知有幾多人打咗尖
見門口嘅哥哥仔
成日無嗱嗱帶人入去(插隊)
排得又亂
無嚟秩序
真係等到火都嚟埋
後來先知呢度有個規矩(無寫明架)
每人消費滿$150就唔需要排隊
老實講
我俾唔起$300咩
但兩條友點食到$300啫
又話我地排嘅係消費最高嘅.......
原來高消費亦係高消耗(體力)
總於排咗一個鐘先入到去
點知都係失望而回
睇書介紹呢個蝦丸
一般貨式
呢個得個樣
裏面祇係啲味精湯
$25淨係飲個湯
唔好飲
最ok都係呢個豆角
不過出邊好多地方都食到喇
最失望係呢個小籠包
同台灣嘅差好遠
皮厚又無肉汁
餡唔夠鮮味
呢餐食咗$160
各位朋友
建議你嚟上海無需要嚟試
不如係出邊試下新開嘅鼎泰豐仲好
跟住繼續行
另一段嘅老街
俾我係呢間嘢買到啲好得意嘅手信
老街嘅另一邊牌坊
行到好攰
搵個地方坐下先
呢度嘅豫園商圈
居然有SASA同H&M
明明唔肚餓
見到又想食下啲熱嘢
好想食甜品所以又叫咗呢個
今日嘅收穫
買得最多嘢就係今日喇!


text:
2014年2月28日 星期五
27 FEB 2014 JU 家 MINI PARTY
今日我地既 JU 仔已經係一個歲半人仔啦
JU BA 話要買個蛋糕俾佢慶祝下喎
上星期 JUJU 已經親自揀左啦
一開出黎
傻 JU 仔就: "嘩嘩嘩~~ 糕糕喎"
一家人影返張相先啦
錫錫先
希望你黎緊既日子都健健康康, 快快樂樂啦
(影完呢張佢就推開左我地喇)
話左係 MINI PARTY
JUJU 哥有天大既面子
請到全家人一齊返黎同佢慶祝
唱生日歌
好合作地拍手
佢等到我地唱完歌
我地叫佢吹蠟燭
佢又真係吹到喎
之後, 大大話話都吹左 3-4 次
有請 JUJU 最愛既婆婆同佢主持切餅儀式
JU MA 都要攝鏡同佢影返張相先
真係影左好多好多張
JU 仔對眼先由個蛋糕轉移到鏡頭上
我們這錫到 JUJU 燶晒的一家
JUJU: 發達喇, 有清蛋糕同 "HI" 左少少 CREAM 既生果呀!!
食完蛋糕又走去搵野玩
其實小朋友真係好簡單
淨係一個紙盒佢都可以搬出搬入玩好耐
大個仔啦
希望下一個蛋糕你可以自己拎返黎啦
之後又同舅父仔玩到癲晒
好鍾意佢開懷大笑既樣
好得意, 好天真, 好傻
HAHAHAHAHAA
訂閱: 張貼留言 (Atom)


text:
話咁快「肥樂b」已經十個月大,亦即是說我已轉做全職媽咪九個月多了(阿仔出世後我仍有上班一星期啊^o^)這段時間除左見證阿仔不斷進步外,其實我自己都同時學懂更多,和「肥樂b」一齊進步,大滿足.
作為一個全職媽咪,除左要照顧阿仔起居飲食外,每日陪玩都係重點,不過每日只留係屋企玩玩具實在有啲悶,樓下公園又暫時未太適合阿仔玩(阿仔始終仍是嬰兒嘛),上網見好多全職媽咪都會帶bb去playgroup玩,我決定都帶阿仔去試試,經各樣比較下,我揀左Safari kid,阿仔參加呢班係六個月以上就可以(估唔到原來咁細個已可上堂),每星期一堂,每堂一小時.
自有「肥樂b」後,發覺只要同阿仔有關既事,我就會好開心.第一日上堂,前一晚我竟然興奮到訓唔著^o^整晚就是想著「唔知聽日阿仔有咩玩?唔知阿仔聽日玩得開唔開心呢?」
到達Safari kid第一反應係「學校範圍好大,仲有波波池添^_^阿仔一定會好開心喇」
點名後正式上堂,首先miss tracy透過唱歌去介紹大家,然後邊唱歌邊做動作,當時阿仔得九個幾月,坦白佢根本唔會知老師唱緊乜?不過阿仔都邊聽邊手舞足蹈,阿仔拍手掌都係跟miss tracy學識架.
唱完歌仔就到玩老師預備比小朋友既玩具喇,幾堂入面試過玩沙,玩水,玩泥膠,玩啫喱等,我相信係中國人眼中呢幾樣野應該都未放心會比bb玩,但係外國人教導入面係比較「放手」比小朋友試探的,我其實幾認同,我..會努力學習「放手」.
玩積木玩具過後,老師會同小朋友講小故事,之後就可以出playround玩,阿仔最興奮莫過於此,
一開始miss tracy怕小朋友玩波波池會驚,叫家長可以抱住仔女落去一齊壯膽,
好明顯我仔超大膽,落到波波池無驚不特止,仲好似游水咁游游游,開心到不得了,miss tracy又成日好開心咁同阿仔講野,拍手讚佢,阿仔簡直開心到忘我境界,做媽咪見到阿仔開心我都好開心,就算成個鐘陪住陪仔玩呢樣玩個樣都完全唔覺攰,因為阿仔開心嘛. 開心既時間過得特別快,每堂既一個鐘都令我覺得過得好快,阿仔係playround除左玩波波池之外,又電單車又玩捐山窿,爬上爬落開心到不得了. 我仔非常鍾意miss tracy,肯定阿仔係未明老師講乜,但老師每次都會好友善同好好笑容咁同佢講野,我覺得因為咁,所以阿仔好鍾意佢.阿仔既同學仔大部份都係外藉bb,老師同各位家長都係外國人,我平時好少一次過接觸咁多呢,相處過後,的確覺得外國人係比較禮讓同有禮,大家既小朋友都得幾個月大,難免有想玩同一件玩具既時候,大家既媽咪見到咁既情況都會即刻叫自己既仔女讓比對方玩,比第二樣玩具自己既仔女去引開佢地唔好爭,大家係玩得好融洽和平,非常難得.
由於阿仔每堂都好落力咁玩,所以每次落堂後必定食晒一支奶就訓,見到佢咁滿足,媽咪都超開心,每次都會好有動力帶佢去玩.而且透過每堂由屋企出門到回程返屋企,我覺得除左阿仔玩得開心學到野之外,連我都成長左,我而家好有信心自己可以揹住阿仔去邊都攪得掂,我已經練習到可以企係到揹住阿仔餵奶,無位坐都無問題^_^
認真的,我真係好開心可以同阿仔周圍去,兩母子一齊學習,進步,成長既感覺真係好好,只要同阿仔開心,天腳底我都會陪佢去.湊仔唔一定只留係自己屋企附近,特別係全職媽咪更應該同仔女一齊多啲出外,挑戰下自己湊仔能力之外,又可以同仔女一齊周圍去,見到自己一個都攪得掂,仔女又玩得開心,真係好滿足架.
Safari kid hong kong
Add. : L101 Chi Fu Landmark
Chi Fu Fa Yuen
Pok Fu Lam, Hong Kong
Tel. : +852 2177 0001


text:
去皇宮最方便係搭16號巴士, 總站係Deak Ferenc ter, 我地搭一個站, 跟住行去M1月台, 一出就係總站啦 (其實係昨日無聊, 搭左16號坐到總站, 所以咪…. 哈)
架巴士係先去漁夫堡(下面正門), 跟住順住去皇宮, 本應諗住先去漁夫堡, 但係過左正門既站就係好遠啦, 咁就去左皇宮先啦~
Budavari palota
咁啱有換兵儀式, 梗係睇埋先行啦~
唔知點解, 前面打鼓果個人係咁不停好好笑容係到笑囉….
睇完繼續行啦~
食飽繼續行啦~ 其實唔駛睇地圖, 跟住啲人潮就行到去架啦, 哈~
Szentharomsag ter 聖三一廣場 & Matyas templom 馬提亞斯教堂
Nagyboldogasszony templom
I. Istvan szobra
Halaszbastya 漁夫堡
行完就去Nagy Vasarcsarnck 中央市場 到八卦啦
入面都係賣下蔬果, 食物同手信既舖頭, 仲有鵝肝賣架, 睇個價細罐都抵過HK, 但唔係人人食, 所以冇買, 買左辣椒粉啦
行完就過左對面馬路既Anna Cafe嘆咖啡啦
佢有個set都幾抵架, 一柸咖啡加朱古力蛋糕都係950Ft, 另外再叫多柸咖啡, 加埋稅, 2,250Ft, 個蛋糕估唔到又幾好食喎~
食完返左酒店hea左陣, 跟住諗吓去邊食dinner, 研究到酒店有巴士去Opera, 景點之一應該會有好多野食架, 咁就去果邊八卦啦~
Magyar Allami Operahaz
原來名店街係呢到, 餐廳呢, sorry見到得一間, 貴但得黎係冇人既, 所以又繼續向前行去返Bajcsy-Zsilinszky ut條大街揾食啦~
呢間叫Ezaz~
特飲同汽水差唔多錢, 梗係飲特飲啦~
呢間餐廳有個Menu, 有湯, 一個雞飯加一個甜品, 都係2,800Ft, 叫一個set加多個main course唔駛煩~
另叫既杏片烤鱒魚~
呢餐埋單 6,900Ft (條魚等於一個menu既價錢架~)


text:
星期日去了看早場.
今集jack的戲份少了(反而布沙船長的戲份仲多). 但佢一出場就好搶鏡,而且仲有幾場獨腳戰. 佢個人已經夠神經質,仲要加上有精神分裂(有好多個jack出現,個個神情不同),真係好搞笑!
will的戲份比較少. 當鄧爸爸知道個仔冇可能為咗佢而放款elisabeth時,我都替佢難過呢!
而elisabeth就係整部戲的主線(係佢話要救jack,又係佢主張要跟打東印度公司),周旋係一眾男角之中. 一直以來話女人上船唔吉利,但偏偏俾佢做埋海盜之王,領導群雄,所以話佢係女海神都好貼切. (不過佢又係劏豬凳,每個同佢kiss的男人都會遇上不測) 佢最後冇做海盜,專心湊仔(好似),真係有d可惜.
至於發哥的角色其實都幾重要,有地圖,同jack係死對頭,又出賣同行,又鍾意elisabeth. 所以我覺得可以俾多d戲佢,深入d描寫,俾佢多d發揮. 依家佢實在死得太快,出場又少,似客串多d,難怪外國影評話佢的角色可有可無,其實唔係囉!
另外,片中那個大奸角,導演都算待佢不薄,係佢臨死前,solo慢鏡咁行落樓梯,d碎片就係佢身邊慢慢飛來飛去,個銀幕成10秒都只係影佢一個,都算死得有價值.
原來那個神婆的真身係女海神,真係有d意外. 但咁就解釋到好多疑問,令戲情make sense好多.
整體來說,我覺得比蜘蛛俠3更好睇(淨係睇johnny depp一個都值得),雖然大家的文戲都多,但蜘蛛俠3就比較悶d.
有傳聞話會拍前傳,我覺得只要故仔好的話,都冇所謂,不過就會冇咗will & elisabeth,但就有發哥.
另外,好奇怪,d人一出roller就走,只係得廿幾人留係度等,佢地冇理由唔知roller之後仲有嘢睇啩? 唔通係因為知道嗰10秒其實都冇乜特別好睇? (只係見到10年後冇變過樣的elisabeth同個細路仔等個樣都冇變過的will上岸)


text:
中環在線:太地主席 CEO
都有東南亞靚老婆
■白德利(右二)同美籍越南太太(左)和兩名子女一齊度假.
聞說太古地產(1972)新任行政總裁(CEO)白德利(Guy Bradley)深得主席史樂山(John Slosar)信任與器重,唔講唔知,兩位有一個共通點,就係同樣娶咗來自東南亞嘅漂亮太太!
太古地產最新一期內部刊物訪問咗今年1月正式上任嘅白德利,由工作情況到個人興趣都有講到,裏面有一張佢嘅家庭照,佢太太原來係美籍越南人,一對仔女就喺英國讀書.
■史樂山(左)都曾經帶太太Joy(右)同女兒出席酒會.
CEO白德利愛玩高溫瑜伽
翻查資料,49歲嘅白德利1987年加入太古集團,曾派駐集團喺香港,巴布亞新畿內亞,日本,中國,台灣,中東,美國同埋越南嘅辦事處,話唔定佢係喺美國或者越南工作期間認識呢位靚女,然後娶得美人歸.
咁啱得咁橋,史樂山太太Joy Slosar就係泰國人,80年代初做過太古集團旗下國泰航空(293)空姐,靚女到俾公司揀做宣傳用嘅紙板公仔,跟史樂山結婚後就專心相夫教子,近年佢間中都會陪史樂山出席太古集團嘅活動.
講番白德利,咪睇佢牛高馬大,佢都鍾意玩女士至愛嘅瑜伽.佢話之前喺北京工作時,曾經練習高溫瑜伽,柔韌性與靈活性都有番咁上下咁話,𠵱家喺香港工作漸上軌道,佢打算重新開始高溫瑜伽課程.另外,佢得閒都會打高爾夫球,網球,仲有跑步.做咁多運動,怪唔得佢身形都算弗喇.
白德利新辦公室要擺風水陣
滙豐銀行禦用風水師龍景銓曾經提過,英國人比中國人更加相信風水,原來此話非虛,今年1月升任太古地產(1972)行政總裁嘅白德利(Guy Bradley),返新工之後,都有搵風水師睇睇自己新辦公室嘅風水,風水師叫佢要多放啲植物同水,咁就會帶來好運嘞.
Guy喺內部刊物提到,佢嘅新辦公室暫時冇乜特別裝飾,事關過去3個月忙住交接工作,唔得閒理,但係佢已經搵咗風水師睇風水,風水師話佢辦公室嘅整體風水唔錯,只係建議佢微調一下傢俬嘅擺放位置,放多啲植物同水就得.水為財,植物又有生氣,睇嚟佢嘅辦公室認真好風水,起碼唔使擺啲乜嘢擋煞辟邪.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
April 12, 2008 (星期日)
今朝我地8點鐘就起身,因為要先食少少野然後落下面泳池游水.不過其實我係唔識游水架,仲衰過盈盈,佢識游自由式,背泳,超人式,宜家就學緊蛙式.但係佢話個兒童池啲水淺得滯,游唔倒.
呢兩個小朋友好得意,所以我偷影左佢地,係兩姊弟黎架.
之後我地就去左牛車水 (唐人街) 買手信同食午飯.
買完手信,我地去左Maxwell Market食“天天海南雞飯”同“金華魚頭米粉”.
你地睇下排海南雞飯條龍幾長!
不過排咁耐都值嘅,因為真係好好味.至於個魚頭米粉,我覺得仲好味,不枉亞妹排左咁耐 (我地一人負責排一樣,盈盈就負責霸枱).
回程再影多次街頭相,大家留意下右下角嗰幅.呢間舖頭啲model個個都唔同樣仲超搞野,忍唔住影左落黎.
搭MRT見到對面呢班小朋友咁得意,同上面廣告啲洗頭水好襯,又影一餐.
食完午飯就攞啲手信番酒店,順便眠番半個鐘.
訓醒覺就去武吉士 (Bugis) 搵榴槤食,事緣亞妹排魚頭米嗰陣有個新加坡人介紹佢去呢度食榴槤,我地搵到差唔多要放棄嗰陣終於見到.啲榴槤真係比澳門嘅甜,因為澳門嗰啲黎自泰國,而新加坡嗰啲就黎自馬來西亞,係樹上熟嘅所以特別甜.不過我地食嗰個甜就甜喇,但係啲核就超大粒.盈盈聞到我地食已經彈到九里咁遠,佢試左少少都話頂唔順,真係唔識貨.
食完榴槤就去酒店附近嘅家樂福 (Carrefour) 超市買班蘭蛋糕,點知去到已經賣哂,唯有睇下聽日喺機場買唔買倒啦.之後我地買左七彩益力多,杯麵 (聽日早餐),蒸餾水.
呢個係我地住嗰間酒店嘅外貌…
喺家樂福買完野又要先番酒店擺低啲野先,執左部份行李,跟住要趕住搭MRT同巴士去Night Safari,因為已經比我地原定嘅時間晏左好多.去到MRT先發覺我地張儲值咭剩番兩個幾坡紙,要再增值,咁梗係唔加錢啦因為我地聽日都走咯.於是去票務處退左張咭同埋攞番剩低嘅錢,跟住就去買單程票.講到呢度真係不得不讚一讚MRT,佢地為左要令乘客用完張單程咭後退番俾佢地循環再用,喺買票嗰陣多收一蚊坡紙,咁到你用完張咭,就要去售票機度退左張咭先可以攞番嗰一蚊 (註:佢地張單程咭係“嘟”咭唔係 “入”咭架.)
講開搭MRT,喺呢度要講番個笑話.話說有日我地搭MRT,當我同亞妹都入哂閘之後發覺唔見左盈盈,原來佢張咭“嘟”唔倒,我地行埋去睇真啲,先知亞妹擺烏龍俾左張酒店房咭俾盈盈,當堂笑到我地肚都攣埋.盈盈仲話呢個亞媽真失敗…
我地搭左差唔多20分鐘MRT,再搭30分鐘巴士先至到動物園.去到已經8點幾,但係嗰度仲係好多人好熱鬧,大部份都係外籍人士.
我地去到就買飛搭tram睇動物,因為實在好多人,都要排好一陣隊先上到車.繞住個動物園行一圈要成45分鐘,期間都見到好多動物,不過睇得唔係太清因為實在太黑喇.
睇完動物已經9.45分,又要趕住搭巴士同MRT番酒店,因為我地都仲未食晚飯.番到去已經差唔多11點,啲餐廳都閂哂門唯有去買麥當當.
番到酒店仲要食野,執行李,梳洗,上床嗰陣已經係12點幾喇,聽朝仲要7點半起身,因為預左9點check-out出機場搭11.30分班機番澳門.


text:
27/06/2008 - 12/07/2008 巴黎,瑞士之夢想自遊行
我嘅夢想遊終於實現咗啦!
今次嘅遊記比起之前嗰兩次日本自遊行寫得比較簡單,因為成個行程裡面要兼顧嘅嘢太多,變咗少咗時間記底啲嘢!返到嚟有好多嘢都記唔起.所以只係略略記底個大槪.
雖然自遊行唔係第一次,但咁長時間去一個咁陌生嘅地方真係有啲緊張嫁!而遇上航班延期都係第一次,其實而家諗返起都有得著,起碼我學識點去應付哩啲環境,點去處理跟住落嚟要做嘅功夫.
完成今次旅程除咗有好大滿足感外,自己亦有好大恩惠,我好慶幸自己今次有同埋媽咪去哩個旅程,見佢玩得咁開心,返咗嚟成個月啦!佢重不時掛喺口邊到邊到有幾好玩,而其實佢喺我身邊亦令我喺旅程中有份安全感.哩個世界真係好多嘢預料唔到,可以做到真係要即時盡量做.
所以我又有咗下一個目標啦!因為今次好多地方要行,而老豆對腳而家一行多少少路都話痛,唔係好行得遠,所以今次佢去唔到,等我年尾有假同佢兩個跟團去啲舒服啲嘅地方啦!(雖然我而家唔係好鐘意跟團)
今次旅程並唔係買咗好多嘢,因為啲嘢真係幾貴同埋有好多香港都有得賣,所以我哋都冇好似喺日本咁大出血呀!
喺Lafayeffe買嘅朱古力
代表巴黎嘅磁石貼同鎖匙扣
瑞士出名嘅朱古力
瑞士刀仔同Swiss card
喺少女峰買嘅刀仔
好得意嘅磁石貼
鐘仔磁石貼


text:
歡迎大家今日參加我哋”梓瑩旅行社”ge半天遊. 行程起點係同公公飲茶,由於我哋个導遊小姐Chelsea太早起身ge關係,團友們用歺ge同時,佢就瞓个晏覺 @@” 瞓醒覺仲扮怕醜,僕係我度仲双手遮眼,真係俾佢激親 ^^
食飽飽就即興去咗金山郊野公園睇馬騮,我哋只係停係停車場,因為d馬騮一d都吾怕人,仲跳上个停車咪錶度等食tim @~@ 由於我部GF1係定焦鏡,我只好慢慢行埋隻馬騮度影佢,影咗兩張,佢实然衝埋我度拍我隻鞋,真係俾佢嚇死 @L@”” 基於安全理由,我吩咐所有團友上返車,以最安全ge方法嚟睇 ^^” 雖然大字標題寫住餵馬騮会罰款1万,但眼見其他人都餵馬騮,有團友問我有無餅干,經導遊小姐Chelsea同意下,班團友用晒Chelsea盒餅嚟餵馬騮 @@” 咁啱有架7人車停係我哋隔離,車上面有3,4个小朋友,似乎佢哋有備而嚟,因為佢哋帶咗大量餅干同朱古力餵馬騮.呢班Monkey好聰明,意然識搣糖紙. Chelsea都睇到眼定定,我哋離開咗金山郊野公園,佢仲要企係車窗旁边扮餵馬騮,仲要加埋配音 ”Um” ^_^
下一站係小白鷺歺廳,由於是日下晝有婚宴,工作人員正忙於收拾,我哋要等一等至可以去餵羊,所以我哋先去食个afternoon tea, Chelsea 又可以食薯條喇 ^_^ 食完tea就去餵羊,有d山羊好懶咁坐係度,有d就為爭食而打交 @@” Chelsea初時都怕餵羊,但見我哋係咁餵,佢終於都試餵喇 ^^ 就係我努力尤說Chelsea餵羊ge同時,我双腳非常十分痕,最後我俾d黑色小昆虫咬咗26粒,好痕呀! 不過好彩無咬到Chelsea ^^ 咬我好喇,吾好咬我个女呀 xLx 由於我幫一眾團友擋晒d昆虫,我要求立即離開.
我帶住26粒又紅又腫又痕ge双腳同幾位團友去咗荃新天地,呢度有冷氣ヌ舒服,真係好 =D 有兩位團友係度買咗幾架車仔,係佢哋自願架,吾係join咗購物團 !! 仲幫我哋慳咗car park fee tim ^^ 行咗一陣,扭埋蛋,就去咗KFC 食少少嘢, 我同Chelsea share一支粟米,佢仲試咗3啖可樂,不過對佢嚟講,似乎吾太好飲,咁就好喇,以後無人同我爭喇 XDDD
行程尾站就係接婆婆放工&去公公婆婆屋企食飯. 有咁多人陪佢玩,我同爸爸都可以好嘆咁吔飯 XDDD 食完飯之後,就返去覺覺豬喇
是日行程完畢,祝大家旅途愉快 ^=^


text:
港鐵 心繫生活送你一程
呢兩個員工廣告效果的確不錯,響故事表達方面屬好睇,甚至要讚第二個嘅對白;問題(同其他更多更好睇嘅廣告一樣)在於佢地唔係故事,而係 廣 告 .廣告要表達嘅信息同大企業嘅意圖同事實相唔相乎,大家大概心中有數,而家唔講呢啲,講呢set廣告隱藏咗咩意識,兩個出事位都響最後.
第一個:響講完「就算過時過節冇假放都唔緊要啦」之後對住兒子問幾時返屋企嘅短信講「咁多年來,我仲獻出咗我嘅燦爛人生」,嘩,可以好多讀法.到底佢獻出人生俾公司定係俾家人?獻俾(呢間)公司是否可悲?女性將人生獻俾家人又是否應份?佢嘅人生到底係獻出前定獻出後燦爛?獻出前燦爛,獻出咗仲燦唔燦爛?獻出後燦爛,又可唔可能?獻俾家人後燦爛或有可能,不過佢話冇假放,咁家庭人生仲燦唔燦爛? ➨ Update:多謝網友comment,我係聽錯咗應該係「變」出燦爛人生,唔好意思,不過criticism大體一樣 ── 燦爛人生在公定在私?做呢份工可否燦爛?冇假放在私變唔變得出「生活」都成問題,仲講「燦爛」「人生」? ➨ 我實會講錯嘢,你地comment多啲啱㗎喇,好似TVB錯就要投訴呀!
第二個:辛勤通宵工作天都未光齊回家,自動有一雙無名無相主婦手奉上靚湯,持家呢位,或許一同辛勤通宵工作.分開睇或者唔覺,夾埋一齊睇,「男主外女主內」漸現:即使「在外」,媽媽員工仍然要分神理個仔嘅SMS,或者換個講法,仍然想理,想好似雙靚湯手咁奉獻;而老公員工呢,做嘢大晒,返到屋企回望奉上靚湯嗰位,以為佢要講同「變出燦爛人生」一樣肉麻嘅說話,原來係安樂飲住湯話「搵到自己」.即:女人嘅付出係俾人地嘅,男人嘅付出係俾自己嘅.
另外仲有一點,響呢度唔係太明顯其實唔洗批評,不過其他廣告太多,你覺得係嘅就自己歸類,唔係就算.廣告嘅主角孩子,通常都係仔,係女嘅話通常都係關於情塔同嫁人=大個要男人照顧,男仔唔同,男仔用來做奶粉廣告啲所謂醒目仔啦,銀行廣告啲要栽培嘅下一代啦,都係好有前途(而呢個前途屬於自己)嘅成龍.睇返地鐵呢兩個廣告,交代完故事臨尾仲要打字話「已婚」,「育有」幾個細路,目的當然係「心繫生活」表現呢啲奴隸同我地呢啲奴隸一樣係有家庭嘅人,人性化冷冰冰嘅logo同企業從而得到共鳴同信任,不過again,呢篇唔講呢啲,我地睇下係仔定女先:女客務主任育有1子1女,不過淨係得個仔出鏡,廣告中個 配 角 女仔呢,要人幫佢戴帽,要人抱,要人湊;男技術員育有2子,「搵到自己」嘅佢家庭完整,有兩個仔相信同飲湯一樣滿足,而以佢嘅年齡,相信嗰兩個仔都同佢一樣成家立室顧住工作所以唔出現或響房睏緊覺等起身飲那碗應份的湯,完.
[ 當一個廣告係咁,你可以話諗多咗,但係當一百個廣告裏面九十五個,一千個裏面九百八十個都係咁,就係現象.現象未必明顯,唔明顯嘅現象先至可怕,因為我地會不知不覺跟隨某種思考模式,即使有害.]


text:
金手指:點解升市咁短癮? - 孫柏文
今日要講幾樣嘢,入正題.噚日,孫柏文喺中環行街時,被好幾個fan屎截停.佢哋都係問同一條問題:「點解西班牙收千億(歐元.下同),攞去救銀行,個市興奮完一日就冇料到?」咁見咁多人問,我就喺呢度答多次.
市場咁快玩完呢鋪「救市」方案,原因有二.第一,就係呢1000億元係全個歐元區一齊出錢,跟住問西班牙收3厘息.即希臘,愛爾蘭,希臘等理論上都要夾.希臘,愛爾蘭我都唔講有冇錢夾,淨係睇意大利就知呢個方案唔掂,因為意大利如果要夾錢,佢哋就要借.咁意大利借錢嘅利息係6厘,跟住收3厘利息?聽落都知係流嘢.
法國似足當年雷曼
夾唔到錢都算,夾到仲大鑊,此為原因二.點解?因為歐元區啲話事人最驚係國債利息扯上,呢個救市方案係會越泵水越令債息飆升.理由係呢筆錢,歐盟話到明係還錢排隊時,會排先.
有乜問題?例如以前2000億元國債,你係國債持有人,一旦西班牙走數要債務重組,例如輸四成,大家就會平起平坐咁一齊輸800億元,平起平坐呢個概念叫做Pari passu.不過如果都係2000億元,家係有1000億元排先攞錢,一旦你係後面嗰班債仔,一樣要輸800億元時,就唔會係輸四成,係輸八成.
喺咁嘅情況下,你由排第一平起平坐攞番錢,到忽然躉到後面(英文叫subordinated)時,仲唔沽啲國債?咁個個沽時,國債利息扯上,危機更危,股市仲唔跌?而呢個救市方案,係針對西班牙啲資不抵債嘅銀行,如果係銀行為中心,啲人就會開始望邊個歐元區國家都有啲大到自己政府救唔到嘅銀行系統,即係遲早會望住法國.
我家望住呢個西班牙方案,感覺好似當年08年初Bear Stearns爆煲咁.而今日嘅法國?就係08年初嘅雷曼.
咁喺特區股市中,其中一隻最有歐洲概念股味道嘅公司,就係噚日晏晝停牌前已跌逾兩成嘅思捷環球(330).噚日開市無耐,我收到個輪商朋友嘅短訊,話有兩隻思捷Put輪升到甩轆.咁開電腦睇,發現冇一隻係個朋友間行出嘅.而其中東亞銀行(023)出嗰隻,不但升得多,仲要街貨量好大,希望佢哋有對冲啦,因為冇的話,就又體驗東亞同衍生工具真係唔係好夾.
最後,想Update大家關於我上個禮拜一連兩篇文講過嘅星獅地產(535).呢間公司嘅母公司想私有化間公司兼除牌,我上星期都解釋過因呢間公司未計某啲資產落資產淨值計算,所以之前嘅私有化建議價係大幅低過合理價錢.
星獅成交飆博提價
咁呢間公司嘅母公司星獅集團,係間新加坡公司,主席仲要係李光耀個仔,軍人出身嘅李顯揚.我就話過之前計漏資產,應係無心之失,公司出正式建議時,會撥亂反正.咁今日要Update嘅嘢係,噚日星獅地產嘅成交量不但大幅飆升,仲要收市價係啱啱好係之前嘅初步建議私有化價,即噚日買嘅人,如果冇提價,就會輸經記傭金同釐印,即係佢哋一定博提價.我只可以話,如果星獅地產私有化提價,就係肯定《蘋果日報》喺新加坡嘅影響力,因為李顯揚都睇《金手指》!
孫柏文
作者為獨立股評人
本欄逢周二,四刊出
上一則: 以理服人:家族企業的康熙效應 - 倪以理
下一則: 曾淵滄專欄:脫鈎有政治目的? - 曾淵滄
~TITLE_S~金手指 - 孫柏文 2012年6月14日 舊文


text:
最近一兩個星期,身邊朋友在面書經常都會提到食韓國燒烤,又見到老媽不停在煲韓劇,突然好有衝動食韓國菜,加上食友S兄一張極迷人嘅泡菜相,種種原因令我要回到韓松,用相片紀錄一下韓國真正風味.
韓松位於柯士甸道同柯士甸路交界,較年長嘅朋友或者會記得多年之前有間出名餐廳叫九州市場,正係同一個舖位,好易就搵到.進入餐廳內,韓國籍老闆用唔鹹唔淡嘅廣東話就主動招呼你,而入面好多位侍應都係韓國人,如果言語溝通上有麻煩的話,都有中國人侍應可以幫到你手.
今次到韓松想食點較傳統風味,於是選叫左兩樣其他韓式餐廳較少有得食嘅部隊火鍋同炸醬麵,另外點選左味道較溫和嘅海鮮蔥花餅.至於燒烤,一場黎到點都會食少少,於是叫左一客薄切五花腩.點菜後為餐廳拍照後,令人期待嘅前菜終於來了…
八碟前菜款款都吸引,而前菜質素比起名家做得更好,單係甜薯酸蘿蔔絲同埋泡菜,已好食到可以送兩碗白飯.值得一提係呢度嘅泡菜,自家出品,咬落夠辣夠酸,而且亦感覺到菜本身嘅鮮甜,食到停唔到口,呢度嘅泡菜係我食過香港咁多間韓國餐廳做得最好的,值得推介!
由於火鍋跟燒肉都要用上同一個爐頭,店方先安排我地食薄切五花腩($98),一卷卷嘅五花腩賣相吸引,由於肉片係薄切關係,所以攤放在鐵板上好快就已經煎熟.瘦肉一層約四分一吋,跟一層薄薄嘅肥肉,再連軟骨的瘦肉,蘸上醬汁,肉質鬆軟好味,絕不比燒牛肉遜色.
如果睇韓劇睇到入晒腦嘅朋友,應該會對炸醬麵有所認識.韓式炸醬麵賣相雖然都幾核突,但食落甜甜地幾好味,做法係以韓國黑醬混入碎豬肉,薯仔同埋已炒香洋蔥,淋上彈牙嘅麵條,上面再加上青瓜絲,食果陣將所有野攪勻就可以.坦白講,韓式炸醬麵我平時甚少會選叫,韓松做得夠唔夠正宗,我亦唔多加評論,但味道最重要,呢碗炸醬麵($80)最後食到渣都無埋,咁你話好唔好食呢?
海鮮蔥花餅($108)外層微脆有如意式薄餅一樣,但用韓國麵粉做出黎,就多左一份香軟口感.不過海鮮配料就令人非常失望,只有幾隻小蝦同魷魚仔,我下次寧願只食泡菜餅好過.
食過炸醬麵後,另一款地道菜式部隊火鍋($260/細)隨即送上,餐牌上見到部隊火鍋英文譯名為”G.I. HotPot”,令人會想起G.I.Joe,事實上部隊火鍋起源來自當年南韓打仗,物資缺乏,韓軍將美援物資入面嘅火腿同香腸,放晒入泡菜鍋入面煮,竟然發現係咁好味,流傳之下成為今日韓國民間一種美食.或者大家會覺得部隊火鍋用料平凡,跟本唔值呢個價錢,但入面嘅韓松自家泡菜,秀珍菰,香腸樣樣都咁好味,再加埋即食麵一齊泡煮,既飽肚又滿足,又有韓國風味,抵返晒啦!
如果大家中意食韓國菜的話,韓松係一間唔可以唔去嘅正宗食店,而且食品款式眾多,豐儉由人,無論一支公定係一大班人黎到,包保你可以滿足離開!題外話,原來呢度嘅自家泡菜係可以外賣拎走,中意入廚嘅朋友可以買返份吧!
韓松韓國料理
尖沙咀柯士甸道144號祥景樓地舖B-C及1樓A-B室


text:
講到質素,暫時CRT都係好D!
經過兩間電視台大力吹捧,家陣連踩住架單車送石油氣俾你果位阿叔都知道有高清電視.無鬼影,無雪花,影像更加細緻,嚇到D女藝員依瓜鬼叫,驚死個殘樣出左街會影響市容,即刻去買番一打半打高清粉底保障市民生命安全.
一邊上鏡o既人驚到鼻哥窿都無肉o既時候,另一邊香港人又發揮「執輸行頭慘過敗家」o既精神.個個仆住去買部高清電視同機頂盒,好似無左呢兩樣野以後實會無電視睇咁.
小詩o既老爸老媽都成日問小詩,過左12月31號係咪屋企部電視睇唔到野?高清電視係咪真係咁正?自己阿爸阿媽唔識,實在嬲佢地唔落,唯有耐心咁解釋下究竟搞乜春.
查實高清電視係咪真係咁清?以往高清電視所放出來o既pixel大慨係720X576(4:3 o既比例),家陣轉到去高清制式(HD, High Definition)變左做1920X1080(16:9 o既比例).照道理個camera影落去係比以往放大一倍或者叫細緻一倍....係一倍咋喎!(嘩!仲唔夠呀?)一倍梗係唔夠,你自己試下搵部相機用最wide(1X)個位幫自己影幅車頭相然後將focus加大一倍(2X)再影多相,比較下細緻度會唔會有咩大分別?答案梗係睇唔出啦,最多閣下副尊容無左邊o既o者.......
假如講到畫質,就好應該以部機畫面每粒pixel o既大小做標準.理論上pixel越細粒畫質愈好.一部正常o既42吋高清電視來計佢o既距離點數比同一部21吋o既傳統CRT電視其實差唔多.所以畫質亦相差無幾.以前D人唔識野以為買部29,32甚至40吋o既電視就好好享受好把炮,點知起晒線,格同狗牙,就好似上年你係見茶餐廳果部用唔盡D pixel o既42吋LCD HDTV一樣.當然而家部LCD HDTV駁左高清解碼器就清好多啦.
對於鍾情影音o既發燒友,畫質要細緻之外色澤亦好緊要.CRT可以做到32bit(2 o既32次方咁多隻色;人眼睇到24bit)而HDTV據講暫時只係去到16bit.D色靚咁多,所以黃貫中都係CRT電視消失之前買番部自用.小詩唔係玩家對眼分唔到咩顏色層次,當然唔會跟住去買啦.
插左咁耐,其實高清電視都有好處o既....16:9制式叫統一左現時五花八門o既顯示比例,方便大家睇DVD(720X576,又係16:9)可以用晒個畫面,電視劇影個close up出來效果有壓迫感D.而數碼廣播無失真,將俄羅斯雪花同飛機下的鬼影一一掃走,政府推行數碼廣播算係福為民開啦~
說時遲那時快,有團體斷估話有五十萬部CRT電視好地地會被人拋棄.查實家除左睇外國劇集一定要用高清之外,幾間土炮電視台o既膠劇(同事X分親)同垃圾劇(九唔搭八ATV)又點襯得起部HDTV?D土炮劇佈景差,劇情差,萬一睇到火遮眼無晒理性掟爛部過萬蚊o既HDTV,咁就該煨囉!都係等到2011果時內置埋解碼器o既HDTV減價促銷,或者等你屋企部CRT返魂乏術先買至化算,掟爛幾部都無咁肉痛嘛!


text:
第三天(續)
坐上去下關巴士,向住又美麗又神秘既喜洲出發,雙廊有緣再見!

第二天(續)
趴係枱上,訓左大約一個鐘就醒左啦,時間大約四點半,太陽都開始落山,唔知而家有咩好做呢?其實又唔一定要搵野做既,就咁係道hea下都唔錯啦

第二天(續)
去到大理啦!三年前坐火車經過大理,今日終於可以係大理火車站落車!傳說大理最出名就係「風花雪月」,風花雪月代表下關風,上關花,蒼山雪,洱海月四大風景,究竟我見唔見到呢幾個風景呢?
1. 下關風:冇特別係下關感受,但有時候大理真係無啦啦好大風
2. 上關花:冇時間去上關睇花...
3. 蒼山雪:以前話蒼山終年積雪,但而家全球增溫加上夏天,咩雪都冇啦
4. 洱海月:我都算係見到架^^
大理之旅開始啦!!

第一天(續)
東風路算係昆明市中心,一出來就人多車多;今晚好夜先上火車,冇理由一早就去火車站等車掛?所以就去市區行行,希望可以hea到夠鐘先去火車站

今年上半年本來都無計劃過任何旅行,機緣巧合之下出現左今次雲南大理之旅^^事源三月時中國旅遊雜誌有個送機票活動,本來我都無諗住參加,直到月尾又收到宣傳電郵,咁岩當時係地鐵無聊就隨意打幾個字參加一下,估唔到過幾日就收到得獎通知,獎品係香港快運航空送出既來回昆明機票,最後就變成左呢個雲南大理之旅!四月頭已經知道有機票可以用,不過我一直都無諗住去,都唔知去到有咩好做,又唔係太想去,直到四月尾,諗諗下覺得無理由有飛機都唔坐掛?平時又少坐飛機,當係遊機河都好,所以就嘗試訂機票啦^^出發前大約兩星期訂機票,搞左幾日終於成功,價錢係Tax$471加Fare$40(唔係免費咩?我都唔知呢個係咩費用,不過40蚊就算啦唔去問啦),總共$511,未試過坐咁平既飛機!而今次旅程主要都係四圍行下hea下,洗錢既地方唔多,返到來香港計算一下雲南洗費時先知道原來用左咁少錢,如果唔計最後一日係昆明超級市場買手信比媽媽,只計機票,保險,食住等等其他開支,只係用左$14xx咋,而且仲係港幣,今次既洗費真係少呢,算係喜出望外,哈哈^^
我知道雲南有好多靚地方,但突然間要我去我都唔知
去邊道好,本來諗住係昆明hea兩日就走,但上次去雲南時已經感受到昆明實在太無聊啦,都無地方想去…之後又諗過近近地去昆明東川紅土地,聽聞紅土地五月
風景唔錯;但原來紅土地話就話係昆明範圍,距離就好遠,要坐幾個鐘車不特只,仲要每日得晨早一兩班車,見到咁煩都係唔去啦,我都係想去hea下唔想諗咁
多;最後諗到去大理hea下都好似唔錯,大理方便易去又近昆明,最重要係唔洗煩咁多搭車問題,隨時上車都可以,所以就決定去大理一轉^^出發前個段時間比較忙,我都無咩時間去研究行程,大約諗好去邊,book好火車票同住宿,買好保險後安心等出發,大理我黎啦!!
雲南大理(雙廊﹑喜洲﹑古城)﹑昆明6天行程:
Day 1: 香港 - 昆明 - 大理
Day 2: 大理.雙廊
Day 3: 大理.雙廊 - 喜洲
Day 4: 大理.喜洲 - 古城
Day 5: 大理.古城
Day 6: 大理 - 昆明 - 香港
雙廊住宿:榕驛國際青年旅舍
喜洲住宿:芒果小屋
古城住宿:慢吧國際青年旅舍


text:
2015年1月16日 星期五
煎鷹鯧魚 + 肉碎蒸節瓜 + 當參淮山鱷魚肉湯 ( 16-JAN-2015 )
( 16-JAN-2015 FRI )
今朝又凍凍到 所以又懶床 8 點 10 分先同里奧大人一齊出門口呀 ~
好餓呀 早餐要食芝腿治 ~
菇場唔忙 但反而有 d 眼瞓 其實有 d 手尾要做 不過唔想做囉 ~
今日要去寄收據 咁都出去食埋 lunch 食完去買節瓜 咁今晚就唔駛去街市買菜喇 ~
傾下 hea 下又放工 lu 去阿信屋買乳酪啫喱 今次又係抵 $9.8/杯 但街坊價有 7 折即係 $6.86/杯 好在之前 $7.8/杯唔買咋 不過之前買咗包綠茶 Kit Kat 今次仲抵 $25/包有 7折 即係 $17.5/包 激心啦 上次個 Cashier 話 $20 已經好抵 下次唔再信佢 哈哈 ~
里奧大人話今晚會好夜番 咁我番到屋企預備好晚餐 煲埋雪梨水就開機洗衫 再做家務 ~
煮完都 7 點半 咁自己食先 lu 反正今晚我想食米粉 ~
是日懶餐 - 煎鷹鯧魚 + 肉碎蒸節瓜 + 當參淮山鱷魚肉湯
煎鷹鯧魚 - 媽咪尋晚買架 咁拿拿聲食埋去 lu ~
肉碎蒸節瓜 - 尋晚食剩咗 d 肉碎 咁我話留番比我蒸節瓜 咁樣 d 節瓜就無咁寡 哈哈 ~
當參淮山鱷魚肉湯 - 媽咪煲架 我依家都驚驚地飲鱷魚肉湯 但以前就會成日煲黎飲架噃 ~
里奧大人 8 點放工 咁煮個白咖哩麵比佢食 佢之前自己煮黎食話好辣 咁我落調味包都覺得應該幾辣 成大嚿紅色嘢 好似 d 辣椒膏 但好香蝦米味道 不過呢隻麵唔會再買黎食 因為一包麵有 2 包味粉 + 1 包辣椒膏嘅嘢 同埋個麵又唔係大個 要落咁多包嘢 好多味精啫 ~
搞掂哂都 9 點半喇 今晚唔出去徑步喇 所以做多陣家務就即沖涼 lu ~
手機無啦啦 shot 咗 勁驚啦 因為頭先同朋友 whatsapp 我唔小心趺咗落碗米粉度呀 好在 d 湯唔多 不過我無吹乾部電話 仲好開心咁繼續 whatsapp 因為仲用到 ~
咁啱里奧大人咁啱幫我 delete 手機 d apps 所以我話佢整壞我部手機呀 之後因為熄唔到機 所以要拆嚿電出黎 半個電話係濕咗 咁我咪同佢講話頭先唔知係咪煮飯嘅時候 放低咗喺濕嘅地方度呢 我仲係唔敢講真相佢知呀 ~
之後我驚到搞肚痛呀 直頭係好暈果隻 咁我喺廁所叫里奧大人 佢問我咩事 我話我頭暈 不過佢聽唔到 所以無入黎 隔咗唔知幾耐 我好用力咁再叫里奧大人 再好用力話佢知我好暈 之後佢入黎啦 我問佢做咩咁耐先入黎 佢話以為我玩呀 依家終於狼來了喇喎 ~
咁我望下塊鏡 個咀唇完全係白哂架 勁恐怖 之得叫里奧大人幫我影張相啦 哈哈 ~
之後即上床瞓喇 因為仲有 d 暈同埋好凍呀 嚇到里奧大人呢 係咁問我駛唔駛入醫院 咁我同佢講 我下次話肚痛 之後喺廁所叫佢 實係有事先會叫佢 叫佢記住呀 因為其實我知頭先自己第 1 次叫完佢之後係暈咗架喇 因為我醒咗之後 個腦一片空白 對眼仲係 focus 唔到嘢囉 ~
仲諗住今晚想夜 d 瞓 點知 10 點半就要瞓 哈 ~
標籤: 肥在家煮食篇
訂閱: 張貼留言 (Atom)


text:
2015年1月18日 星期日
我的餐廳 @ 九龍灣 ( 18-JAN-2015 )
京都豬扒 - 唔酸又唔甜 我整得好味 d 哈
XO 醬爆西芹花枝片
蓮藕湯
雪耳糖水 - 原來食小菜送嘅 上次都無嘅 咁里奧大人話驚甜 所以唔食 阿姐係都叫佢食啦 之後阿姐仲比杯熱水我地 話如果甜就加 d 水 阿姐勁好人呀
( 18-JAN-2015 SUN )
今朝要番主日學同做司事 所以 8 點半都起身 lu 沖埋涼就落去食早餐 之後番屋企抖陣就番主日學 lu ~
邊有咁多肉碎 3 碗加埋都無咁多
我知道圖片只供參考 但都唔好咁過份囉
番到 11 點 10 分就要走喇 因為做司事要 11 點 15 分到會堂 其實受浸之後都做過司事 不過之後無做 依家做番呢 感覺又唔同一樣 好緊張 因為人數比之前多一倍有多 計錯人數就煩架喇 ~
崇拜完畢就番屋企拎番部電腦去高登整 因為個 8 字 key 有時打到有時打唔到 所以拎去換 不過唔知換唔換到囉 不過反正我要去買紅米 Note 所以就拎埋去囉 ~
去到試機 一開機無啦啦要 update 等咗 10 分鐘仲 update 緊 所以出去行下 咁啱見到紅米 Note 舖頭 咁買埋先再上去 lu 之後再 check 個 8 字又打到喎 咁無得換 lu ~
搞掂哂都 3 點 咁我話想食海南雞飯 好感恩有卡位 我地 2 點 58 分叫完 但原來 3 點係下午茶 蝕哂喇 哈 ~
泰式海南雞飯
喇沙魚蛋雞絲金邊粉 - 估唔到真係辣辣地 因為 menu 有隻紅辣椒 但無諗過會咁辣
食完就去鴨寮街 trade 電話同買電話套 之後就搭地鐵番屋企 lu ~
番到屋企再試部電腦 又試打 8 字 好在今次打到 里奧大人話頭先個店員好大力打個 8 字 可能打鬆咗 哈 點都好啦 最緊要打到啫 ~
其實好眼瞓 但又唔想瞓 所以熨 2 機衫 熨完都 6 點半 出去食飯 lu ~
入到餐廳好焗 咁問里奧大人 o 唔 ok 佢話 ok 咁坐得啦 錯落又無咁焗咁 但之後又開始焗喎 同埋里奧大人係咁 "包雲吞" 驚佢焗親 不過佢話今朝崇拜隔離個阿伯係咁咳同打乞痴 雖然有帶口罩 但我話我都唔會坐佢隔離囉 因為我今日做司事無同里奧大人坐嘛 咁我都問佢點解坐喺帶口罩嘅人隔離架 我真係會盡量唔坐架 佢話本身坐佢隔離果個係後生仔 咁崇拜差唔多開始 個後生仔叫咗阿伯坐佢個位 個後生仔就走咗 哈 咁無法啦 走都走唔到咯 ~
行番山路番屋企 不過我好飽 所以叫里奧大人番屋企先 我就行 3 個圈先番屋企喇 ~
沖埋涼都係 8 點幾 實在太好喇 好似好多時間用咁 ~
食埋生果就抖喇 里奧大人真係似唔舒服咁呀 係咁包雲吞 包咗 2 卷廁紙呀 所以佢 10 點幾就瞓喇 我就 11 點幾先瞓 ~
訂閱: 張貼留言 (Atom)


text:
( 23-SEP-2015 WED )
尋晚都係瞓得唔好 最衰自己懶 唔係想煲 d 安神茶飲下 睇下有無果效呢 ~
早餐食芝腿治 依家唔要大火 反而 d 多士就大火 真搞笑 ~
菇場唔忙 呢排攰呀 唔想忙囉 ~
Lunch 出去譚仔食麻辣米線 之後就周圍行 行哂惠康萬寧屈臣氏百佳 家姐話乜附近咁多嘢行 叫我唔好再行 快 d 番工 痴線咩 行下之嘛 又唔係樣樣拎黎睇 行哂幾間嘢 番到菇場都係 1 點半 都無遲到 ~
豬潤麻辣米線 ( 3 小辣 )
邪爆 無啦啦好忙呀 好在個幾鐘就做完咋 ~
頭先食完辣嘢 又好想食番 d 甜嘢 咁啱 8 卦話想食月餅 咁就一齊去 pantry 食 我叫佢開個五仁 佢話唔食架 之後我話點解唔食 佢話只係鍾意食傳統月餅 ( 衰 講極佢都唔食 ) 之後我話食啦 咩都試下嘛 佢話佢都唔鍾意食 唔駛試 我好慘咁話我聽日自己開黎食囉 之後佢番轉頭話開啦開啦 妳 d 女人真係 我第一個反應話佢 : 你唔係 ?!?!?!?! 嘩哈哈 佢一路啤住我一路笑 我真心覺得佢係女人 我係男人 因為佢成日話我講嘢麻甩過 d 麻甩佬 哈哈 ~
冰姑成日話五仁好味 煙韌有咬口 但我唔買家嘛 咁菇場有就想試 點知奇華嘅五仁月餅完全唔掂 乾爭爭 唔煙韌 真係超勁失望啦
今晚放工就直接番屋企 實在太開心喇 ~
煲好飯 焗埋叉燒就開機洗衫 之後熨 2 機衫再抹書房 搞掂哂都 7 點半喇 要快快煮嘢呢 ~
里奧大人 8 點幾先放工 咁我都半食半等 因為太多飯 同埋晏晝食咗 2 件月餅好滯 所以要慢慢慢慢食囉 嗚嗚 ~
是日懶餐 - 自家制叉燒 + 蠔油燜節瓜
自家制叉燒 - 里奧大人話好味 不過 d 肉有 d 韌 我話係咁架啦 所以就係出街食同自己整嘅分別 嘩哈哈哈哈哈 但我其實覺得真係關嚿豬肉事囉 我話明要半肥瘦梅頭 豬肉姐話呢嚿整叉燒先好味 咁我信佢啦 但我真係覺得唔夠肥 下次都係再上網睇下人地買 d 咩豬肉先 ~
蠔油燜節瓜 - 今次煮得好趕 所以好求其煮 落得太多水啦 完全無色無味 ~
搞掂哂再抹鞋柜 因為實在太飽 抖多陣就沖涼 之後休息喇 ~
頭先同里奧大人講話熨咗 2 機衫 佢話乜有 2 機衫咁多咩 ?!?! 之後佢搵衫 無啦啦話真係熨咗好多衫喎 呃你有金執咩 --__--
大家都勁攰呀 所以 10 點 45 分即瞓喇 ~


text:
唔知係咪番到公司勁忙 所以終於 feel
到唔舒服番工真係幾辛苦
里奧大人又成日叫我唔好煮飯
搞到我都唔想煮飯
費事佢煩 所以同佢出街食越南嘢算喇
兩個人食唔得多 所以只喺叫咗越式蒸粉包 + 越式粉金邊粉 +
馬拉盞炒通菜 我勁鍾意食蒸粉包 因為我好鍾意食 d 醋呢
里奧大人抖陣就跑步 佢強調好鍾意一個人好 free 咁跑
所以我唯有熨兩機衫當做運動算lu
今朝好想食餐肉 所以食餐蛋治烘底 +
奶茶 ($16) 但餐肉真係好計漏 食唔哂呀
番到菇場呢 忙到震 忙到有 d 吃不消
早餐未落格
所以晏晝同里奧大人食車仔麵 叫完唔想食 食咗一半咋
( 1-dec-2009 tue )
今朝攰到一隻嘢咁 又每月一到 求其食件奶油多算喇
今次又唔係話太痛 感恩 唔知關唔關之前飲益母草同八珍湯關係呢
晏晝無胃口 只係想瞓覺 帶住口罩瞓覺都幾辛苦啊
本來想番屋企唔探媽咪 但估唔到里奧大人話要探媽咪 仲買埋報紙 & 麵包比媽咪 我真係好感動呢
今晚家姐會遲 d 到 好在我同里奧大人都可以陪下媽咪 水腫腿哂 感恩 但係個肺有 d 陰影 唔知乜啊 實是擔心呢 但醫生提議出去照 x-ray 因為醫院要排到 21 號先照 不過醫生又無話幾時出院 又無比資料我地 都唔知想點 唉
陪到媽咪 6 點 9 就走喇 實在唔多舒服 加埋又傷風咳 都係早 d 走 傳染比媽咪仲煩
今次豪呀 同里奧大人 call 的番屋企 唔駛行 又可以好快番到屋企休息 爽呀
我無胃口啦 超勁想反胃 所以叫里奧大人自己買嘢番屋企食算喇 我就沖涼瞓覺
( 2-dec-2009 wed )
頂唔順呀 其實唔係好痛好痛 但個人真係好攰好攰 都係請假休息 瞓到 6 點先醒 再去睇醫生 咁就一日 lu 不過瞓夠真係舒服好多 但都無胃口 只想勁飲嘢
媽咪今日出院 所以我個心都安樂哂 但肺部有陰影 所以要出去照 x-ray 照咗有事就即入院 無事就等覆診 唉 無哂心機
求神保守憐憫醫治媽咪 讓媽咪可以每日都健健康康咁生活 撇除一齊嘅憂慮 奉主名求 阿門
( 3-dec-2009 thu )
今朝番工啦 個人有 d 攰 不過應該無問題嘅
早餐食咗 1 / 4 咋 真係無胃口 唔知係咪 2 日無食嘢 一食嘢就超頂胃呀
番到菇場我伏喺枱 咁啱亞 head 見到 以為我好辛苦 ( 其實咁啱我伏喺枱度祈禱 ) 佢話我無嘢做就乜嘢啦 ( 佢意思係休息 因為當時有同事喺度 所以唔方便叫我休息 ) 好感恩我有位咁好咁好嘅亞 head 呀
唉 家姐拎漏咗媽咪封信 book 唔到醫生 所以我晏晝要同媽咪飲茶 順便拎埋封信 估唔到婆婆同工人都喺度 不過我都無胃口 更加無心情影相 實在太攰啦
感冒未清又咳真無超辛苦 頭暈暈 超反胃 第一次咁超反胃呀 所以又要打的番屋企囉 肉赤到爆呀
呢晚又無乜胃口 叫里奧大人自己買水餃麵同菜番屋企食 咁我就食佢 dd 菜啦 好過無嘢落肚嘛


text:
「兩年」
兩年前嘅今日係我哋結婚嘅大日子,但係感覺好似好耐咁,不過其實只不過係兩年時間.真係眨下眼就過,而唔同地方都有唔同嘅叫法,而不論係「棉婚」又好,定係「皮婚」又好,每年今日都係值得我記錄每一年我哋兩公婆嘅婚姻生活.睇返上年自己寫嘅嘢其實都好得意,所以希望繼續每日寫文章去記錄每日嘅嘢.而今年真係好多謝老婆過去一年嘅付出!
「拍拖」
話咁快又一年,今日係兩周年紀念日當然要同老婆出去慶祝下啦!每年都會同老婆去食餐好嘅,不過今年要做啲返屋企因為要照顧郭大少.當然過去一年老婆好辛苦咁陀住郭大少,直到佢出世之後又好辛苦咁照顧佢.做咗人哋嘅父母,自自然個重心放咗落去郭大少同工作到.亦因為咁真係少咗同老婆拍吓拖,過下啲二人世界.不過今日當然要拍下拖,同老婆撐下檯腳啦!
「嗌交」
過去一年我兩口子嗌交多咗,但係我諗無一對情侶或者夫婦係唔會嗌交.當然過去一年自己亦畀咗好大壓力自己,因為希望將所有嘢做好啲,只不過真係越係想做好就越係做唔好,所以不自覺會發下脾氣.講錯嘢真係在所難免,何況我講嘢唔叻,激嬲老婆就不在話下.當然大家都會講晦氣說話,不過我諗夫妻關係就係要經歷嚟啲嘢.老婆唔好意思,今年真係辛苦咗你,係度同你講聲「對唔住」!老婆,我愛你!兩周年快樂!


text:
第一日返到香港同我食晚飯係我阿姨(真係我阿姨,唔係我個妹),特登就阿姨入大圍食,食完飯就去殿糖級食甜品
因為我太多姊兄妹,約食飯都唔可以一次約齊,返咗o黎幾日至約其中家姐,阿哥一齊食飯,係我個妹做嗰間稻香食晚飯
麵包蟹,個妹話麵包蟹無新鮮的,唔係新鮮蟹又真係唔好食
我指定一定要o既菠蘿咕嚕肉
某日要去拜祭父母,朝早先去川龍飲茶,順道買雞球大包,其他點品帶去孝敬先父先母
見到下面間屋有貓,不過距離太遠,影得唔清楚
入到屯門青松觀拜祭父母時,見到隻靚雀雀,爸爸生前都有養過雀仔,望靚雀雀多啲o黎唱歌仔比啲先人聽
見到有怕羞草呢,美國無呢啲植物,叫阿姐玩多陣
季季紅出名食乳豬,我哋人少無叫,而且我覺得食乳豬好殘忍,阿姐見到放係季季紅門口呢幅圖,阿姐話見隻豬燒自己啲同類,仲要笑得咁開心,隻豬好鬼衰
食完行返大窩口,去試一間新開o既甜品店
呢日三家姐入沙田返工,返工前約咗佢襯家奶奶飲茶,飲完茶跟姨甥女返屋企,見吓佢隻狗Coffee
某日又入沙田去我阿姨屋企坐,因為佢搬咗去村屋住,順道去坐吓,就係“龍華”附近
二仔住一樓,細仔住天台,佢細仔原來養咗兩隻貓,兩隻貓都好肥
呢隻超怕人,一早已經匿入房,仲要匿係個電視機後面,我都驚我嚇親佢
晩上再約晒佢啲屋企人出o黎食飯
記得香港有一日打咗幾個鐘八號風球嗎﹖呢晚我就約咗我大家姐同四家姐一家係旺角雅蘭稻香食飯, 四家姐特登去尖沙咀買咗個芝士蛋糕o黎一齊食,佢話好鍾意呢間啲芝士cake喎
二嫂成日話同我去食自助餐,所以我臨走前一個星期去咗“城景國際”食Buffet
最後我搵到技安小時候o既相片,係2007年返香港時,去我姨甥女屋企度影,真係估唔到佢依家咁肥
講真,幾年至返香港一次,每次都覺得陪屋企人唔夠,期望下次快啲返,兼又可以留時間長啲


text:
2015年4月1日 星期三
咪當我花瓶 浸大靚女決心做導演 [FACE - 410 - 大專校園] MF,
羅雪妍( Uki) 20歲 浸大電影學院高級文憑導演系 Yr.1Uki咩片都睇,好似懸疑, cult及同志片都會煲,希望增加拍攝靈感. U花 U草 咪當我花瓶 浸大靚女決心做導演 唔少後生女,自覺有幾分姿色,就上網自薦做私影模,如果質素再高啲,甚至恨入娛樂圈做明星.同樣係靚女,現讀浸大電影學院導演系 Yr.1嘅羅雪妍( Uki),完全冇想過做明星甚至幕前,做電影導演先係佢目標. 為咗圓電影導演夢, Uki 2014年 DSE考獲 20分(同年 19分就可入大學),寧願降呢報讀 high dip,都要向夢想進發,不過 Uki嘅導演路輸在起跑線,皆因其他同學都有拍攝經驗,猛人雲集,「同學個個好猛料,好似之前好 hit嘅《一生只想尋找一個肯挨麥記的女人》短片,都係我同學拍.雖然我零經驗零技術,好彩大家都會同我一組.」可惜,靚女 Uki卻不時被同學及老師問佢會唔會想轉去做演員,但 Uki堅決拒絕,「佢哋咁問我,其實即係暗示我拍嘢技術未夠班,不過我唔會放棄,我會更加努力!希望可以由低做起,做 P.A.都冇問題!」咁恨做導演,全因佢唔鍾意俾人管束,「因為做導演可以隨自己心去拍攝,但做演員就要跟足劇本同導演指示,會冇咗自己!」 Uki喺同學嘅微電影《婚飛燕》擔任女主角,不過佢一啲都唔 enjoy,話做導演過癮好多,咁靚女都唔做幕前,嘥料咗啲喎! 原來 Uki喺 YouTube有自己嘅美容及化妝頻道,不過對上一次上載短片已經係 3星期前,玩票性質都有超過 70萬次點擊率,肯出鏡,只因題材全是自己一手包辦! YouTube畫面 Uki話唔單只喺電影創作上唔鍾意俾人控制,連感情佢都一樣唔鐘意管束男朋友!再講樣好消息俾大家知,家陣 Uki冇拍拖㗎!


text:
早前收到學生 Lianne 考 ATCL 嘅 result,今次佢成績好好,所以我都好開心,證明我冇睇錯,佢其實係有 potential 考高分,只不過係佢上次顧住考好個試入大學而無時間練琴啫.
當我打電話俾佢,諗住通知佢成績出咗時,佢就死氣沉沉咁同我講:「我都知你做乜打電話俾我,但係我聽日要考試喎 (佢依家喺港大醫學院讀緊 ),咁樣會好影響我心情 o架噃!」咁我就同佢講:「我知,所以妳今晚就開心吓先啦!」佢估唔到我呢次打電話俾佢係報喜,以為我純粹叫佢考試前唔好緊張,要放鬆心情,我諗佢實係諗住自己呢次考試又 fail.之後我同佢講番個實情,佢啲語氣即刻 180度轉變,變得非常雀躍,佢仲記錯咗個 passing mark,以為自己今次考試合格之餘仲多 3分,但聽佢把聲已經好開心,但我同佢講:「咩呀,妳係咪計錯數呀,係合格多 13 分喎!」佢聽完之後就更加興奮,好似完全唔記得咗第二日要考試咁,即刻一洗頹風,變成隻開籠雀.
我哋傾咗一陣之後,因為我唔想阻佢溫書,所以就約佢搵日俾番張 result slip 俾佢,於是就約咗兩星期後喺佢屋企樓下個商場同佢個工人交收.到咗果日,見到佢工人後,我就交封 result俾佢,之後就諗住走人,因為趕住過去老人中心度教唱歌,點知佢工人同我講:「呢袋嘢係小姐叫我拎俾你 o架!」我話:「依,有嘢俾我?」打開一睇,原來係一隻《莫扎特傳》VCD 同 Brahms 嘅 "Works for Solo Piano" CD box set,仲有一張 thank you card o添!唔怪得之早前佢無端端打電話俾我,問我鍾意邊個 composer 啦!
我當然好開心啦,但開心唔係因為有禮物收,而係教琴教咗十幾年,都未試過有學生咁有心,咁尊重自己,所以我諗呢次係我近呢幾年嚟令我最開心嘅一件事,平時就多數只有勞氣同激氣,識得我耐嘅人都一定知道,難怪 Louisa 最近都同我講,佢話 Li Kien 都形容佢係我近排收到最乖,最好嘅學生!
因為我有叫工人通知 Lianne 覆電話俾我,所以佢後尾都打番電話俾我,我當然即刻多謝佢啦,佢就話:「唔駛客氣,大家都識咗咁多年,你又 "不厭其煩" 咁教我彈琴,忍受我啲 "sight-reading" ,哈哈!係呢,你鍾唔鍾意隻 CD呀?其實我都唔知買咩CD俾你好,但係見你以前考 ATCL都係揀 Brahms,所以我估你都應該鍾意 Brahms 嘅,不過唔知你原本有無呢套 CD.」我話:「我真係有套 Brahms 嘅 CD o架,不過就唔同唱片公司,同埋裡面啲歌都唔係全部一樣,有好幾首重要作品我果套都無,所以我都好鍾意呀!」
其實有好多時候,若果識得欣賞對方,即使係做一啲好細微嘅事或收到一啲好平凡,好普通嘅物件,你都會因此而好開心,覺得對方對自己好好.記得以前我同媽咪都有去搵一個師傅做推拿,因為佢真係幫到我哋,減輕咗唔少痛楚,所以我同媽咪每逢過時過節,都一定會買嘢送俾佢,當係多謝佢.坦白講,我哋都唔會買啲咩高級嘢,貴價嘢俾佢,而且佢都用慣靚嘢,收慣厚禮,佢未必會覺得我哋送俾佢嘅嘢矜貴,只係表達對佢嘅一點心意.但估唔到有次佢同我媽咪講,佢其實都好開心,好欣賞每次我哋送俾佢嘅嘢,佢話雖然可能只係一啲好普通嘅生果,但係佢唔係真係食果啲生果咁簡單,而係 "食" 我哋果份心意,雖然我哋家境唔算好好,但係有對佢果份心意,都會買嘢俾佢,相比起佢另外一啲好 "有米" 嘅客,反而咁來一條毛都未送過俾佢,佢就覺得我哋好尊重佢,佢就覺得好開心,情況完全同我依家跟 Lianne 一模一樣,大家都彼此欣賞對方,珍惜對方!


text:
Friday, April 10, 2015
調解員
近排TBB做緊套劇,咪講調解員既,其實原來係我屋企都有個,係邊個? 之吾係Hannah大小姐囉! 而家有時好忟既時候,就同老公嗌兩句,跟住呢個小姐聽到時,就會同我地講"吾好嘈啦" or "吾好咁大聲啦"...之後我同老公就O咀然後say sorry, 哈哈,其實有D時候吾係嘈既,只不過係討論下D野,點知佢會有咁既反應,都幾搞笑架! 作為父母,係吾應該係小朋友面前嗌交既,但又邊有咁容易控制到自己情緒呀!
自老公轉工後,工作量大增,差不多晚晚都會OT,雖然佢OT有錢拎,但我要自己放工對住兩個小朋友都有D吃力,吃力點吾係在於要照顧佢地,餵佢地,而係要自己一條友面對我心愛既99....真係頂吾順呀! 都吾知係更年期定吾夠訓, 成日都好似做吾岩佢要我做既野,好似前幾日,得我同佢兩個大人(點解殘障吾係度? 佢地去左HK玩呀,留低個仔比99湊囉,爽到呢....), 我就裝飯餵妹妹,見到我裝飯,又話我無攞汁,又話我無落肉,咁乾點食,跟住又話比D湯撈下啦,點點點,我就要行來行去,都無停過,跟住我拎條排骨比佢地食,又話我點解比條無肉既比佢地食,我開TV佢地睇,又話我開得細聲.....頂,真係好難服侍,咁你想點究竟? 不如你整好我自己餵啦,真係十分有衝動想返屋企囉! 跟住Hannah有D咳,佢又成日係我面前話cousin哥哥以前查薄荷膏就好番等等等,佢無時無刻都講cousin哥哥,真係好Q煩,我知佢係你個仔啦,妖! 其實本來都無野,但佢成日都好煩好煩,又成日都講過吾算數,真係吾多like, 不過是但,好彩wkend吾駛點見佢咋,會嘔血.
遲下hannah個cousin又會去佢間新學校一齊讀書,真係十萬個不願意! 一來,吾想hannah見到佢cousin咁多,因為佢真係好曳,二來,本來叫62去接送,99係屋企照顧妹妹,而家又話要送佢返學,要同埋妹妹一齊去接送,都痴痴地,夏天就話je, 冬天咁凍仲要出出入入,真係好煩好煩! 本來人地又話入硬唐人街間名校,點知人地interview完覺得吾合群,就話無位讀,我99好笑到話點可以吾收架,可以告佢架wor....咁你而家打去告佢啦,白痴! 希望快D搵到方案去諗下點樣接送我個女啦,唉,好煩!
Wednesday, April 8, 2015
摘蛋記
復活節終於完結,其實又無假期,同平時無咩分別咁過,至特別都係有呢個egg hunt呢樣野令我既復活節生色不少. 本來打算星期六去架,但個日大風到暈,真係好似打風咁,咁唯有放棄呢個節目留係家中過算啦,跟住原來約左朋友去,之後佢話我知個度真係吾多掂,無蛋之餘又咩都無野做,唉,但諗住近近地(車程都不過係15min左右),所以就冒住無野玩既心情去一下啦. 星期日去到,天氣都吾係好暖,跟住仲要排成30min先入到去,真係已經吾多想入去啦, 不過老公話,既然來到,就去啦,咁我地就努力排隊呀! 小朋友吾等得呢個定律係吾會變的,等30min好似攞佢地命咁,連我條都差不多攞埋,撞鬼! 好彩入到去,妹妹就訓左,而我就同Hannah入去egg hunt, 不過,吾駛問,D蛋真係多到數到呀,但都算做過下啦,哈哈哈! 而佢當然好開心,因為跟本都吾知發生咩事,哈哈,覺得有得玩最重要! 雖然weekend真係好忙好忙,但對住佢地兩個又覺得好開心,見到佢地成長又安慰,雖然經常都比trouble我地,但都覺得係幸福的.
哈哈,D蛋多到睇吾到呀!!不過我地都hunt到大約7粒咁多既蛋蛋,下年要去第二度呀!
個度有個栗米池比佢地玩,睇下玩得幾開心!
返到屋企,為食貓食得幾乾淨,嘻嘻嘻! 最中意就係呢D時間,好純真個樣呀!
Wednesday, March 25, 2015
Jayden生日會
多謝朋友bel既邀請,我地一家4口去左Jayden生日會呀! 我地個日差不多成點先到, 好彩party仲未開始,而Hannah岩岩係車上訓左一陣,所以都算係有精神玩呀! 我地個group朋友,有幾個小朋友都係好似Hannah年紀,雖然不至於話一齊玩,但都好surprise Hannah 記得佢地個名呀! 相就吾係影得好多,因為真係好忙碌,但我地都好開心呀玩得,特別係媽媽們又一聚,可以8下玩下,吾駛咁悶,嘻嘻! 雖然其中一個朋友lala已經離開左......NY,但我地一班NY朋友都會keep住出來玩下呀! 吾算好多人,但幾個family已經好開心了! 希望有機會再約出來玩下食下hea下啦! 天氣開始回暖,真係要趁我地呢個短短既夏天玩多D呀!
有set 火車,我覺得幾好玩呀,不過吾會自己買,太大份了!
hello, 我又有份出場呀! 妹妹個日都OK呀,無係咁要抱,仲自己hea玩tim, 都算係咁呀!
Hannah姐玩blocks, 估吾到佢用廁紙盒都整到一set咁既野,好型呀!
玩完pinata, 執糖糖時間呀!!!!!
個蛋糕好大好靚呀!!!! 生日快樂Jayden!
4隻同齡小鬼食蛋糕,哈哈,食到個咀變哂色
Monday, March 23, 2015
激氣!
嘿嘿,今日終於吾係講病歷,不過都係講下人地,8下先得!
講番星期六,本來夜晚老公要出去應酬,咁佢就叫我99上來幫手啦,我吾知佢點同99講,佢上來個陣就幫手清潔下,我心諗,明明叫你上來幫手睇住D小朋友wor....跟住老公出去個陣,就同佢亞媽講我今晚成10點幾先返架,你幫我睇住佢地啦,仲問佢駛吾駛食野,跟住佢好似好突然咁,話我陣間要落去(即係樓下殘障)睇住佢地D小朋友呀,我自己落去煮得啦,我聽完佢講,真係想趕佢走,佢都吾係上來幫我睇架啦,廢話! 之後我老公走左無耐,殘障佢地既小朋友無人睇,佢話叫佢地兩個上來,我真係呆一呆,頂,無野呀,我叫你上來幫手睇住D小朋友,佢就惹多兩隻野上我屋企,其實hannah都中意同cousin姐姐玩,但佢個cousin姐姐態度惡劣,見到人連hi都吾hi,有時hannah叫佢又吾睬,我真係希望我個女吾同佢玩囉,以為自己好巴閉,挑! 跟住上到來,佢話想彈琴,咁咪開比佢玩囉,跟住係度彈3彈4,話我部琴又舊又多塵,我個下真係把幾火,我好想好想同佢講,挑,我起碼有部琴,你,你個D叫keyboard咋,無知!!!! 我真係好吾明,點解有D咁既小朋友可以咁串,佢真係以為自己識彈個兩首白痴歌就好勁? 我個下真係好難hold住,我選擇ignore佢,如果我同一個7歲0靚妹咁爭論,永遠sit底既都係我! 真係他媽的,我懇求我老公以後都吾好叫你老母上來,因為我好似要湊多兩件咁,攞命! 之後,我煮左D野比Hannah食,個條女又話自己肚餓,我就夾硬比左D麵同肉佢食,呢個咩人來架? 來到人地屋企仲要痴飲痴食,我真係好好好火!!!!! 到7點幾,終於走啦,不知幾開心,又吾肯clean up, 搞到我成個廳都係玩具,佢老味,佢上來我仲多D工夫,都吾諗下我一陣間仲要湊佢地兩個訓覺!跟住佢地落左去無耐,我就聽到佢老豆返來,妖,你一個人吾係睇吾掂一個7歲一個3歲呀,無Q用! 好彩係,佢地兩個都OK,亞妹訓時我要係佢隔離,我就抱住Hannah係隔離床到訓,佢雖然好想要爸爸,但我就解釋佢聽爸爸要返工工賺錢錢,所以hannah要聽話,跟住佢話hannah都要返工工賺錢錢,我就話你咁細返工,爸爸媽媽會比差人拉架,哈哈!
總括,我寧願自己湊兩個女都吾想比人來我屋企睹亂,雖然我知老公係怕我辛苦,但我寧願生理上辛苦好過我心理上比人折磨,所以....多謝老公愛錫我,但我自己搞得掂!!!!
講番星期六,本來夜晚老公要出去應酬,咁佢就叫我99上來幫手啦,我吾知佢點同99講,佢上來個陣就幫手清潔下,我心諗,明明叫你上來幫手睇住D小朋友wor....跟住老公出去個陣,就同佢亞媽講我今晚成10點幾先返架,你幫我睇住佢地啦,仲問佢駛吾駛食野,跟住佢好似好突然咁,話我陣間要落去(即係樓下殘障)睇住佢地D小朋友呀,我自己落去煮得啦,我聽完佢講,真係想趕佢走,佢都吾係上來幫我睇架啦,廢話! 之後我老公走左無耐,殘障佢地既小朋友無人睇,佢話叫佢地兩個上來,我真係呆一呆,頂,無野呀,我叫你上來幫手睇住D小朋友,佢就惹多兩隻野上我屋企,其實hannah都中意同cousin姐姐玩,但佢個cousin姐姐態度惡劣,見到人連hi都吾hi,有時hannah叫佢又吾睬,我真係希望我個女吾同佢玩囉,以為自己好巴閉,挑! 跟住上到來,佢話想彈琴,咁咪開比佢玩囉,跟住係度彈3彈4,話我部琴又舊又多塵,我個下真係把幾火,我好想好想同佢講,挑,我起碼有部琴,你,你個D叫keyboard咋,無知!!!! 我真係好吾明,點解有D咁既小朋友可以咁串,佢真係以為自己識彈個兩首白痴歌就好勁? 我個下真係好難hold住,我選擇ignore佢,如果我同一個7歲0靚妹咁爭論,永遠sit底既都係我! 真係他媽的,我懇求我老公以後都吾好叫你老母上來,因為我好似要湊多兩件咁,攞命! 之後,我煮左D野比Hannah食,個條女又話自己肚餓,我就夾硬比左D麵同肉佢食,呢個咩人來架? 來到人地屋企仲要痴飲痴食,我真係好好好火!!!!! 到7點幾,終於走啦,不知幾開心,又吾肯clean up, 搞到我成個廳都係玩具,佢老味,佢上來我仲多D工夫,都吾諗下我一陣間仲要湊佢地兩個訓覺!跟住佢地落左去無耐,我就聽到佢老豆返來,妖,你一個人吾係睇吾掂一個7歲一個3歲呀,無Q用! 好彩係,佢地兩個都OK,亞妹訓時我要係佢隔離,我就抱住Hannah係隔離床到訓,佢雖然好想要爸爸,但我就解釋佢聽爸爸要返工工賺錢錢,所以hannah要聽話,跟住佢話hannah都要返工工賺錢錢,我就話你咁細返工,爸爸媽媽會比差人拉架,哈哈!
總括,我寧願自己湊兩個女都吾想比人來我屋企睹亂,雖然我知老公係怕我辛苦,但我寧願生理上辛苦好過我心理上比人折磨,所以....多謝老公愛錫我,但我自己搞得掂!!!!
Wednesday, March 18, 2015
病歷blog??
如果呢個blog改成係記錄病歷blog我諗我都無異議,因為差不多個個月,佢地兩個緊會病一次,真係難忍到飛起! 如果中獎有咁密集就好,可惜咁幸運既事又點會輪到我呀!!! 唉!!!!
上星期四, Emma BB開始發燒,諗住佢無咩野,都係keep住食退燒藥啦,其實發燒都無咩可以做, 不過發左兩日,都仲係微燒,咁一定係有D野,所以星期六就同佢去見醫生 (醫生呢單野都要講一陣,不過等我寫完佢D病歷先啦!) ,個醫生就check到佢有ear infection, 所以就即刻去開消炎藥佢食. 其實星期六佢已經無發燒,不過穩陣起見都要check下,同埋要食藥啦. 星期日見佢地好似無咩事,我地就出左去一陣,不過天氣時冷時熱,真係好難控制,可能係咁,就又凍親啦. 到星期一,晚上99話今日Emma痾左好多次,好似肚瀉咁, 跟住又吾多想食野,我地都無迫佢,但晚上又訓吾好,又咳又嘔,搞到我都好忙碌,又眼訓,之後到星期二,就決定同佢去睇醫生,因為佢又吾食,搞到成個人無哂精神,係咁想訓,睇見都心痛呀,我就同62一齊去睇醫生,睇完醫生就話佢有ear infection, 有少少感冒,同埋吾知佢係咪對牛奶敏感所以肚瀉, 加上D感冒菌可能入左去肚,所以係咁痾,睇見都淒涼呀,嗚嗚! 醫生話吾好食奶兩日睇下點,但見佢吾食野又無哂精神,真係吾係辦法,唯有開稀D等佢可以消化好D啦. 講真,病左咁多次,吾擔心就假,但今次見佢無哂精神,成個人謝哂真係好心痛,之前都起碼係普通感冒,都算係可以食得野,而家連奶都吾比飲,真係好難過呀佢! anyway, 真係希望佢可以快D好番啦,我吾想再出blog又係寫病歷,真係好沮喪.
anyway, 我想講番D醫生. 本來我地有個家庭醫生,但因為呢個冬天係咁病,佢地兩個係咁去呢間診所,但都醫得吾好,所以想試下第2個醫生. OK, 兩個月前我地轉左醫生,基本上都係一個月去幾次,我記得佢地去過total 4次, 第一次去見,係一個老番醫生,無經驗, 第二次,老番醫生都好D,有個少少經驗既醫生,第三次,終於係我地想去見既醫生,到上星期六,第4次,居然係一個實習醫生,我真係有D嬲,間診所明明係寫住李醫生,點知次次去見既都係吾同既人,李醫生吾係係醫院啦,就係吾知去左邊,咁即係點呢? 我地選擇呢間診所就係因為想去睇李醫生,但如果佢長期吾係診所,我覺得無意思囉! 次次都係吾同人睇,我已經極之吾中意,我地星期六去到仲要等個實習醫生,我覺得吾係路呀.....十分奇怪! 所以到琴日,我就又轉左去睇另一個醫生,呢個醫生係唐人街,出出入入都搞左成幾個鐘,真係超累,最慘既係,本來之前打去又話收我保險,去到既時候又話吾收,要我比錢,我真係十分吾gur, 但既然去到,我都吾想走來走去,如果睇得好Emma就算吧,本來之前打算轉佢做PCP, 點知同佢講,個醫生就話,轉咩鬼野呀,你地咁遠,我做多幾年退休啦,吾好轉啦,即刻關我後門,本來之前準備好講既野我都吾想講,因為真係好吾中意勉強人,而且呢個醫生都係吋吋地,我都吾想再令自己咁多煩惱了. 要搵一個好醫生,真係人夾人緣,之前睇開既,係好似少左D經驗,但起碼佢地都係有愛心既,到琴日個位,有幾30幾年經驗,但實在以為自己好了得而少左D愛心,所以都係算吧.
上星期四, Emma BB開始發燒,諗住佢無咩野,都係keep住食退燒藥啦,其實發燒都無咩可以做, 不過發左兩日,都仲係微燒,咁一定係有D野,所以星期六就同佢去見醫生 (醫生呢單野都要講一陣,不過等我寫完佢D病歷先啦!) ,個醫生就check到佢有ear infection, 所以就即刻去開消炎藥佢食. 其實星期六佢已經無發燒,不過穩陣起見都要check下,同埋要食藥啦. 星期日見佢地好似無咩事,我地就出左去一陣,不過天氣時冷時熱,真係好難控制,可能係咁,就又凍親啦. 到星期一,晚上99話今日Emma痾左好多次,好似肚瀉咁, 跟住又吾多想食野,我地都無迫佢,但晚上又訓吾好,又咳又嘔,搞到我都好忙碌,又眼訓,之後到星期二,就決定同佢去睇醫生,因為佢又吾食,搞到成個人無哂精神,係咁想訓,睇見都心痛呀,我就同62一齊去睇醫生,睇完醫生就話佢有ear infection, 有少少感冒,同埋吾知佢係咪對牛奶敏感所以肚瀉, 加上D感冒菌可能入左去肚,所以係咁痾,睇見都淒涼呀,嗚嗚! 醫生話吾好食奶兩日睇下點,但見佢吾食野又無哂精神,真係吾係辦法,唯有開稀D等佢可以消化好D啦. 講真,病左咁多次,吾擔心就假,但今次見佢無哂精神,成個人謝哂真係好心痛,之前都起碼係普通感冒,都算係可以食得野,而家連奶都吾比飲,真係好難過呀佢! anyway, 真係希望佢可以快D好番啦,我吾想再出blog又係寫病歷,真係好沮喪.
anyway, 我想講番D醫生. 本來我地有個家庭醫生,但因為呢個冬天係咁病,佢地兩個係咁去呢間診所,但都醫得吾好,所以想試下第2個醫生. OK, 兩個月前我地轉左醫生,基本上都係一個月去幾次,我記得佢地去過total 4次, 第一次去見,係一個老番醫生,無經驗, 第二次,老番醫生都好D,有個少少經驗既醫生,第三次,終於係我地想去見既醫生,到上星期六,第4次,居然係一個實習醫生,我真係有D嬲,間診所明明係寫住李醫生,點知次次去見既都係吾同既人,李醫生吾係係醫院啦,就係吾知去左邊,咁即係點呢? 我地選擇呢間診所就係因為想去睇李醫生,但如果佢長期吾係診所,我覺得無意思囉! 次次都係吾同人睇,我已經極之吾中意,我地星期六去到仲要等個實習醫生,我覺得吾係路呀.....十分奇怪! 所以到琴日,我就又轉左去睇另一個醫生,呢個醫生係唐人街,出出入入都搞左成幾個鐘,真係超累,最慘既係,本來之前打去又話收我保險,去到既時候又話吾收,要我比錢,我真係十分吾gur, 但既然去到,我都吾想走來走去,如果睇得好Emma就算吧,本來之前打算轉佢做PCP, 點知同佢講,個醫生就話,轉咩鬼野呀,你地咁遠,我做多幾年退休啦,吾好轉啦,即刻關我後門,本來之前準備好講既野我都吾想講,因為真係好吾中意勉強人,而且呢個醫生都係吋吋地,我都吾想再令自己咁多煩惱了. 要搵一個好醫生,真係人夾人緣,之前睇開既,係好似少左D經驗,但起碼佢地都係有愛心既,到琴日個位,有幾30幾年經驗,但實在以為自己好了得而少左D愛心,所以都係算吧.
陰功豬Emma, 你快D好番啦! 我好掛住你笑笑既樣呀!
Friday, March 13, 2015
Monkey jumping on the bed
原來佢已經咁大個女,已經可以唱哂成首歌,真係好安慰呀! 不過我覺得呢個video得意之處係佢既表情,真係好好好cute呀! Hannah BB,你係我心目中永遠都係咁得意可愛,媽媽希望你永遠陪伴我左右!
Tuesday, March 3, 2015
Emma BB @ 15 months
呢期心情一般,可能亞媽返左HK之後真係多野做左好多,要比D時間自己慢慢adjust, 加上二小姐又訓得差,咁我就更加吾駛講啦,唉,幾時先有好訓既一日呀???? 明明細個係睡公主,點知而家又係一個臭豬,真係好討厭呀!!! 而家晚晚要陪訓,一日時間已經少,仲要浪費多一個小時去陪佢,真係無陰功呀! 夜晚喊聲,只要你係隔離佢聽到你把聲,佢就會死死地氣訓番,真係吹X脹! 大個D真係要狠狠地打佢一身呀!
近期中意捉迷藏,有時轉過頭見吾到佢,原來hide係椅底
難得的4 cousins相,不過完全見吾到樣,哈哈
琴晚抱住Emma B食strawberry, 見到我食,又要搶,勁greedy呀!! 都吾明點解吾訓覺隻眼都可以咁大既?
Subscribe to: Posts (Atom)


text:
Anyway, 不知不覺又學期尾啦,學生至中意梗係放暑假啦,不過我地呢d要返工,唯有帶佢地去summer school啦,哈哈. 琴日就請左日假去睇hannah 表演,一早已經打哂底話佢知唔駛驚,同自己加油,不過我相信係我驚d, 因為經過上年喊住收場,我幾驚佢會重蹈覆轍, 可能真係大個女啦,真係估佢唔到呀! 媽媽絕對感恩呀!
Wednesday, June 29, 2016
Hannah學期尾表演
Anyway, 不知不覺又學期尾啦,學生至中意梗係放暑假啦,不過我地呢d要返工,唯有帶佢地去summer school啦,哈哈. 琴日就請左日假去睇hannah 表演,一早已經打哂底話佢知唔駛驚,同自己加油,不過我相信係我驚d, 因為經過上年喊住收場,我幾驚佢會重蹈覆轍, 可能真係大個女啦,真係估佢唔到呀! 媽媽絕對感恩呀!
Monday, June 6, 2016
2016 香港遊 - day 10
今日自由活動呀,一開始因為亞媽唔放得假(要湊小朋友), 所以就叫我亞爸請假同我地玩,講真,我同亞爸唔算好close,
佢又成日唔知自己講咩,所以好多時都唔想同佢講野, 不過佢請假車我地去玩就放便好多既. 可能之前同我亞爸講左幾句話亞媽都唔得閒陪我, 亞媽就抽到一個lunch時間陪我地去飲茶,唉,真係多到呢.. . 之後我地就去左元朗個playhouse到玩, 嘩,一開始時佢地訓左覺,之後到左佢地就醒, 見到個playhouse咁好玩真係開心到無朋友呀, 不過要亞爸坐係度陪玩就真係悶到發癲. 講下個playhouse, 我覺得真係幾好玩呀,不過我地大人就真係攰d, 要彎腰咁同佢地爬來爬去,真係唔好講笑, 個度有好多唔同既野玩,但最開心係有個波波池,真係玩得好開心, 而見到d color咁色彩繽紛我地都開心哂. 呢度可能係佢地返hk至好玩既地方,價錢都唔算貴, 玩足一日咩都抵哂啦. 不過朋友話可能因為wkday 所以唔多人,咁都係,無拿拿邊有人去玩, 我地真係霸哂成日波波池咁架,勁正! 不過到放工時間又好似多d小朋友來, 但個d時間我地都要走lu..... 不過佢地玩得好開心,我又比佢地玩得放心,highly recommend!!
夜晚我約左朋友食飯,而老公同佢地就自己同屋企人食. 難得既我無小朋友食飯,好開心呀,跟住又約左兩個blog友仔,
嘻嘻,多謝你地呀! 其實今次都係第一次見面, 不過因為之前係blog度已經了解好多,所以又唔覺得好陌生. 大部份既blog友都係識於微時, yahoo blog既年代真係令我認識唔少朋友, 但而家要睇過新朋友blog, 如果唔係有人介紹既真係唔知點樣可以認識. 好多謝oli山長水遠都過來元朗同我食飯, 又多謝yan你比我有機會見到matthew and chloe, 佢地真係十分得意呀!!!!!!! 雖然佢地兩個今次無機會同hannah and emma去玩,希望下次有機會啦,不過唔知係幾時既事lu, 嘻嘻. 食餐飯傾一陣就已經夜啦,時間過得真係快, 好彩返到屋企小朋友已經訓哂,唔駛我再做牛做馬,哈哈哈. 我地就儲足精神準備明天,因為明天要去海洋公園呀!!!! 期待!!!!!!!
Wednesday, June 1, 2016
2016 香港遊 - day 9
唔駛講,指定動作就係一早起身啦,真係想訓多一陣都無可能. 不過今日行程十分豐富呀,所以休息真係no way.
我家姐一早就book左一家人去影全家褔,係呢邊都無做過,
所以去試下啦. 一家10 口去影,你估有無難度? 4 個蒸生瓜,唉,比佢地舞到我暈呀! 一開始時,可能唔知發生咩事, 佢地都少少合作,不過笑容就當然欠奉啦. 佢地個樣係,發生咩事呀? anyway, 到影左一陣後,emma已經不受控制,c都唔肯比我抱,要落地, 唉,佢一扭,其實無人可以控制到,因為佢又大力,又狂lur, 掙扎得好勁,以我d功力係完全唔夠佢爭,所以搞搞下又喊又性, 唉,真係頭都痛哂,跟住其他d小朋友都開始發癲,唉唉唉.... ... ok, 唔影我地先,諗住比emma calm down下先再影,跟住佢d狀態都係咁上下,一係好hyper, 一係就狂喊,我真係無佢呼呀,之後到我地一家4口影, 佢又係走夾唔頭,因為佢唔中意比人捉住佢,呢輯相, 絕對係出哂汗之作,又走來走去,又扭到發癲咁, 我個日真係比佢地搞到痴左線,連dd精力都真係無哂! 之後我地都放棄左,是但掉d恐龍,蛇比佢自己影, 襯番佢d恐怖性格,個攝影師話我地係佢影過咁多人中,係top 3 難搞,我心諗,你自己都無野氹佢地啦, 至叻咪就係開架爛鬼ipad囉,跟住收到d相又話touch up過,我真係一ddddddd都唔覺,我自己執應該仲靚d, 哼.
影完相,我地就食個lunch就亞爸車我地去深井meet up我d blog友, 其實我係一個好怕羞好慢熱既人,
第一次見咁多未見過既人我真係有d擔心,因為我講野唔叻, 又唔係多野講,係blog上可以任我點講都得, 但係現實生活我係一個好靜既人,除非我同個個人好好好熟啦, 所以可能係個blog gathering上我係比較靜,加上我朝早比人發癲完一輪, 我真係其實有d攰. anyway, 我都好期待呢個gathering呀, 我好記得我知道會返hk後,好多blog媽媽都問我幾時返, 想約我出來,我都好興奮呀, 雖然呢個檔期係比我家姐講左幾句話我weekend唔係應該陪屋 企人咩,但任性既我覺得除左屋企人外,朋友都重要, 所以我抽左幾個鐘頭見到我d blog友. 其實朋友我已經唔算多, 真係係yahoo blog開始就識呢班blog友and而家仲keep到, 我覺得好安慰,加上大家都係睇住大家d小朋友大, 我更加覺得好似見到親人一樣呀. 首次要多謝檬媽做搞手,佢真係好唔話得, 我覺得打搞到佢唔好意思,不過佢兩個小朋友都好乖,好聽話, 好得意,好開心見到佢地一家, 而我好surprise係我地係門口唔識路, 我打比佢佢出黎接我地,hannah居然比佢拖住手,又會咁既? 因為平時既佢真係cool到爆架,檬媽果然有一手,嘻嘻. 入到去後就見到肚b一家同 南瓜仔一家,真係好似見到d好耐無見既朋友呀, 不過hannah同 emma唔係好熟其他小朋友,所以都係自己兩姐妹玩多, 唔緊要啦,真係純係想見下面架咋. 錄續d blog媽媽都來啦,真係有好多小朋友,而佢地雖然係第一次見, 但真係感覺識左好耐咁, 仲有好榮幸燒腩媽咁大個肚都抽時間單拖見我地,真係好幸運呀, 又好彩佢仲未生咋,如果唔係就緣慳一面. 跟住見到一仔媽,小寶媽,anki媽,巨family媽, 妹豬媽, 小b媽, 個個都係yahoo時代識架,真係睇住佢地大呀. 如果未能同你地傾到計,真係唔好意思,話哂要睇住兩個小朋友, 都有d難度架,雖然係一個房入面, 但我比我老公train到隨時要alert, 好煩. 唔知係咪emma食左chocolate關係, 心情hyper到不得了,好似癲左咁呀! 我幾驚佢打人又推人. 佢真係滿場飛,叫佢坐就企,叫行左就行右,呢隻馬騮真係難纏呀! 我見其他小朋友乖乖咁坐定,唉,真係失禮哂. 跟住玩左陣,影陣相,我地移步去隔離玩slide, 而係隔離房就見到little k 媽媽, 呢個emma見到slide真係發癲咁, 見到slide即刻沖去,仲要唔睇就sir落去, 嚇到d爸爸媽媽都嘩一聲,佢真係十分瘋狂呢! 希望無推撞到其他小朋友啦! 開心時間過得好快呀,一開始集左小小郵後,有d就唔記得左影, 希望下次返hk再有機會約大家啦, 不過真係唔知幾時既事lu...... 好多謝大家抽空來見我呢一家呀, 都多謝大家係hk時比左好多資料我!
走個陣落大雨,好彩亞爸接我地,
如果遲幾分鐘上車就真係好呢hea. 我地夜晚去join家姐佢地去半島食飯, 其實唔知係咪佢地慣去d咁既地方食野呢? 對我來講好grand, 好靜,如果我選擇,我會中意去d大排檔地方,哈哈. 食物方面,ok啦,無驚喜, 得個靚字. 環境舒適既,但太靜好唔慣,哈哈哈! 未食dinner前,因為兩隻野訓左,我同老公就去行左陣, 不過個一陣真係搵完路都要返車,感覺上係好似旅行團咁, 要幾點去返邊到等.... anyway, 終於食到我想食既綠茶雪糕,不過食完後都好飽lu, 難怪dinner覺得無特別啦!食完飯後既感覺係, wkend完啦,即係我地就快要飛返ny啦,有d不捨, 雖然hk既生活已經唔係好似以前所響往,但始終自己係hk出世, hk生活咁多年,同埋屋企人係個度,唔捨得.... 應該係人之常情吧. 雖然唔知幾時會再返,但係hk既hk生活永遠係我腦袋入面.
睇呢兩個亞姐,真係成隻馬騮咁,勁難搞!
難得同肚B既一張相,不過無左hannah
大合照,無左D餅同糖真係吾駛影!
全女班,個個都好靚女呀!
以為好斯文
原來好open....個口je, 哈哈
睇佢個樣就知道玩得幾開心啦.......吾止開心,係癲咁呀!
Monday, May 23, 2016
4 歲生日啦
等我skip 一skip 香港遊先,講下個女生日先. 話咁快就4 歲啦, 真係好似眨吓眼就過. 媽媽希望你聽教聽話,健健康康, 唔好成日發牢騷, 幫下媽媽手,照顧妹妹, 開開心心. 其實今日本身打算係星期六搞生日會,但偏偏我又病,
hannah又病,我真係唔好意思叫人來啦, 唯有postpone到下兩個星期啦. 好彩佢星期五都有返學慶祝到佢個birthday, 同成班同學仔慶祝,又真係特別d既.
Hannah公主,我既小寶貝,希望下年再搞birthday party唔好再病啦! 至怕你地病呀!! 不過係hannah生日正日, 輪到妹妹病啦,無陰公,唉, 搞到好掃興呢. 本來我地去左個museum, 因為妹妹突然間發燒,已經呆呆滯滯, 咁唯有走啦. 我知hannah仍然想玩,
但佢都好明白因為妹妹唔舒服而無點扭,好彩好彩! 我諗大家既生日願望就係一家大細都唔好病,健康快樂呀! 媽媽會為你補祝你個生日,放心啦!
Wednesday, May 18, 2016
2016香港遊 - day 8
終於等到weekend啦,可以陪下屋企人,
我地一早就plan好星期六去disney, 我地一家10 口 就一齊衝入呢個夢幻樂園啦, yeah! 去到時雖然都係岩岩開門, 但見到已經超多人,驚呀! 跟住我地就跟住我家姐去玩, 因為佢有pass, 所以都來得多,熟路過我呀! 我地第一樣野就排去玩揸車,佢話條隊唔係好長,但去到之後, 真係覺得比佢握左,我地排左成個鐘先有得玩呀,咁都話唔長, 佢話平時仲耐,唉,真吹脹, 算啦,話明一家人去玩,咁我無理由唔去je. 跟住排排下隊,有好多人係後面行去前面,下,咁都得? 跟住個d人就話我亞媽係前面呀,blahblahblah, 呢d風氣真係幾差,我之前去過美國disney, 真係未見過有咁既事囉,又或者係d菲傭去幫手排隊咁,咁即係點? 我地唔駛玩啦!可能thats why要排咁耐囉. 其實我全日都見到d人係咁由後面行去前面架, 一d又話唔記得拎衫,有d話d朋友係前面, 我最記得係我地玩木馬個陣,有d b6 係前面,後面就有d人打尖, 跟住我睇下個牌,真係有句話叫人唔好打尖, 可見個度d人真係經常打尖先係咁啦, 仲有d工作人員會叫d人出番來囉,我覺得好搞笑,其實去玩je, 排個隊又唔係好難,更何況我見個d b6, 係大人,即係20 幾歲個d後生仔女,排一陣唔會腳斷卦,唉. 返來之後,我覺得呢邊d人真係算有禮貌, 搭升降機有小朋友會讓你架車入先,開門會幫你hold住, 跟住你幫人人都會講聲thank you, 係hk有d咁既待遇? 一次都無!! anyway, 玩完車車後,我地就去隔離玩埋個巴斯光年, 細膽既hannah嚇到想喊, 真係... 其實只不過黑d同見到有d alien, 唉, emma唔駛講啦,玩得十分有12 分興奮,佢兩個可唔可以mix下呀?? 不過慘慘係我父母基本上去係陪坐同陪b, 因為佢要幫我家姐手睇住個女,咁佢先可以一齊玩, 好彩中途都有我姐夫睇左bb一陣, 咁先可以同父母去睇過小小世界咋. 雖然大部份既野我都睇過, 但有小朋友後真係第一次同佢地去旅行同去disney, 所以都好開心呀. 中途落雨,我地係food court出面避雨,咁我地有小朋友, 落雨當然擔心小朋友凍親咁啦, 個度d工作人員係咁話叫我地唔好阻住條路,大佬呀, 落咁大雨唔避雨個個都stupid啦, 咁想點? 跟住我姐夫又推住個bb車, 佢就鬧個個工作人員話佢知我地去得邊? 落咁大雨又推住架bb車,佢仲好燥底咁問佢咩名,要投訴佢等等, 嘩,真係驚! 我老公都係燥,但我會拉住佢囉,但我姐夫真係連環地噴火咁,唉, hk人真係好燥,仲要係兩句唔埋就投訴,ummmm.... 好彩最後工作人員都無再出聲,如果唔係又麻煩啦! 其實玩既野真係唔算多,我印象中,係玩過賽車,巴斯光年, 騎木馬,teacup, 小小世界, 好似就係咁咋, 不過行下食下休息下再shopping下,就咁又一 day, 不過都開心陪亞爸亞媽同家姐成家一齊去玩, 真係唔知幾時再有機會呀.
唔知係咪玩左成日太攰,我地個晚好鬼肚餓,
因為我家姐知我想去食海膽, 佢就帶我地去一間我姐夫識人既日本餐廳,真係食指大動呀! 間鋪雖然唔係話十分靚,又唔係係街鋪,但佢真係日本人開既, 同埋d野好新鮮,好鬼正! 我地唔識叫架,我姐夫就叫哂所有野,真係好好味呀!!!!! 來左香港咁多日,真係先係第一次食得落野, 好彩個日個胃都算聽話,真係食極都有呀! 我至愛既海膽真係好鬼好味! 搞到我都食左幾舊,但真係太飽啦,跟住佢d魚生又好新鮮又肥美, yum yum, 而家諗番都好想再去食呀!!!!!!!雖然之後find out價錢都幾拿利,但原來係hk食野,呢個價算係咁, 之後好幾次想係呢邊食番呢種感覺,真係搵極都無呀! 唔好話睇價錢,唔睇價齋食都唔覺得係好味囉,仲覺有d唔抵呀! 盡興左一日,真係好開心, 雖然係好攰呀,但同一家人一齊玩,唔個係無價, 見到d小朋友一齊玩,我都覺得好開心.
下一日就講到約左班識左幾年既blog友啦! yeahhhhhh
呢個小朋友,食到幾污槽!
海膽同魚生真係十分鮮味呀!!!!!!!
Thursday, May 12, 2016
2016 香港遊 - day 7
終於到星期五,即係weekend可以有亞媽陪,開心! 我地今日同佢地食完早餐後,就去超市買d零食,
跟住返左屋企hea左陣,因為實在太攰了. 我就係屋企訓著左,訓到成12 先知醒,之後就衝衝出去食個lunch, 我地選擇左去屯門,因為西鐵站沿線,同埋都算近,都係兩個站. 去左 v city食個拉麵,都ok既,最中意係唔駛比tips. 我呢邊d tips愈來愈貴,而家要成18%, 就算service差,唔好食,都必定要比,搞錯! 所以係hk, 唔駛比tips, 真係幾開心架. 跟住就係v city行陣, 跟手再去番食綠茶雪糕,本來係打算食個雪糕就算, 點知又話要最低消費$100, 搞到又叫多個野食,但係一d都唔好味,總之食兩個雪糕就算. 食完tea後,就去市廣場個邊行陣,實在太大,實在太唔識行, 好似條條路都一樣咁,搞到我都迷哂路. 不過好彩個度有d姐姐可以問,我就不停地去問佢點去個d地方, 嘻嘻,唔熟路呀真係,咁多年都無去過. 到夜晚我地就join番兩隻野加屋企人去深井食燒鵝. 其實真係個樣好好味,但食落去真係好肥好油,真係食一次便算. 不過emma就十分喜愛呢d雞脾鵝脾之類既野, 真係食到唔停口呀!而hannah姐又可能無nap, 所以食食下又話要訓,唉,真係瘦哂呀! 因為hannah訓左,我就同埋emma and屋企人去左食糖水,我地叫左榴槤酥,楊枝甘露, etc既甜品,真係肥c了. 其實返hk後食左好多榴槤呀,因為亞媽又買左個比我食, 我姐夫又買左個比我, 成家係得我同我亞媽食架咋,我老公聞到就想嘔,我係中意, 但一下子食咁多真係有d食到反胃.
拉麵OK啦,不過不失,無咩驚喜
呢個雪糕OK,不過其他野都吾係我至愛,仲要最低消費$100,真係吾駛再去.
呢餐燒鵝都吾平,不過我覺得比起以前,D鵝無咁好味,同埋真係好肥呀! 少吃為妙!
不過呢隻豬又食得好滋味,真係有你無你,食左先.
甜品都OK呀,D榴槤酥都幾好味呀!
其實想講番,本來打算係hk買衫買野,點知真係咩都無買過返來,
係買左d snack, 真係買唔落手呀. 我一心打算係hk買衫,所以帶左真係兩套衫,好彩有個兩套, 如果唔係我真係無衫著出街,可能本身都有d picky, 之後再睇個價錢,真係唔想買. 我覺得雖然美國d style可能無咁岩我,但至少都係有d brand, usd $20 一件tops真係唔難搵, 一條裙大約$40 都可以有,所以我覺得如果買,真係唔抵. 大人衫已經唔抵,小朋友衫更什, 有次見到條 elsa裙,成 $400 hkd, 即係成$50, 就算折左一半,我都覺得貴,真係唔買都無所謂.
經過幾日自己出街後,weekend就要陪下屋企人去玩,
我地就一早決定去disney. 當然啦,香港disney點都比唔上美國,但係, 有屋企人一齊去就priceless, 可以幾個小朋友咁一齊玩,一齊食,都真係幾開心架.
下篇講去disneyland
Tuesday, May 10, 2016
香港遊 day 5&6
經過一連幾日既虐待,我地決定呢幾日出街都唔預佢地,自己出去! 終於都有幾日安樂茶飯食下.
星期三我一朝早就約左我個friend食早餐. 佢係我係美國識既一個朋友,個陣都係同時間有bb, 所以相識,慢慢就傾下計. 我地係group到知道大家會返香港,就決定約出來大家見下面, 最巧合係佢都係住天水圍,仲要係同一個屋苑,只不過係唔同座,
所以咁近,真係唔可以唔約出來呀! 相識是緣分,就算我同佢係美國本身係一個東一個西, 但都因為大家係香港人所以都連接起來,真係緣分幾奥妙. 我地食過早餐後,大家都要各散東西,佢因為第二日就要飛返美國, 而我又要返屋企湊我個大仔! 不過好開心見到面,佢個仔係個mix baby, 真係好好好cute呀!!!
可愛dexter 仔,下次再見!
之後會合左老公,就搭車出去旺角,
本來都有d擔心亞媽搞唔搞得掂兩個,但我亞媽話佢地都ok, 食野玩下搞下就又一 day, 咁我都唔應該再諗得太多去擔心佢地lu, 不如試下enjoy下啦! 我地去旺角係去meet up我老公個friend, 都有幾年無見啦,佢本身係美國讀書同住,之後就返左香港, 可能大家又係香港人,都有時會whatsapp下. 我地去飲茶,飲左成幾個鐘,真係誇張, 不過無左小朋友係隔離嘈喧巴閉真係寧靜好多!之後我地就行下, 又因為老公夜晚要約佢香港分公司d人食飯, 所以我地就同我老公去搭車送佢去個office度之後我就同佢朋 友再傾陣行陣. 香港人d腳骨力真係好勁,我覺得呢次返去不停行,真係行到腳軟, 可能我真係慣左呢邊大部份時間有車,同埋年紀開始老了.... 跟住夜晚約左屋企人食飯,我就當然等我亞爸車我啦,咁鬼遠, 哈哈. 無車真係唔駛旨意住天水圍!!去到餐廳, 見到兩隻小鬼,一隻訓低左,另一隻就食緊野,唉, 時差真係搞到佢兩個不似人形咁,其實返去係咪害左佢地呢?? 本來想叫醒hannah, 但佢一叫醒就係咁喊,唔聽話,我知佢係好攰,但佢好多時都係咁, 真係眼訓大個天. 之後又要我訓話一輪,跟住又驚左我,佢就比我亞媽拖住, 我就推住emma, 唉,真係好鬼辛苦. 好彩有亞媽,佢幫我湊住佢地,我就可以輕鬆一下.
enjoy左個我至愛既茶記,好味!
星期四, 我地同兩隻野食完早餐,就跟車出去.
朝朝早好豐富早餐,好飽!
我地今日約左做推拿,
其實我以為會好舒服,但原來係痛架! 不過我都忍到既,但有d位真係痛到流眼淚. 跟住去左荔枝角行陣,又去深水埗行陣,再去佐敦配眼鏡, 之後我約左我d小學同學食飯,我老公話唔去, 咁我就陪佢行去柯士甸站搭西鐵,佢就搭車返去, 我就hea到7點幾食飯. 係柯士甸站見到有個牌寫住elements, 咁我成日聽過呢個名,但又未去過,咁諗住去睇下啦,行上天橋, 行行行...行到一半心感不妙,點解行極都未到既? 條天橋係咪真係connect elements架,因為大大話話都行左成10 mins, 係中間,唔上唔落咁,唯有努力d, 最終去到elements, 靜過隻蒼蠅飛過都聽到,梗係啦,賣d野全部咁貴,真係搵鬼去, 佢d野我美國大把啦,真係唔駛去! 妖,至衰比個牌握左! 跟住諗住去番海港城個頭,跟住諗,下,我係柯士甸站行左成20 mins先到,咁行去海港城咪要成30mins..... 真係驚左,咁我咪問個度d姐姐點去囉,佢話,叫我搭去香港站, 再轉唔知咩線再去返tst個站,我真係o哂咀,下, 我只不過係附近,居然要搭過海跟住再搭回頭去番tst, ummm... 不過因為我真係唔識路,我唯有照做啦, 我唔知點解個刻醒唔起可以搭的士,如果唔係會慳好多時間. 到左meet up我一個小學同學,嘩,真係keep到成20+ 年既友誼,我都真係覺得好amazing, 呢位同學,真係由小一識到而家, 雖然未必係中間最friend個d, 但真係經常地whatsapp, 科技真係令人距離縮短不小. 跟住又天南地北一晚, 到dinner時間我地再約埋一班小學同學,個d真係20+ 年無見過,好誇張. 雖然不至於好多野同佢地講,但我覺得好搞笑, 因為居然有呢d飯局,都開心既,一班咁多年無見既同學, 真係好難得.
下午個lunch, 都幾好味呀!
咁就過左兩日,無小朋友時就好掛住,有既時候又嫌煩,
真係好矛盾呀. 不過都多謝亞媽肯幫手睇下,如果唔係我真係留係屋企算數!
Subscribe to: Posts (Atom)


text:
咁快就出世8個月,仲有4個月度就一歲,又係時候準備party啦,哈哈! 而幾日都有search 過party地點,都係類似上次朋友既party area, 有地方佢地走動同食物咁就足夠啦!
原本以為8個月大既BB可以幾訓得,但呢排佢既nap真係少之有少,7點起身,9點幾nap半個鐘,12點nap一個鐘左右,5點幾又nap半個鐘,真係total都係大約兩個鐘,夠嗎? 吾知,但佢吾訓你又吹佢吾脹,是鬼但! as long as 佢夜晚吾好嘈住哂咁就算吧.
星期日本來諗住佢nap我又nap一陣吧,點知佢半個鐘就醒一次,其實見到佢仲係眼訓,麻煩友,但一見到我就鬼打咁精神,真係吹脹. 開頭諗住佢係crib度喊兩下就算,點知喊左陣一抱佢就嘔奶,搞到我地成身都係,真係好好好煩! 無計,唯有沖涼換乾淨D野....唉,佢地真係愈大愈勞心勞力,救命呀!
雖然係咁,但見到Hannah 同佢兩個有時玩玩都好得意,Hannah有時會話妹妹係邊度,妹妹來緊啦(爬向Hannah方向),佢真係好錫妹妹,一早起身就會問妹妹呢? 叫佢錫妹妹佢又會好順利(叫佢錫我難過登天),不過當然都會拍打佢啦,始終Hannah仲係小朋友,起碼佢吾會吾中意妹妹我就OK了. 我相信到妹妹一歲左右佢就行得走得,到時佢地兩姐妹就有排玩了,嘻嘻! 一諗到咁,我又滿心微笑,做媽媽既,都係見到佢地相親相愛就足夠了!!!